আসলামের আসনে নৌকা চান ৬০ জন | 652230\nপ্রকাশ : ২৪ মে, ২০২১ ১০:১৯\nআছে ডামি প্রার্থীও\nরফিকুল ইসলাম রনি ও মোস্তফা কাজল\nআসলামুল হক আসলামের মৃত্যুতে শূন্য হওয়া ঢাকা-১৪ আসনে নৌকা প্রতীক পেতে চান অন্তত ৬০ জন। এর মধ্যে দলের ত্যাগী-পরীক্ষিত নেতা-কর্মী যেমন আছেন, তেমনি আছেন ২০০৯ সালের পর নব্য লীগার। পিছিয়ে নেই ব্যবসায়ী নেতা, অভিনেতা ও পাতি নেতারাও। বিএনপি উপনির্বাচন বর্জনের ঘোষণা দেওয়ায় নৌকা পেতে মরিয়া তারা। কারণ নৌকা পেলেই বিজয়। এ ধারণায় উপনির্বাচনেও প্রার্থীর ছড়াছড়ি। এতে রয়েছেন ডামি প্রার্থীও।\nআগে বিএনপির রাজনীতি করতেন, এখন তারাও নৌকা চায়। নির্বাচনের তফসিল ঘোষণা না হলেও কখনো আসলামের মৃত্যুতে শোক জানিয়ে, কখনো ঈদ শুভেচ্ছার পোস্টার, ব্যানার, ফেস্টুন সাঁটিয়ে এলাকায় তারা প্রার্থিতা জানান দিচ্ছেন। কখনো নির্বাচনী এলাকায় না গেলেও কেউ কেউ এখন জনদরদি সেজে বিতরণ করছেন খাদ্য সামগ্রীসহ করোনা প্রতিরোধ সামগ্রী। সরেজমিনে ঢাকা-১৪ (মিরপুর, দারুসসালাম, শাহআলী, রূপগঞ্জ (আংশিক) এলাকা নিয়ে গঠিত আসনে ঘুরে ও নেতা-কর্মীদের সঙ্গে কথা বলে এমন তথ্য পাওয়া গেছে। দলীয় সূত্রমতে, ঢাকা-১৪ আসনে জনপ্রিয় ও সাংগঠনিকভাবে দক্ষ প্রার্থী খুঁজছে আওয়ামী লীগ। এ ব্যাপারে দলের হাইকমান্ডের নির্দেশে সাংগঠনিক ও একাধিক সংস্থা মাঠ জরিপ করছে। দলের জন্য নিবেদিত, নিজ এলাকায় সামাজিক কর্মকান্ড সম্পৃক্ত ও অধিকতর জনপ্রিয়-এমন যোগ্য নেতা খুঁজছেন তারা। এ আসনে এখন পর্যন্ত ৬০ জনের অধিক প্রার্থীর নাম শোনা গেলেও আসলামুল হকের মতো জনপ্রিয় দক্ষ প্রার্থী খুঁজছে আওয়ামী লীগ। আর কে হবেন আসলামুল হকের যোগ্য উত্তরসূরি তা নিয়ে নানা হিসাব কষছেন নীতিনির্ধারকরা।\nইতিমধ্যে মনোনয়নপ্রত্যাশীরা সামাজিক যোগাযোগমাধ্যম ও ত্রাণ কার্যক্রমের মাধ্যমে নির্বাচনী এলাকার মানুষের পাশে দাঁড়িয়ে সাহায্য-সহযোগিতা করে নিজের পরিচয় জানান দিচ্ছেন। উপনির্বাচনে এত প্রার্থী হওয়ার কারণ খুঁজতে গিয়ে জানা গেছে, এ নির্বাচনী এলাকার মধ্যে রয়েছে, গাবতলী পশুর হাট, বাস টার্মিনাল, ট্রাক টার্মিনাল, বালু ও পাথর ঘাট, বড় বড় শপিং মল, ফুটপাথ, বোটানিক্যাল গার্ডেন, মিরপুর চিড়িয়াখানার ইজারা, খেয়াঘাট, মাজার, মাছের আড়তসহ বিভিন্ন সরকারি সম্পত্তি। তাই অনেকের দৃষ্টি এ আসনটিতে। দলীয় মনোনয়ন পেলেই নিশ্চিত বিজয় এই ধারণাও প্রার্থীদের মধ্যে। এমপি হলেই সবকিছুর নিয়ন্ত্রক হওয়া সহজ। তাই এত প্রার্থীর ছড়াছড়ি। ঢাকা-১৪ আসনে উল্লেখযোগ্য প্রার্থীরা হলেন- প্রয়াত আসলামুল হকের স্ত্রী মাকসুদা হক, সংরক্ষিত আসনের সাবেক সংসদ সদস্য ও ঢাকা মহানগর উত্তর যুব মহিলা লীগের সভাপতি সাবিনা আক্তার তুহিন, দারুস সালাম থানা আওয়ামী লীগের সভাপতি এ বি এম মাজহারুল আনাম, স্বেচ্ছাসেবক লীগের কেন্দ্রীয় যুগ্ম সাধারণ সম্পাদক মোবাশ্বের চৌধুরী, ঢাকা মহানগর উত্তর আওয়ামী লীগের সাংগঠনিক সম্পাদক মিজানুর রহমান মিজান, দারুস সালাম থানা আওয়ামী লীগের সাধারণ সম্পাদক কাজী ফরিদুল হক হ্যাপী, ঢাকা মহানগর উত্তর আওয়ামী লীগের সদস্য দেলোয়ার হোসেন, শাহ আলী থানা আওয়ামী লীগের সভাপতি আগা খান মিন্টু, ঢাকা উত্তর সিটি করপোরেশনের ১১ নম্বর ওয়ার্ডের কমিশনার দেওয়ান আবদুল মান্নান, মিরপুর থানা আওয়ামী লীগের সভাপতি এস এম হানিফ, মহিলা আওয়ামী লীগের কেন্দ্রীয় যুগ্ম সাধারণ সম্পাদক শিরিন রোকসানা, ফুওয়াং ফুডসের ব্যবস্থাপনা পরিচালক সিআইপি ড. আরিফ আহমেদ চৌধুরী, কাউন্সিলর মুজিব সারোয়ার মাসুম ও আবু তাহেরও দলীয় মনোনয়ন চান। এ ছাড়া ঢাকা-১৪ আসনের বাসিন্দা না হলেও নৌকা পেতে চান ঢাকা মহানগর উত্তর আওয়ামী লীগের সাধারণ সম্পাদক এস এম মান্নান কচি, ঢাকা-১৬ আসনের এমপি ইলিয়াস উদ্দিন মোল্লার ভাই এখলাসউদ্দিন মোল্লা, যুবলীগের সাধারণ সম্পাদক মাইনুল হোসেন খান নিখিল। এ ছাড়াও ব্যবসায়ী মো. লুৎফর রহমান, অভিনেতা মনোয়ার হোসেন ডিপজলও নৌকা পেতে চান। তিনি নিজের ভেরিফায়েড ফেসবুক পেজে একটি পোস্টার শেয়ার করার মাধ্যমে প্রার্থী হওয়ার ইচ্ছা প্রকাশ করেছেন। এ নির্বাচনী এলাকায় ৬০ জনের অধিক প্রার্থী বিভিন্ন ভাবে দলের হাইকমান্ডের দৃষ্টি আকর্ষণের চেষ্টা করছেন। এলাকায় নেতা-কর্মী ও সাধারণ মানুষের সঙ্গে তারা যোগাযোগ বাড়িয়ে দিয়েছেন।\nপ্রয়াত আসলামুল হকের স্ত্রী মাকসুদা হক বাংলাদেশ প্রতিদিনকে বলেন, আমার স্বামী এলাকার মানুষকে ভালোবাসতেন। তিনি এলাকার উন্নয়নে অনেক কাজ হাতে নিয়েছেন। কিছু কাজ সমাপ্ত হয়েছে, কিছু কাজ বাকি রয়েছে। স্বামীর অসমাপ্ত কাজগুলো সমাপ্ত করতে নৌকার হাল ধরতে চাই। আমাদের অভিভাবক বঙ্গবন্ধুকন্যা যে সিদ্ধান্ত দেবেন সেটাই চূড়ান্ত। সর্বশেষ দুই জাতীয় নির্বাচনে আসলামের সঙ্গে পাল্লা দিয়ে মাঠে ছিলেন সাবিনা আক্তার তুহিন। মনোনয়ন বঞ্চিত হলেও হাল ছাড়েননি তিনি। তুহিন বাংলাদেশ প্রতিদিনকে বলেন, এই এলাকায় আমার বেড়ে ওঠা। বিএনপি-জামায়াতের বিরুদ্ধে আন্দোলন করতে গিয়ে ২১ দিনের কোলের সন্তানকে রেখে জেল খেটেছি। নির্যাতনের ক্ষত আজও শরীরে বহমান। বিগত দিনেও আমি মনোনয়নপ্রত্যাশী ছিলাম। এবার আমি আশাবাদী দল আমাকে মনোনয়ন দেবে। আরেক প্রার্থী মোবাশ্বের চৌধুরী মাঠ চষে বেড়াচ্ছেন। এর আগে তিনি ছাত্রলীগ ও স্বেচ্ছাসেবক লীগের রাজনীতির মাধ্যমে এলাকায় পরিচিত হয়ে ওঠেন। তিনি বলেন, আমি প্রতিটি এলাকায় যাচ্ছি। মানুষের সাড়া পাচ্ছি। দল মনোনয়ন দিলে আসনটি দলকে উপহার দিতে পারব। মনোনয়নপ্রত্যাশীদের মধ্যে আরও আছেন দারুস সালাম থানা আওয়ামী লীগের সাধারণ সম্পাদক ও সাবেক ছাত্রনেতা কাজী ফরিদুল হক হ্যাপী। তিনি আসলামুল হকের ঘনিষ্ঠ নেতা হিসেবে পরিচিত। বিগত নির্বাচনেও মনোনয়ন চেয়েছিলেন। এবারও মনোনয়ন পেতে মাঠে কাজ করে যাচ্ছেন। তিনি বলেন, ছাত্রলীগ, যুবলীগ হয়ে এখন থানা আওয়ামী লীগের সাধারণ সম্পাদকের দায়িত্ব পালন করছি। গত নির্বাচনে আমি মনোনয়ন চেয়েছিলাম। এবারও চাইব। নেত্রীর সিদ্ধান্তই চূড়ান্ত। এ বি এম মাজহারুল আনাম বলেন, মিরপুর বাংলা কলেজ ছাত্রসংসদের জিএস ছিলাম। ঢাকা মহানগর উত্তর ছাত্রলীগের সভাপতি ছিলাম। দল আমাকে মনোনীত করলে বিজয়ী হতে পারব। সিআইপি ড. আরিফ আহমেদ চৌধুরী বাংলাদেশ প্রতিদিনকে বলেন, দীর্ঘদিন এলাকার মানুষের সুখে-দুঃখে পাশে ছিলাম। জনপ্রতিনিধি হিসেবে এলাকার মানুষের কাছে থাকতে চাই।


গাড়ির কাঁচ ভাঙতে গিয়ে ভাঙল মুখ! নতুন এই ভাইরাল ভিডিও মনে করাল নিউটনের তৃতীয় সূত্র | 👍 LatestLY বাংলা\nভাইরাল Puja Mandal| Oct 14, 2019 06:20 PM IST\nফাইল ছবি (Photo credits: ANI)\nনতুন দিল্লি, ১৪ অক্টোবর: শুনশান চারদিক। রাস্তায় পার্ক (Parking) করানো রয়েছে একটি চার চাকা গাড়ি (Four Wheeler) । হঠাৎ এক ব্যক্তি এসে হাতে তুলে নিলেন একটি থান ইট (Brick)। যা দিয়ে সামনে দাঁড়িয়ে থাকা গাড়িটির (Car) কাঁচ ভাঙার চেষ্টা করলেন তিনি। কিন্তু গাড়ির কাঁচ না ভেঙে ভাঙল ওই ব্যক্তির মুখ! প্রতিক্রিয়া স্বরূপ গাড়ির কাঁচ থেকে ইট ছিটকে এসেই এমন বিপত্তির শিকার হতে হয়েছে ওই ব্যক্তিকে। এমনটাই লক্ষ্য করা গিয়েছে সিসিটিভিতে(CCTV) ধরে রাখা ওই ভিডিও ফুটেজে (Video Footage)। এই ঘটনাই এখন রীতিমত ভাইরাল (Viral) হয়ে ঘুরছে সোশ্যাল মিডিয়ায় (Social Media)।\nডুরহামের ব্র্যান্ডন শহরে (Brandon, Durham) এই ঘটনা ঘটেছে বলে জানা গিয়েছে। ওই এলাকার এক ব্যক্তি মার্টিন ক্রেগের (Martin Craig) বাড়ির বাইরে থাকা সিসিটিভিতে রেকর্ড হয়ে যায় পুরো ঘটনাটি। শারীরিকভাবে অক্ষম এবং হুইলচেয়ার নির্ভরশীল একজন ব্যক্তি এই ক্রেগ। চোখের সামনে এমন ফুটেজ দেখে রীতিমত চমকে উঠেছিলেন তিনি। যার কারণেই সোশ্যাল সাইটে এই ভিডিও আপলোড করে বসেন তিনি। জানা গিয়েছে, যে ব্যক্তি গাড়ির কাঁচ ভাঙার চেষ্টা করছিলেন তিনি আদতে একজন চোর (Thief)! মেট্রো নিউজের রিপোর্ট অনুযায়ী, ভিডিওটি ডুরহামের ব্র্যান্ডনে মার্টিন ক্রেগের বাড়ির বাইরে থাকা সিসিটিভিতে রেকর্ড হয়ে যায়। গাড়ির কাঁচ ভাঙতে গিয়ে মুখ ভেঙে যায় ওই ব্যক্তির। অনেকের মতেই, নতুন এই ভাইরাল ভিডিও মনে করিয়ে দিল নিউটনের তৃতীয় সূত্র (Newton's Third Law)। আরও পড়ুন: Nobel Prize: নোবেলজয়ী বাঙালি অর্থনীতিবিদ অভিজিৎ ব্যানার্জি সম্পর্কে এই ১০ টি তথ্য জানতেন?\nযেমন কর্ম তেমনি ফল। ভাইরাল হওয়া এই ভিডিও ক্লিপটি (Video Clip) এখন রীতিমত ছড়িয়ে পড়েছে সোশ্যাল মিডিয়ায়। নেটিজেনদের হাসির রশদও হয়ে উঠেছে এই ভাইরাল ভিডিওটি। অনেকেই এই ভিডিও দেখে কমেন্ট সেকশনে জানিয়েছে, "এটাই হওয়ার ছিল।"\nBounce Back Brick Car Face Latestly LatestLY Bangla Newton's Third Law Thief ইট গাড়ি চোর নিউটনের তৃতীয় সূত্র মুখ লেটেস্টলি লেটেস্টলি বাংলা


Women Express – কবির কোন নিয়ম মানতে নেই (!)\nলিখেছেন অর্ফিয়ুস, অক্টোবর ৬, ২০১৪ ৩:০০ পূর্বাহ্ণ\nটাইটানিক মুভিটা তখন মাত্রই বের হয়েছে। বাংলার একটা ক্লাসে মহাবিরক্ত হয়ে লেকচার শুনছি। টিচার বুঝাচ্ছিলেন , কবিরা যে একটু আলাদা হয়। পাশের থেকে একজন বলে উঠলো , “তোর আর একটা কবির পার্থক্য জানিস? নদীতে একটা নৌকা দেখে তুই ভাববি নৌকা যাচ্ছে , কবি ভাববে টাইটানিক যাচ্ছে। চাইলে কবিতাও লিখে ফেলতে পারে। ”\nকবিরা কি আসলেই আলাদা? কবিতা কি? কবিই বা কারা?\nএই প্রশ্নের উত্তর বের করা আমার জন্য খুব সহজ কাজ না! আমার নিজের পরিবারে কবি-স্থানীয় মানুষ নাই। একজন ছিলেন, আমি দুনিয়ায় আসার নয় বছর আগেই দুনিয়া ছেড়ে বিদায় নিয়েছেন। তাঁর লেখা কবিতা-প্রবন্ধের বাঁধাই করা খাতাটা আজও বাসায় মহার্ঘ্য বস্তু। পরিবারে নতুন আসা কোন সদস্যকে মহা সমারোহে সে খাতা দেখানো হয়, আম্মু অশ্রুসজল চোখে তাঁর ‘বড্ডাইসু’র স্মৃতিমাখা খাতা খুলে দেখানঃ\n“ভালো করে ফুটিয়ে পানি তার সাথে দিয়ে চিনি চা পাতা একটু খানি\nএকটু দুধ দিও সাথে খেতে বড় তৃপ্তি তাতে সকাল এবং বিকালেতে…”\nকবিমনের কয়েকজন কাছাকাছি মানুষকে দেখেছি , দেখছি। সময়টা হয়ত অনেক লম্বা না, কিন্তু তাঁদের বিভিন্ন অনুভূতি বা ভাব চোখের সামনে রঙ ধরতে কিংবা রঙ হারাতে দেখেছি। আল্লাহর দেয়া এই অসাধারণ প্রতিভার ধারণকারীদের দেখে কখনও আড়ালে চোখ মুছেছি, কখনও শিউরে উঠে চোখ ফিরিয়ে নিয়ে দুয়া করেছি।\n“হঠাত করেই একটা ভাবনা বাক্সেবন্দী করার অপেক্ষায়\nকত স্বপ্নের রঙ ফ্যকাশে হলেও চৌকো ছবি রঙ্গিন থেকে যায়”\n– এরাই কি কবি? কবি কি তারাই নন যাদের ইন্দ্রিয় একটা বেশী? সেই ষষ্ঠ ইন্দ্রিয় দিয়ে তাঁরা একটু গভীরে ডুবতে পারেন। উদাহরণটা একটু এমন, নদীর পারে বসে মাছ ধরা জেলে আর অনুসন্ধিৎসু ডুবুরীর মত। দুজনেই একই পানি থেকে সম্পদ আহরণে ব্যস্ত, কিন্তু অবগাহনের স্তর আলাদা। কেউ পেট ভরানোর মাছ পেয়েই খুশীমনে বাড়ির পথ ধরতে পারেন, আর কেউ দমবন্ধ করে উপভোগ করেন নদীতলের শোভা, আর সে সুন্দরকে শুধু চোখে ধারণের আফসোস নিয়ে বাড়িতে ফেরত যান। দুপক্ষই একই স্রষ্টার সৃষ্টি, কিন্তু এক পক্ষ আর এক পক্ষের কাছে দূর্বোধ্য রহস্য। আর যেহেতু মাছধরা জেলেরা সংখ্যায় বেশী, সমাজে ব্যতিক্রম সেই ডুবুরীরাই। সঙ্গত কারণেই জেলেদের সংখ্যা বেশী, সৃষ্টিকর্তার অপার দয়া এখানেই। সভ্যতার পেট যে এদের ছাড়া চলবে না, প্রতিদিনের বাজার হাট প্রয়োজনের ফর্দ এদের হাতেই পূরণ হতে হবে যে! আর ডুবুরী? তাদেরও দরকার। এরাই যে সভ্য মানুষের মনের খোরাক মেটানোর রহস্যময় গুরুদায়িত্ব কাঁধে নেয়া বেপরোয়া কিছু ‘অকালপক্ক’ মানুষ!\nতো, কি দাঁড়ালো? কবিরা হচ্ছেন সাধারণ ঘটনাগুলোর মধ্যেই গভীরতায় লুকিয়ে থাকা সত্যটিকে বুঝে নেয়ার মানুষ, যার প্রকাশ বা প্রকাশের ইচ্ছাও তাঁদের ইচ্ছাধীন।\nআচ্ছা, এই প্রকাশের ভাষাটিও কি স্রষ্টাপ্রদত্ত? সাধারণত তাই। স্কুল-কলেজ-বিলেত বিবর্জিত অনাথ ছেলে নজরুল নইলে কিভাবে লিখলো,\n“আমি বিদ্রোহী ভৃগু,\nভগবান-বুকে এঁকে দিই পদ-চিহ্ন\nবিশ্ব ছাড়ায়ে উঠিয়াছি একা চির-উন্নত শির !”\nকিংবা রেডিও বাংলাদেশে সামান্য চাকুরী করা কোন এক ফররুখ কিভাবে জানলো আত্নমর্যাদার সে মূলমন্ত্র? “তোরা চাসনে কিছু কারও কাছে খোদার মদদ ছাড়া” আর জীবন দিয়ে দেখিয়ে গেল আত্নসম্মান কাকে বলে। বাসার পাশেই সে কবির সাদামাটা কবরের পাশে দাঁড়িয়ে প্রতিবার দুয়া করি, আল্লাহ আমাকে , আর আমার সন্তানদের এমন আত্নমর্যাদা দিন।\nহঠাৎ এই কবিবন্দনার একটা কারণ আছে। বয়স আর কবিসুলভ গভীর দৃষ্টির ভারসাম্যের কথা বলতে ইচ্ছা করছিলো খুব। যে ঝাঁকড়া চুলের ছেলেটি তেইশে এসে বিদ্রোহী হয়েছিলেন, তাঁর এর আগের জীবন বৈচিত্রময়। মসজিদে নামাজ পড়িয়ে সংসার চালিয়েছেন, রুটির দোকানে কাজ করেছেন, স্কুল পালিয়েছেন, ঘেটুদলে গান গেয়ে নেচেছেন, রাজনীতি করেছেন, দেশের পক্ষে উর্দি পরে যুদ্ধ করেছেন। স্রষ্টাপ্রদত্ত ভাবনার গভীরতাকে শব্দে প্রকাশের আগে তাদের ঝালিয়ে নিয়েছেন জীবনের ঘূর্ণিপাকে, ঘষে নিয়েছেন বাস্তবতার মেটে পাথরে। আর এক ভাববাদী ‘রাত্রি দেখার কবি’, ধর্মত্যাগ করেছেন, পরে সমাজ তাঁকে ত্যাগ করেছে। কবি মায়ের কাছে গান শুনতেন, দুরারোগ্য ব্যাধীতে আক্রান্ত হয়ে বিছানায় কাটিয়েছেন, অধ্যাপনার চাকুরী হারিয়েছেন। তারপরই কবিতা তাঁর কাছে রাতের জোৎস্নার স্নিগ্ধতা নিয়ে এসেছে। মানবিক দূর্বলতাকে কাটিয়ে ভাবালুতাকে সঙ্গী করে সামনে এগোনোর পথ তখন তাঁর জানা। সেই জীবনানন্দই জীবনের প্রথম প্রবন্ধে বলেছেন, “সকলেই কবি নয়। কেউ কেউ কবি ; কবি – কেননা তাদের হৃদয়ে কল্পনার এবং কল্পনার ভিতরে চিনত্মা ও অভিজ্ঞতার সারবত্তা রয়েছে, এবং তাদের পশ্চাতে অনেক বিগত শতাব্দী ধরে এবং তাদের সঙ্গে সঙ্গে আধুনিক জগতের নব নব কাব্যবিকীরণ তাদের সাহায্য করেছে। কিন্তু সকলকে সাহায্য করতে পারে না ; যাদের হৃদয়ে কল্পনা ও কল্পনার ভিতরে অভিজ্ঞতা ও চিনত্মার সারবত্তা রয়েছে তারাই সাহায্যপ্রাপ্ত হয় ; নানারকম চরাচরের সম্পর্কে এসে তারা কবিতা সৃষ্টি করবার অবসর পায়।”\nকবি, যখনই তিনি বুঝতে পারেন, তিনি আসলে অন্য কেউ, তাঁকে যতটুকু দেখা যাচ্ছে, তিনি শুধু ততটুকুই নন, ঠিক তখনই কবির নিজেকে একটি লাগাম পরানোর সময় চলে আসে। প্রতিটা চিন্তা আর শব্দকে সময়ের বাঁধা পেরুতে দিতে হয়, পরিপক্ক হয়ে উঠার অপেক্ষায় থাকতে হয়। এর মধ্যে যদি শব্দেরা ফুরিয়ে যায়? না, ফুরিয়ে যাবে না। জীবনবোধের অভিজ্ঞতাসিক্ত সে শব্দেরা আরও গ্রহণযোগ্য হয়ে উঠবে, উঠবেই। অভিজ্ঞতা তাই বলে। বরং শব্দদের ইচ্ছেমত চলতে দেয়াটাই ঝুঁকির। জীবনের প্রতিটা বদলে যাবার সময়ের পর, আগের চিন্তাগুলো এসে নইলে কবিকে নিজের কাছেই অসহায়, লজ্জিত, সংকুচিত করে তুলবে। বিশেষ করে, নারী পুরুষের প্রাকৃতিক সম্পর্কের অন্তর্নিহীত রুপটি কবির কাছে ধরা পড়ে যায়, তার যথার্থ বয়স হয়ে ওঠার আগেই। সেসবের প্রকাশ যখন অপ্রাপ্তবয়ষ্ক কোন কবির কলমের উপজীব্য হয়ে ওঠে, কবির ভেতরের সত্ত্বাটির পবিত্রতা একটি সংকীর্ণ পুলসিরাতের ওপর দাঁড়িয়ে যায়, যেখানে থেকে পতন অবশ্যম্ভাবী, অপেক্ষা শুধু সময়ের।\nআর একটা কথা, সৃজনশীলতা আর প্রশংসা ফুল আর ফলের মতন, একে অপরের অবশ্যম্ভাবী ফলাফল। কবির ভাবনা চিন্তা মূল্যায়ণপ্রত্যাশী হতেই পারে। তবে মূল্যায়ণের অভাবে সৃজনশীলতা থেমে যাওয়া যেমন কাম্য নয়, মূল্যায়ণের প্রভাবে কবিও পরিণত হতে পারেন না অপকবিতে। কারণ, কবির সকল সৃষ্টির উদ্দেশ্য এই মাটির পৃথিবীর সাফল্য নয়, হওয়া উচিত নয়। সৃষ্টির সামান্য প্রশংসা, মুখ ভেংচীর কারণে কবি তাঁর সে পথ থেকে সরে গেলে একসময়ের ভক্তরাই তাকে স্মরণ করবেন চরম অশ্রদ্ধায়। অথচ লক্ষ্যের পথে অবিচল কোন ঘরকুণো স্বভাবের কবিও সময়ের প্রয়োজনে হয়ে উঠতে পারেন জাতির কর্ণধার।\n“মানুষকে চেনা যায় তার বাজে খরচের মধ্য দিয়ে’- শ্বেতশুভ্র শুশ্রুধারী ভাবুক কবিটির এই কথাটা কবির জন্যই লেখা, নয় কি? কবিই পারে, তার ‘দেখা’কে, ‘জানা’কে, ‘বুঝা’কে সময়ের আঁচে পরিপক্ক করে নিয়ে সমাজের অসঙ্গতি দেখিয়ে দিতে, তরুণদের পথ দেখাতে, প্রকৃতির কাছে যেতে সাহায্য করতে, কিংবা অজানা ভালোলাগা বা বিষাদের কালজয়ী পংক্তি উপহার দিতে।\nভালো থাকুক সব কবি, মানুষকে ভালোবাসার সাগরসেঁচা মুক্তায় ভরে উঠুক এ মূল্যবান মানুষগুলোর রাতজাগা প্রহর, পবিত্র মনের স্বচ্ছ পর্দা হয়ে থাকুক তাঁদের শব্দগুলো।\n6 Comments on "কবির কোন নিয়ম মানতে নেই (!)"\nছুঁয়ে গেলো মন-প্রাণ, বোঝাই যাচ্ছে, কমপক্ষে “অগণিত নির্ঘুম রাতে”র ফসল এই ভাবনার কথা-মালা গুলো…মন্তব্য করার জন্য আমি আসলে প্রস্তুত নই, কেননা তাহলে আগে আমাকে সেই নির্ঘুম রাত গুলোকে দেখতে হবে কাছে থেকে, হয়তোবা সেটা সম্ভব নয়, কাজেই নিস্ক্রান্ত হলাম…তবে একটা আন্দাজ করে যাই, লেখার শুরুতে যে পংক্তিমালাটি রয়েছে, সেখানে কেন যেন মনে হচ্ছে, নীচের লাইন কয়টাই ভালো মানাতো, অন্তত গোটা লেখাটায় যে ধরণের শ্বাস (স্বাভাবিক কিংবা দীর্ঘশ্বাস!) ঝরে পড়েছে তাঁর আলোকে… “কবির জীবনবোধ ঘসাকাঁচ আয়নার মতো সবার সম্মুখেই থাকে, ঘোরে ফেরে তবু যেনো কেউ তাঁর পরিচিত নয়- তাঁর শোকে কারো বুকে বাজে না ক্রন্দন কবির জীবনে তাই থাকেনা কভু বন্ধন!”… Read more »\nঅক্টোবর ৭, ২০১৪ ৭:১৮ অপরাহ্ণ\nদুঃখিত বলবো না, কেননা ইচ্ছে করেই ডাবল কমেন্ট করেছি :P মূলত এই অংশটির গুরুত্ব টা বুঝানোর জন্যই… এই লাইন ক’টার সাথে পুরাই একমত, দুই পায়েই দাঁড়াইয়া একমত :) একটা কবি, বিশেষ করে কমপক্ষে ইসলামী ভাবধারায় গড়ে উঠা কবি, ধ্বংস হবার জন্য এইটাই যথেষ্ট… আল্লাহ্ তায়ালা সব কবিকেই এ থেকে রক্ষা করুক… “কবি, যখনই তিনি বুঝতে পারেন, তিনি আসলে অন্য কেউ, তাঁকে যতটুকু দেখা যাচ্ছে, তিনি শুধু ততটুকুই নন, ঠিক তখনই কবির নিজেকে একটি লাগাম পরানোর সময় চলে আসে। প্রতিটা চিন্তা আর শব্দকে সময়ের বাঁধা পেরুতে দিতে হয়, পরিপক্ক হয়ে উঠার অপেক্ষায় থাকতে হয়। এর মধ্যে যদি শব্দেরা ফুরিয়ে যায়? না,… Read more »\nঅক্টোবর ৭, ২০১৪ ৭:৩২ অপরাহ্ণ\nহাহাহা… কবির জন্য দিকনির্দেশনা বুঝি? ;) কথা প্রসঙ্গে একটা কথা বলি, ধরুন ছন্দের ব্যাপারটা, প্রথম প্রথম কোন কবিই চায় না ছন্দ-মাত্রা শিখতে। কেউ কেউ ত একে কবিত্বের অপমান বলেই ধরে নেন, কবিকে কেন নিয়মের মধ্যে আসতে হবে?! এ পর্যন্ত যতজন কবির জীবনী পড়েছি সবাই স্বীকার করেছেন , প্রথম জীবনের ওই উগ্র অহংবোধ খুব দ্রুতই মিইয়ে যায়, ছন্দ মাত্রা অলংকার শেখার পরই পঙতিগুলো মূলত হয়ে ওঠে কবিতা, শুদ্ধ কবিতা। ব্যাপারটা অনেকটা সীমার মাঝে অসীমের সুর বাজানোর মত। শুধু কবি কেন, এমনি একজন রিফর্মারের কথা ধরুন, নিয়মভাঙতেও যে একটা নিয়ম লাগে সেটা ভাঙার প্রাথমিক আবেগের আতিশয্যে হয়ত ধরা পড়ে না, ধীরে ধীরে… Read more »\nঅক্টোবর ৭, ২০১৪ ৭:৩৪ অপরাহ্ণ\nভালো থাকুক কবিরা,ধরে রাখুক সময় গুলো কে তাদের কাব্যের মুঠোয় পুরে…\nঅক্টোবর ৭, ২০১৪ ৮:৫২ অপরাহ্ণ\nলেখার শুরুতে যে কবিতাটি দেখতে পাচ্ছি সেটা সুন্দর হলেও লেখার সাথে কেমন যেনো মিল খুঁজে পাচ্ছিনা। প্রথমত কবিদের ইন্দ্রিয় ক্ষমতা একটু বেশি এই বিষয়টার সাথে আমি একমত নই। কবিরা আর দশটা সাধারণ মানুষের মতোই মানুষ, কবিদের আলাদা যে বিশেষত্ব আছে সেটা হচ্ছে ছন্দজ্ঞান, ছন্দের মাধ্যমেই কবিরা ফুটিয়ে তোলেন কবিদের অনুভূতি, মানুষের অনুভূতি। কবিদের কথা প্রসঙ্গে এক বিখ্যাত জোকারের গল্প মনে পড়ে গেলো, যিনি সার্কাসে নানা রকম হাস্য রসাত্মক কান্ড ঘটিয়ে মানুষকে আনন্দ দিয়ে থাকেন। কিন্তু ব্যক্তি জীবনে তিনি ছিলেন প্রচন্ড রকমের বিষন্ন। যার কান্ড কারখানে দেখে লক্ষ লক্ষ লোক দুঃখ ভুলে অট্টহাসিতে ফেটে পড়ে, সেই মানুষটা নিজেই ব্যক্তি জীবনে প্রচন্ড… Read more »\nঅক্টোবর ১১, ২০১৪ ৫:৫৩ অপরাহ্ণ


চিকিৎসকের মৃত্যুতে প্রশাসনিক জটিলতা ও সমন্বয়হীনতা দায়ী\nপ্রকাশিত: ১০:৩০ পিএম, ১৬ এপ্রিল ২০২০\nসিলেট এম এ জি ওসমানী মেডিকেল কলেজের প্রথম সারির করোনা যোদ্ধা মেডিসিন বিভাগের সহকারী অধ্যাপক ডা. মঈন উদ্দিন এবং ময়মনসিংহের ডা. জ্যোতি জয়ন্ত চক্রবর্তী কোভিড-১৯ রোগের চিকিৎসারত অবস্থায় মৃত্যুবরণ করেছেন। তাদের একজনের মৃত্যুর অন্যতম কারণ প্রশাসনিক জটিলতা ও সমন্বয়হীনতা। বৃহস্পতিবার বাংলাদেশ মহিলা পরিষদের ভারপ্রাপ্ত সভাপতি ডা. ফওজিয়া মোসলেম ও সাধারণ সম্পাদক মালেকা বানু স্বাক্ষরিত এক সংবাদ বিজ্ঞপ্তিতে এ তথ্য জানানো হয়।\nবাংলাদেশ মহিলা পরিষদ এ দুই চিকিৎসকের অকাল মৃত্যুতে গভীর শোক ও তাদের বিদেহী আত্মার শান্তি কামনা করছে। এছাড়াও করোনাভাইরাস মোকাবিলায় যারা জীবনের ঝুঁকি নিয়ে সেবা প্রদান করছেন, সেইসব চিকিৎসক ও স্বাস্থ্য কর্মীদের অভিনন্দন জানিয়েছে মহিলা পরিষদ।\nমহাদুর্যোগকালে চিকিৎসা সেবায় নিয়োজিত চিকিৎসক ও সব চিকিৎসাসেবা কর্মীরদের সুরক্ষায় সর্বোচ্চ ব্যবস্থা গ্রহণের জন্য সরকার ও সংশ্লিষ্ট কর্তৃপক্ষের কাছে জোর দাবি জানিয়েছে মহিলা পরিষদ।\nএছাড়াও আইসিইউ স্থাপন ভেন্টিলেটর সংগ্রহ, আইসোলেশন ব্যবস্থা উন্নয়ন ও নমুনা পরীক্ষার কিট সরবরাহ বৃদ্ধির দাবি জানিয়েছে তারা। করোনা চিকিৎসা ব্যবস্থাপনায় জড়িত সব হাসপাতাল, স্বাস্থ্যবিভাগ, পুলিশ, সেনা বাহিনী ও গণমাধ্যমসহ সব বিভাগের কাজের সুষ্ঠু সমন্বয়ের দাবিও জনিয়েছে এ সংগঠনটি।\nমশা নিধনে সমন্বিত অভিযান ৮ মার্চ থেকে


পোস্ট Tagged: ফ্ল্যাশ\nঅ্যাডোবি ফ্ল্যাশ প্লেয়ার 11 মুক্তি হয়েছে. অবশেষে উভয়ের জন্য একটি অল-ইন-ওয়ান ইনস্টলারের মধ্যে সরকারী 64bit সমর্থন এনেছে 64 এবং 32bit. হার্ডওয়্যার ত্বরণ এছাড়াও এখন অন্তর্ভুক্ত করা হয়েছে. গুড কাজ অ্যাডোবি, শুধু আশা দেয় সেখানে অতীতের তুলনায় কম নিরাপত্তা সমস্যা হয়.\nআমি সম্প্রতি সঙ্গে একটি সমস্যা ছিল2পিসি যা অভিন্নরুপে কনফিগার করা হাজির, কিন্তু এক একটি খেলা করবে যতক্ষণ না FLV ইউটিউব থেকে ডাউনলোড, অন্যান্য কর্ম ব্যর্থ হবে. অন্যান্য বেশ কয়েকটি FLVs উভয় সিস্টেমে অভিনয় ঠিক আছে. আরও অনেক তদন্তের পর আমি যে ফ্ল্যাশ প্লেয়ারের অ্যাক্টিভ এক্স সংস্করণ আবিষ্কৃত 1 পিসি এর ছিল আপ-টু-ডেট এর, কিন্তু অন্য ছিল না.


লাগাতার মূল্যবৃদ্ধিতে হাঁসফাঁস জনতা, পূর্বসূরীর বিরুদ্ধেই অভিযোগ মোদীর! – প্রিয় বন্ধু বাংলা\nহোম > জাতীয় > লাগাতার মূল্যবৃদ্ধিতে হাঁসফাঁস জনতা, পূর্বসূরীর বিরুদ্ধেই অভিযোগ মোদীর!\nলাগাতার মূল্যবৃদ্ধিতে হাঁসফাঁস জনতা, পূর্বসূরীর বিরুদ্ধেই অভিযোগ মোদীর!\nপ্রিয় বন্ধু মিডিয়া রিপোর্ট – পেট্রোল থেকে শুরু করে ডিজেল, রান্নার গ্যাস, নিত্যনৈমিত্তিক জিনিসের মূল্য বৃদ্ধির যে আকার ধারণ করেছে, তাতে মোটরবাইক এবং গ্যাস সিলিন্ডারকে কার্যত ঘরের ছাদের ওপরে তুলে রাখার কথা ভাবতে হচ্ছে জনতা জনার্দনকে। কেন্দ্রের মোদি সরকারের এই ধরনের মূল্যবৃদ্ধির নীতির বিরুদ্ধে রীতিমত সরব হয়েছেন সাধারণ মানুষ থেকে শুরু করে বিরোধী রাজনৈতিক দলগুলো।\nআর এবার কেন্দ্রের বিজেপি সরকারকে যখন এই ব্যাপারে সকলে কাঠগড়ায় দাঁড় করাচ্ছে, ঠিক তখনই এই বিষয়ে বিবৃতি দিলেন প্রধানমন্ত্রী নরেন্দ্র মোদী। যেখানে পেট্রোল-ডিজেলের দাম বৃদ্ধির কথা সেভাবে উল্লেখ না করলেও, পূর্বসূরীর ঘাড়েই এই ব্যাপারে দোষ চাপাতে দেখা গেল তাকে। স্বাভাবিক ভাবেই মূল্যবৃদ্ধির যখন চরম আকার ধারণ করেছে তখন বিগত দিনের সরকারের বিরুদ্ধে কেন গোটা বিষয়টি চাপিয়ে দিলেন প্রধানমন্ত্রী, তা নিয়ে নানা মহলে তৈরি হয়েছে প্রশ্ন।\nসূত্রের খবর, বুধবার তামিলনাড়ুতে গ্যাস প্রকল্পের উদ্বোধনী অনুষ্ঠানে উপস্থিত হন প্রধানমন্ত্রী নরেন্দ্র মোদী। আর সেখানেই বিভিন্ন ক্ষেত্রে প্রবল মূল্যবৃদ্ধি নিয়ে পূর্বসূরী সরকারকে আক্রমণ করতে দেখা যায় তাকে। তিনি বলেন, “পূর্বতন সরকারগুলো দেশের শক্তি ক্ষেত্রে আমদানি করার দিকে নজর দিলে এই অবস্থা হত না। আমাদের কি আমদানির উপর এতটা নির্ভরশীল হওয়া উচিত? আমি কারো সমালোচনা করতে চাই না। কিন্তু এটা অবশ্যই বলতে চাই যে, আগে এই বিষয়ে নজর দেওয়া হলে আজ মধ্যবিত্তকে এই বোঝা বহন করতে হত না। তাই শক্তিক্ষেত্রে নির্ভরতা কমানোকে আমরা অবশ্য কর্তব্য বলেই মনে করছি।”\nআর প্রধানমন্ত্রীর এই ধরণের বক্তব্য নিয়ে এখন রীতিমত গুঞ্জন তৈরি হয়েছে জাতীয় রাজনীতিতে. অনেকে বলতে শুরু করেছেন, তাহলে কি প্রধানমন্ত্রী নরেন্দ্র মোদী এই গোটা বিষয়ে চাপে পড়ার কারণে এখন সরাসরি দেশের প্রাক্তন সরকারের দিকে অভিযোগের আঙুল তুলে বিরোধীদলকে কটাক্ষ করলেন?\nপর্যবেক্ষকদের একাংশ বলছেন, সামনে একাধিক রাজ্যের বিধানসভা নির্বাচন। যেখানে ভালো ফল করতে রীতিমত মরিয়া ভারতীয় জনতা পার্টি। কিন্তু তার আগে যেভাবে পেট্রোল থেকে শুরু করে ডিজেল, এমনকি রান্নার গ্যাসের দাম বাড়তে শুরু করেছে, তাতে অনেকটাই চাপে রয়েছে কেন্দ্রের বিজেপি সরকার। প্রতিনিয়ত বিরোধীদের তরফ থেকে এই ব্যাপারে কেন্দ্রীয় সরকারকে কাঠগড়ায় তোলা হচ্ছে।\nআর এই পরিস্থিতিতে বিতর্ককে থামানোর জন্য রীতিমত ড্যামেজ কন্ট্রোল করতে অতীতের সরকারের পদক্ষেপ দাবি করলেন প্রধানমন্ত্রী। যেখানে নিজের বক্তব্যের মধ্য দিয়ে তিনি বুঝিয়ে দিলেন, এর জন্য কিছুটা হলেও আগের সরকার দায়ী। তবে প্রধানমন্ত্রীর এই বক্তব্যকে নিয়ে এখন বিতর্ক আরও চরম আকার নিতে পারে বলেই মনে করছেন একাংশ। সব মিলিয়ে গোটা পরিস্থিতি কোথায় গিয়ে দাঁড়ায়, সেদিকেই নজর থাকবে সকলের।\nট্যাগড bjp modi Modi's speech\nফের খুন তৃণমূল কর্মী ,অভিযোগের তীর বাম কং- এর দিকে\nতৃণমূল কর্মীদের মত কাজ করা পুলিশ ও প্রশাসনকে বড় মূল্য চোকাতে হবে! আবারও বিস্ফোরক রাজ্যপাল!


জড়িতদের কাউকে ছাড় দেওয়া যাবে না – Dainik Amader Shomoy\nবালুর লোভে হুমকিতে পদ্মার এপার-ওপার\nজড়িতদের কাউকে ছাড় দেওয়া যাবে না\n১১ অক্টোবর ২০২১ ১২:০০ এএম\nআপডেট: ১০ অক্টোবর ২০২১ ১১:২৪ পিএম\nশিল্পায়ন ও নতুন অবকাঠামো নির্মাণে বালু ও পাথর অপরিহার্য। কিন্তু প্রতিনিয়ত পরিকল্পনাহীন বালু উত্তোলনের ফলে পরিবেশের ক্ষতি হচ্ছে। ফলে অনেক বড় বড় স্থাপনা ও সড়ক-মহাসড়ক হুমকির মুখে পড়ছে। গতকাল আমাদের সময়ের ‘বালুর লোভে হুমকিতে পদ্মার এপার-ওপার’ শিরোনামের প্রতিবেদনে জানা যায়-অবৈধভাবে বালু উত্তোলনের কারণে হুমকি তৈরি হয়েছে নদীর দুপারে অবস্থিত ঐতিহ্যবাহী হার্ডিঞ্জ ব্রিজ, লালন শাহ সেতু, ঈশ্বরদী ইপিজেডসহ অনেক স্থাপনার স্থায়িত্ব নিয়েও। এভাবে চলতে থাকলে এক সময় ভাঙন গিয়ে ঠেকতে পারে রূপপুর পারমাণবিক বিদ্যুৎকেন্দ্রের সীমানায়ও। নিজের স্বার্থ উদ্ধারের এসব ধ্বংসের পেছনে রয়েছে মূলত স্থানীয় সরকারদলীয় নেতাকর্মীরা। অবৈধভাবে বালু উত্তোলনের অভিযোগে গত বছরের ৭ অক্টোবর ইউপি চেয়ারম্যান ও দুই আওয়ামী লীগ নেতাসহ ৭ জনের কাছে ১ কোটি ৮৮ লাখ টাকা ক্ষতিপূরণ চেয়ে নোটিশ দেয় কুষ্টিয়ার রাজস্ব বিভাগ। কিন্তু প্রায় এক বছরেও সেই ক্ষতিপূরণের টাকা পায়নি জেলা প্রশাসন। গত ২৩ ডিসেম্বর একনেক সভায় প্রধানমন্ত্রী শেখ হাসিনা বলেন, সেতুর আশপাশে বালু উত্তোলন বা বালুমহাল করা যাবে না। এতে সেতু ক্ষতিগ্রস্ত হতে পারে। প্রধানমন্ত্রীর নির্দেশনাও এখন উপেক্ষিত করা হচ্ছে।\nএতে মনে হচ্ছে অনেকটা মগের মুল্লুকের মতো। যার যা খুশি করছেন, কিন্তু কারও যেন কিছু বলার নেই। স্থানীয় প্রশাসন তা হলে কী করছে? অভিযোগ রয়েছে, সব কিছুই প্রকাশ্যে ঘটলেও স্থানীয় প্রশাসন কার্যত কোনো উদ্যোগ নেয় না। প্রশ্ন হচ্ছে, প্রভাবশালী বলে কি তাদের যা খুশি তা করার অধিকার জন্মে গেছে? আইনের শাসন কি তাদের ক্ষেত্রে প্রযোজ্য নয়? ‘বালুমহাল ও মাটি ব্যবস্থাপনা আইন, ২০১০’-এ আইনের কোনো প্রয়োগ নেই। আর আইনভঙ্গকারী যদি রাজনৈতিকভাবে প্রভাবশালী হন, তা হলে তো আইন প্রয়োগের কোনো প্রশ্নই নেই। বিশেষজ্ঞরা মনে করেন, বালু উত্তোলনের নির্ধারিত স্থান করে দেওয়া ছাড়া সমাধান নেই। তবে তা অবশ্যই পরিবেশগত সমীক্ষা করেই নির্ধারণ করতে হবে। এসব নির্ধারিত স্থানে বালু উত্তোলনের চুক্তি করতে হবে স্বচ্ছ প্রক্রিয়া অনুসরণ করে। এর ফলে বালু ও পাথর উত্তোলনের পরিমাণ যেমন নিয়ন্ত্রণ করা যাবে, তেমনি রাজস্বও আদায় করা সম্ভব হবে। অবৈধ বালু উত্তোলনের মাধ্যমে স্থানীয় প্রভাবশালীরা ব্যাপকভাবে লাভবান হলেও ক্ষতিগ্রস্ত হচ্ছে নদী ও নদীর তীরবর্তী জনগণ। নদীর ভাঙন রোধে সরকারকে ব্যয় করতে হচ্ছে বিপুল অঙ্কের অর্থ। এ অবস্থায় অপরিকল্পিত ও অবৈধ বালু উত্তোলন বন্ধে সরকারের কঠোর হওয়ার বিকল্প নেই। দায়ী ব্যক্তিদের বিরুদ্ধে শাস্তিমূলক ব্যবস্থা গ্রহণ করতে হবে। প্রভাবশালী বলে কাউকে ছাড় দেওয়া উচিত হবে না।


ডোমারে বীরঙ্গনাদের খাদ্য ও অর্থ সহায়তা | অবলোকন ।\nডোমারে বীরঙ্গনাদের খাদ্য ও অর্থ সহায়তা\nনির্ণয়,নীলফামারী॥ নীলফামারীর ডোমার উপজেলায় বীরঙ্গনাদের খাদ্য ও নগদ অর্থ সহায়তা করা হয়েছে। শুক্রবার(২৮ মে/২০২১) সকাল ১১টার দিকে শহীদ মিজান-আব্দুল বারী স্মৃতি পাঠাগার মিলনায়তনে ডোমার ও ডিমলার ২০ জন বীরঙ্গনাকে সহায়তা করে ঢাকা বিশ্ববিদ্যালয়ের আইন বিভাগের অধ্যাপক ড. মিজানুর রহমান। সহায়তা কার্যক্রমের পৃষ্ঠপোষকতা করেন অপরাজেয় বাংলা ফাউন্ডেশনের প্রতিষ্ঠাতা ড. আবু মোঃ দেলোয়ার হোসেন। প্রতিজনকে ১০ কেজি চাল ও নগদ পাঁচ শত টাকা সহায়তা করা হয়েছে।\nসংগঠনের নীলফামারী জেলা সমন্বয়ক লেখক ও গবেষক আল-আমীন রহমানের সভাপতিত্বে এসময় পৌর মুক্তিযোদ্ধা সাবেক কমান্ডার বীরমুক্তিযোদ্ধা ইলিয়াছ হোসেন, সাংবাদিক সাখায়াত হোসেন সৈকত প্রমূখ উপস্থিত ছিলেন।\nসংগঠনের নীলফামারী জেলা সমন্বয়ক লেখক ও গবেষক আল-আমীন রহমান বলেন, মহান মুক্তিযুদ্ধে বীরঙ্গনা মাদের একটা বড় ভূমিকা ছিল। কিন্তু তারা কোন স্বীকৃতি ও সহায়তা পাচ্ছে না। বর্তমানে তারা মানবেতর জীবন যাপন করছে। সারাদেশের বীরঙ্গনাদের স্বীকৃতির জন্য অপরাজেয় বাংলা ফাউন্ডেশন ঢাকা বিশ্ববিদ্যালয় কাজ করছে। #


ব্যাংকের টাকা মেরে দীর্ঘদিন ধরে ঘোরাচ্ছেন\nনিজস্ব প্রতিবেদক\t ২৯ সেপ্টেম্বর ২০২১ ১১:৪৫ পূর্বাহ্ন\nবাগদাদ গ্রুপের এমডি ফেরদৌস খান আলমগীর, পরিচালক মো. তানভীর খান ও মো. আজাদ খান।\nব্যাংক থেকে প্রায় ১০ কোটি টাকা ঋণ নিয়ে পরিশোধ না করায় চট্টগ্রামভিত্তিক বাগদাদ গ্রুপের চেয়ারম্যান ও এমডিসহ ৪ জনের বিরুদ্ধে গ্রেপ্তারি পরোয়ানা জারি করেছেন আদালত।\nমঙ্গলবার (২৮ সেপ্টেম্বর) দুপুরে চট্টগ্রাম অর্থঋণ আদালতের বিচারক মুজাহিদুর রহমান গ্রেপ্তারি পরোয়ানা জারির এই আদেশ দিয়েছেন। ঋণখেলাপি হিসেবে রায় ঘোষণার ৮ বছর পর এই চারজনের বিরুদ্ধে গ্রেপ্তারি পরোয়ানা জারি করা হল।\nআদালতের আদেশে স্থানীয় থানার পুলিশকে তাদের গ্রেপ্তার করার পর আদালতে হাজির করতে বলা হয়েছে।\nগ্রেপ্তারি পরোয়ানা যাদের নামে, তারা হলেন— বাগদাদ গ্রুপের এমডি ফেরদৌস খান আলমগীর, চেয়ারম্যান মনোয়ারা বেগম, পরিচালক মো. তানভীর খান ও মো. আজাদ খান।\nজানা গেছে, ৯ কোটি ৮৪ লাখ ৯৭ হাজার টাকা খেলাপি ঋণ আদায়ের জন্য অর্থঋণ আদালতে মামলা করে ইস্টার্ন ব্যাংক লিমিটেডের আগ্রাবাদ শাখা কর্তৃপক্ষ। ওই মামলার রায় ঘোষণা করা হয় ২০১৩ সালের ৬ ফেব্রুয়ারি।\nএরপর পাওনা টাকা আদায়ের জন্য ইস্টার্ন ব্যাংক কর্তৃপক্ষ ২০১৩ সালের ২৯ এপ্রিল জারি মামলা করে। কিন্তু তাতেও টাকা পরিশোধ না করায় গত মঙ্গলবার (২৮ সেপ্টেম্বর) বাগদাদ গ্রুপের চেয়ারম্যান ও এমডিসহ ৪ জনের নামে গ্রেপ্তারি পরোয়ানা জারি করা হল।\nচট্টগ্রামের রাউজানের বাসিন্দা বাগদাদ গ্রুপের কর্ণধার ফেরদৌস খান আলমগীর ও তার পরিবারের কাছে বিভিন্ন ব্যাংক অন্তত ৩০০ কোটি টাকা পাওনা রয়েছে।\n৩০০ কোটি টাকার খেলাপি ঋণের বোঝা মাথায় নিয়ে চট্টগ্রামভিত্তিক শিল্পপ্রতিষ্ঠান বাগদাদ গ্রুপের কর্ণধার ফেরদৌস খান আলমগীরের প্রায় পুরো পরিবারই কানাডাপ্রবাসী দীর্ঘদিন ধরে। তার ভাই আরেক ঋণখেলাপি তানভীর খান আলমগীরও পাকাপাকিভাবে কানাডায় বসবাস করছেন।\nএর আগে ২০১৯ সালের ১৯ আগস্ট ঢাকার হযরত শাহজালাল আন্তর্জাতিক বিমানবন্দরের ইমিগ্রেশনে গ্রেপ্তার করা হয়েছিল বাগদাদ গ্রুপের কর্ণধার ফেরদৌস খান আলমগীরের স্ত্রী মেহেরুন নেছাকে। গ্রেপ্তারের পর ইমিগ্রেশন পুলিশ তাকে চট্টগ্রামের খুলশী থানা পুলিশের কাছে হস্তান্তর করে। মেহেরুন নেছার বিরুদ্ধেও চেক প্রতারণা ও খেলাপি ঋণের ১৫ মামলা ছিল আগেই। নয় মামলায় সাজাও হয় তার। বেখেয়ালে কানাডা থেকে দেশে ফিরতেই বিমানবন্দরে হাতকড়া পড়ে। বেসরকারি আর্থিক প্রতিষ্ঠান ফিনিক্স ফাইন্যান্স অ্যান্ড ইনভেস্টমেন্ট লিমিটেডের চেক প্রতারণার নয় মামলায় ইতিমধ্যে মেহেরুন নেছার সাজা হয়েছে। এছাড়া একই প্রতিষ্ঠানের আরও ছয় মামলায় তার বিরুদ্ধে পরোয়ানা রয়েছে। মামলাগুলোর মধ্যে চেক প্রতারণার মামলা ১৩টি এবং অর্থঋণ মামলা দুটি। কিন্তু দীর্ঘদিন ধরে কানাডায় বসবাস করার কারণে তার নাগাল মিলছিল না।


নড়াইলে স্ত্রীর মৃত্যুর খবর শুনে স্বামীর আত্নহত্যা ! | আমার সিলেট টুয়েন্টিফোর ডটকম\nFriday 25th of September 2020 02:49:41 AM\nSunday 10th of January 2016 01:15:43 PM\nনড়াইলে স্ত্রীর মৃত্যুর খবর শুনে স্বামীর আত্নহত্যা !\nআমারসিলেট টুয়েন্টিফোর ডটকম,১০জানুয়ারী,স্টাফ রিপোর্টারঃ নড়াইলে ক্যান্সার রোগে আক্রান্ত স্ত্রীর মৃত্যুর খবর শুনে স্বামী মোঃ কবীর খান (৪৭) আত্নহত্যা করেছে বলে অভিযোগ পাওয়া গেছে। ঘটনাটি ঘটেছে রবিবার (১০ জানুয়ারী) ভোর রাতে নড়াইল পৌর এলাকার বরাশুলা গ্রামে। কবীর খান বরাশুলা গ্রামের খান পাড়ার বাসিন্দা।\nএলাকাবাসী সূত্রে জানা গেছে, কবীর খানের স্ত্রী দীর্ঘদিন ধরে ক্যান্সার রোগে ভুগছিলেন শনিবার (৯ জানুয়ারী) রাত সাড়ে ৮টার দিকে স্ত্রী মারা যায়। এ খবর শুনার পরে রাত ১২ টার দিকে কবীর খানকে বাড়ির পাশে নির্জন জায়গায় শুয়ে কাতরাতে (গুংড়াতে)দেখে এলাকাবাসী দ্রুত চিকিৎসার জন্য নড়াইল সদর হাসপাতলে নিয়ে যায়। হাসপাতালে নেয়ার কিছু সময় পরে তিনি মারা যান।\nএলাকাবাসী ও পরিবারের লোকের ধারনা স্ত্রীর মৃত্যুর শোক সহ্য করতে না পেরে তিনি আতœহত্যা করেছেন।\nমোঃ কবীরের মোছাঃ ছনিয়া (২২) ও মোঃ রাকিব খান (১৮) নামে ২টি সন্তান রয়েছে।


বাংলা অনুবাদ: 'জলপ্রপাতের ঝুঁকি' কিংবা 'দরিদ্র ওরাল স্বাস্থ্যবিধি'\nঢাকা: মেঝেতে জল পড়ে থাকলে বয়স্কদের পা পিছলে পড়ে যাওয়ার ঝুঁকিকে এক কথায় কী বলে? - 'জলপ্রপাতের ঝুঁকি'।\n'পুওর ওরাল হাইজিন'-কে বাংলায় কী লেখা হবে? 'দরিদ্র ওরাল স্বাস্থ্যবিধি'।\n'কেমোথেরাপি' কী? 'প্রমিত প্রশাসনের অংশস্বরূপ এক বা একাধিক বিরোধী ক্যানসার সঙ্গে চিকিৎসা আছে। অধিকাংশ ক্যান্সার কোষের একটি সমালোচনামূলক সম্পত্তি বাঁধন ডিভাইড প্রাণনাশ দ্বারা কাজ'।\n'যখন আপনি আমাদের সঙ্গে একটা সম্পর্কতা শুরু করায় একটা প্রমিস বানান, তখন এটা শুধুমাত্র আমরা আমাদের রাখায় ন্যায্য হয়।'\nএইটুকু পড়ে কী পাগলের প্রলাপ মনে হচ্ছে?\nএগুলো বাংলায় লেখা। এর কোনটা স্বাস্থ্য-বিষয়ক ভারত সরকারের একটি পত্রিকার অংশ, কোনটা একটি নামকরা মোবাইল কোম্পানির বিজ্ঞাপন।\nকলকাতার আনন্দবাজার পত্রিকায় প্রকাশিত একটি প্রতিবেদনে স্বাস্থ্য-বিষয়ক কেন্দ্রীয় সরকারী পত্রিকার ওইসব বাংলা অনুবাদের কয়েকটি উদাহরণ তুলে ধরা হয়েছে।\nমোবাইল কোম্পানিটির পাতা-জোড়া রঙ্গীন বিজ্ঞাপনটি কিছুদিন আগে ছাপা হয়েছিল জনপ্রিয় সংবাদপত্রগুলির প্রথম পাতায়।\nউদাহরণ আরও আছে। 'পোস্ট অপারেটিভ এরিয়া'-কে বাংলায় 'পশ্চাৎ অস্ত্রোপচার কক্ষ' লেখা হয়েছে কোনও একটি হাসপাতালে - এই ছবিটি সম্প্রতি ভাইরাল হয়েছে ফেসবুকে।\nসামাজিক মাধ্যমে এই নিয়ে অনেকে হাসি-মস্করা যেমন করছেন, তেমনই সিরিয়াস প্রতিবাদও করছেন অনেকে - সামাজিক মাধ্যমে তো বটেই, আবার কখনও রাস্তায় নেমেও।\nতবে শুধু এই কয়েকটি উদাহরণ নয়, নিয়মিতই অনেক বাংলা বিজ্ঞাপনে হাস্যকর বাক্যগঠন, বা হিন্দি-ইংরেজী শব্দের প্রতিবর্ণীকরণ করে ছেপে দেওয়া হয়, যেগুলোর কোনও অর্থই হয় না।\nভাষাবিদ ও রবীন্দ্রভারতী বিশ্ববিদ্যালয়ের প্রাক্তণ উপাচার্য পবিত্র সরকার বলছিলেন, "একটা বীভৎস ধরণের বাংলা তৈরী হচ্ছে যেটা বাঙালীর কাছে একেবারেই গ্রহণযোগ্য নয়। এসব বাংলা ছাপার অক্ষরে প্রকাশ পাচ্ছে দেখে আমরা খুবই বিরক্ত।"\nএই নিম্নমানের, অর্থহীন বাংলা ছাপা হচ্ছে কেন?\nকেউ দুষছেন গুগল ট্র্যান্সলেটরকে, কেউ বলছেন অযোগ্য লোকেদের হাতে পড়েই বাংলার এই অবস্থা।\nবাংলা, বাঙালী বিষয়ে সামাজিক মাধ্যমে বেশ সরব কলকাতার কলামিস্ট ও অধ্যাপক গর্গ চ্যাটার্জী।\nযে মোবাইল কোম্পানিটির বিজ্ঞাপনের উদাহরণ একটু আগেই দিয়েছি, সেই সংস্থার দপ্তরে গিয়ে বন্ধুদের নিয়ে বিক্ষোভও দেখিয়ে এসেছেন চ্যাটার্জী।\nতিনি এই 'অর্থহীন, বীভৎস' বাংলা ছাপা হওয়ার ব্যাখ্যা দিচ্ছিলেন এই ভাবে:\n"রাজনৈতিক আর অর্থনৈতিক ক্ষমতার উৎস যখন বাংলার বাইরে হয়, তখন তারা বাংলাকে একটা দ্বিতীয় শ্রেণীর বাজার বলে মনে করতে থাকে। সেই ভাবনা থেকেই তারা মনে করে কোনও একটা মূল ভাষায় লেখার পরে যেমন খুশি একটা বাংলা তর্জমা করে দিলেই বাঙালীকে খাওয়ানো যাবে।"\n"অথচ এই একই মোবাইল কোম্পানিটিই যখন বাংলাদেশে বিজ্ঞাপন দেয়, তারা কিন্তু এই সাহসটা সেখানে করে না। আলাদা করে বিজ্ঞাপন তৈরি হয়ে সে দেশের জন্য। এখানে কেন হিন্দিতে বিজ্ঞাপন তৈরী হবে আর সেটাকে যেমন তেমন করে গুগল দিয়ে বাংলা করে দেওয়া হবে?" প্রশ্ন গর্গ চ্যাটার্জীর।\nঅধ্যাপক পবিত্র সরকার যোগ করছিলেন, "এটা শুধু অজ্ঞতা নয়। অবহেলাও বটে।"\nকেন্দ্রীয় সরকারের যে বিভাগটি স্বাস্থ্য সচেতনার উদ্দ্যেশে রচিত ওই জগাখিচুড়ি বাংলা পত্রিকা ছেপেছিল, তারা ভুল হয়েছে জানতে পেরে এখন শুধরে নেওয়ার কথা বলছেন।\nআর মোবাইল কোম্পানিটি সমালোচনার মুখে পড়ে বিজ্ঞাপন ছাপা হওয়ার দিনই ক্ষমা চেয়ে নিয়েছে।


তাঁর চলে যাবার পর - কালি ও কলম\nতাঁর চলে যাবার পর\nএকজন তাঁর বিভামন্ডিত সৃজন-জগৎটি আমাদের জন্যে রেখে সদ্যই যখন চলে যান – সৃজনের পাশাপাশি নিভৃতিও যাঁর সাধনা ছিল জীবনভর, তবুও যে তাঁর সান্নিধ্য পেয়েছি কী কাজে কী ব্যক্তিসংস্পর্শে – তাঁকে নিয়ে লেখার মুহূর্তে কাজ নয়, কীর্তি নয়, তাঁর মুখখানাই চোখে ভাসে। এখনো আমার চোখ থেকে অপসৃত হয়ে যায়নি, হবারও নয়, তাঁর সেই দীর্ঘ দেহটি, সুঠাম ও সন্নত, সেই দীঘল মুখ, চোখের সেই চাপা দ্যুতি, যেনবা ঈষৎ কৌতুকচ্ছটা সেখানে; হেঁটে যাচ্ছেন স্বামীবাগের গলি ধরে বড় সড়কের দিকে, রোদের তাপে মুখখানা লাল প্রায়; দেখা হতেই উদ্ভাসিত হচ্ছেন নীরব হাসিতে, মোহন সেই হাসিটি, মৃদুস্বরে উচ্চারণ করছেন – প্রায় অস্ফুট – এই যে আপনি! হাতখানা বাড়িয়েও ফিরে নিচ্ছেন, যেন ওতেই করমর্দনটি পেল সম্পূর্ণতা; তারপর আমরা পাশাপাশি হাঁটছি; তিনি চলেছেন চারুকলা বিদ্যাপীঠে, আমি হয়তো কাছেই কোনো ছাপাখানায়। এরকম বহুদিন গেছে যখন হঠাৎ তাঁর সঙ্গে পথে হয় দেখা; খুব তো দূরে নয়, তিনি স্বামীবাগে, আমি লক্ষ্মীবাজারে; নারিন্দা দিয়ে হেঁটে গেলেই হয়!\nতারপর একদিন সেই যে তিনি স্বামীবাগ ছেড়ে ধানমন্ডিতে উঠে এলেন, সেই ঠাঁইবদলটা আমার মন যেন গ্রহণই করতে পারেনি; তিনিও বোধহয় পারেননি; বারবারই তাঁর সেই গলিপথটির কথা বলতেন, সেই পুরনো বাড়িটি যেন তার দরোজা-জানালা নিয়ে তাঁর মনের মধ্যে স্মৃতির হাওয়ায় থেকে থেকেই ঝাপটাতো। তাঁকে ঘিরে আমি যেন তখন পেয়ে উঠতাম সেই ঢাকার নিজস্ব একটি-ঘ্রাণ – হ্যাঁ, প্রাচীন যে-কোনো জনপদের আছে স্বাক্ষরপ্রতিম ঘ্রাণ, এবং তার কোলাহলের নিজস্ব কোরাস, ছায়া-রৌদ্রেরও বিশেষ আলিম্পন। এ সবই নিয়ে এখন আমার মনে পড়ছে তাঁকে; আর যদিবা এখন মনে পড়ছে তাঁর অাঁকা ছবির কথা, অবাক হচ্ছি ভেবে – নদীতীরের মানুষ হয়েও তাঁর ভেতরে কী করে অবিরাম চ্ছলচ্ছল করত নদী, বিশেষ কোনো নদী নয়, শুধু তার জল, জলও বিশেষ করে নয় – মাছ, মাছ ধরবার জাল। তাঁর ছবিতে বারবার ফিরে এসেছে, অথবা আমারই ছবি দেখার চোখ মনে রেখেছে তাঁর ওইসকল কাজ – ছবির পর ছবিতে নদীর সজলতা, মাছের উত্তল পিঠ, জালের বয়ন-বঙ্কিমতা। সৃষ্টির আদি উৎস – জল; তাই কি জলের দিকে তাঁর টান? আর, মাছ তো বহুপ্রজননের প্রতীক; ওই বহুপ্রজননতাকে তিনি কি লোকসংস্কৃতির মন্ডল থেকে উদ্ধার করে আমাদের প্রত্যেকেরই অন্তর্গত এক থেকে বহু হয়ে উঠবার অভিলাষটির কল্পরূপ বলে মনে করতেন? এও এখানে স্মরণ করি, ঈশ্বরও এক থেকে বহু হবার ইচ্ছা ধরেই প্রাণী ও উদ্ভিদের এই জগৎ একদিন সৃজন করেছিলেন। কিন্তু ঈশ্বর তো ঈশ্বরই, সৃজন করেন তিনি কেবল ইচ্ছার একটি বাক্য দিয়ে, তন্মুহূর্তেই; আর আমাদের জন্যে দীর্ঘদিনের শ্রমে একটু একটু করে।\nধরে ধরে ছবি করতেন তিনি, তাঁর একেকটি ছবির ছবি হয়ে উঠতে সময় লাগত প্রচুর। অনেকদিন তাঁর স্বামীবাগের স্টুডিওতে গেছি, নিবিড় নিবিষ্ট হয়ে অাঁকছেন তিনি; মাসাবধি পরেও এসে দেখেছি, যে-কাজ কবে দেখে গেছি তিনি করছেন – সেটা তখনো শেষ হয়নি। একটি কল্পিত ছবিকে ছবি করে তুলতে এমতো দীর্ঘ কাল দিতে আমি আর কাউকে দেখেছি বলে মনে করতে পারছি না। তাঁকে জিগ্যেস করেছি, একটা ছবি কখন শেষ হয়ে যায়? কখন তুলিটির টান বা তক্ষণ-শলাকাটির খোঁচ শেষ বিরাম পায়। হেসে তিনি পালটা বলতেন, আপনিই বলুন। তখন হয়তো পিকাসোর বরাতে বলেছি – পিকাসো বলতেন, অাঁকতে অাঁকতে একটা সময় আসে আমি তখন হাত তুলে নিয়ে বলি, ব্যস এই! এই পর্যন্তই! শুনে তিনি স্মিতমুখে জায়মান ছবিটির দিকে তাকিয়ে অস্ফুটস্বরে উচ্চারণ করতেন, আমারও ওই!\nআমার নিজের মাধ্যম ভাষা, তাঁর রং ও রেখা। তিনি একটা তুলনা বয়ান করতেন। বলতেন, গল্পের একটা নির্দিষ্ট পরিণতি আছে, কবিতারও তাই; গল্পের বেলায় ঘটনার ছক বলে দেয়, কোথায় থামতে হবে; কবিতারও তাই – যদি সনেট, তো চোদ্দ পঙ্ক্তিতে তার থামা; কিন্তু ছবির বেলায়? – ছবির ভেতরে রয়েছে সর্বাংশেই আমাদের দৃষ্টির প্রেক্ষণ, আর এটি এমনই যে, দেখার শেষ নেই; দৃষ্টি এক চিরতৃষিত ইন্দ্রিয়। তিনি বলতেন, ওই দৃষ্টিবোধ চাই চিত্রকরের, ওখানেই একটা জাদু, জাদুও ঠিক নয়, চলতি কথায় হাত আন্দাজই যেন, হাতই বলে দেয় কখন থামতে হবে। তিনি বলতেন, দীর্ঘ সময় তাঁর লাগে হাতের ওই পরামর্শটি পেয়ে উঠতে।\nআমার কৌতূহল হতো; তখন জানতে চাইতাম, এই যে আপনি এত দীর্ঘসময় ধরে একটি কাজ করেন – প্রেরণা বলে একটা ব্যাপার আছে তো! – আদি প্রেরণাটিকে আপনি এত দীর্ঘকাল ধরে রাখেন কী করে? – হারিয়ে যায় না? বলতেন, প্রেরণা তো মুহূর্তের, তক্ষুনি ছবিটা মনের মধ্যে এসে যায় তার সবটা নিয়ে, বাকিটা কারিগরের কাজ – ফুটিয়ে তোলা।\nঅসামান্য এক কারিগর ছিলেন তিনি – নিপুণ, নিবিষ্ট; এবং এই নিবিষ্টতা ছিল তাঁর দিনরাত্রির, সপ্তাহের, মাসের, কোনো কোনো ছবির জন্যে বৎসরব্যাপী। অনেকটা ভবন গড়ার মতোই ছিল ছবি অাঁকা তাঁর কাছে – দিনের পর দিন ইটের পর ইট যেন গেঁথে তোলা।\nআর কত বিচিত্র মাধ্যমেই তিনি এই কাজটি করেছেন। সেই প্রথম তাঁর বিখ্যাত ছবি – সাঁওতাল রমণী যুগল, কাঠ খোদাই; ওই খোদাই তো একবেলায় হয়ে ওঠার নয়; সেখান থেকেই শুরু; আর সেই খোদাই বা তক্ষণের কাজটি তিনি কাঠ ছেড়ে ধাতবপাতেও করে গেছেন, শুধু তক্ষণেই নয়, রংও তাতে চড়িয়েছেন বা রঙে তাকে চারু করে তুলেছেন। তক্ষণের তিনি এক অনতিক্রম্য শিল্পী, এখন পর্যন্ত এবং সমুখেও তাঁর মতো কাউকে দেখি না বা অচিরে কাউকে দেখবো বলে এখনো আমি বার্তা পাই না।\nএই যে এত দীর্ঘ সময় নিয়ে তাঁর অাঁকার স্বভাব, অাঁকার কাজগুলো দেখাতেও তাঁর সে কীই না কুণ্ঠা – হ্যাঁ, কুণ্ঠাই একে বলবো; যখন আর-সবাই নিত্যই করছেন তাঁদের ছবির একক প্রদর্শনী, তিনিও ডাক পাচ্ছেন, কিন্তু না বলছেন, বলেই গেছেন; আমরা হতাশ হয়েছি; আমরা এমনকি একে তাঁর ঈষৎ বাড়াবাড়ি বলেই মনে করেছি; এখন তাঁর চলে যাবার পরেই কেবল আমরা তাঁর ছবির বিতানে প্রবেশের সুযোগ পাচ্ছি। তিনি বলতেন, প্রদর্শনী? হবে! আরো কিছুদিন যাক! আরো কিছু কাজ করি! ছোট ছোট বাক্য, প্রায় অস্ফুট, উচ্চারণে কিশোরসুলভ লাজুকতা; কিন্তু ভেতরের ভাবটা ঠিকই টের পাওয়া যেত – নিজের কাজ নিয়ে তাঁর অতৃপ্তি; যেন ঠিক যেরকমটি চাইছেন এখনো তেমনটি তাঁর হাতে হয়ে ওঠেনি। এই অতৃপ্তিটুকুও তাঁকে বড়র জায়গায় নিয়ে গেছে।\nবড় তিনি। সত্যিকার ও সব অর্থেই বড়। এ-যুগে – সম্ভবত বাঙালির সর্বকালেই – আমাদের এ এক ভয়াবহ মানস-খর্বতা যে আমরা বড়কে বড় বলে শনাক্ত করতে পারি না; কিংবা, পারলেও, স্বীকৃতি দিতে কুণ্ঠাপর, বা এমনও – তাঁকে নামিয়ে এনে আমাদেরই খর্বতার ভেতরে বসাতে চাই। এ-কাজটি আমরা তাঁকে নিয়ে করিনি কি? নিরন্তর তাঁর কাজ করে যাওয়া, অাঁকা নিয়ে তাঁর বিরতিহীন অভিযাত্রার বিপরীতে, আমরা তাঁকে প্রায় বিস্মৃতির পর্যায়েও হয়তো নিয়ে গেছি। যেহেতু তিনি ছিলেন মৃদুভাষী, তাঁর কণ্ঠ আমরা শুনিনি। যেহেতু তিনি ছিলেন প্রদর্শনীবিমুখ, তাঁর কাজকে আমরা গণনা করিনি। যেহেতু তিনি প্রচার-পারঙ্গমতাকে মনে করতেন শিল্পীর জন্যে এক ব্যাধি, আমরা তাঁকে দূরশ্রুত একজন বলেই বিশ্বাস করেছি। কিন্তু এইসব বিরল মানুষই সেই স্তরের যাঁরা নিশ্বাস-প্রশ্বাসের বায়ুর মতো বটে; গ্রহণ করছি বটে প্রাণধারণের প্রয়োজনে, কিন্তু সচেতন থাকছি না সে সম্পর্কে।\nবাঙালির ইতিহাসে আমার চোখে পড়ে যে, কারো মৃত্যুর পরেই কেবল আমরা তাঁর মূল্যায়নে হয়ে উঠি তৎপর ও চিৎকৃত। তারপর কিছুকাল পেরোলে কোলাহলটা থেমে যায়, কিন্তু দুঃখিত হবার কিছু নেই, প্রকৃত যিনি জন – সেই বাঙালিই তাঁকে স্মরণ করে ওঠে তাঁর সকল কীর্তি ও গরিমা নিয়ে। আমাদের ভাগ্য যে, সফিউদ্দীন আহমদের মতো এতবড় একজন শিল্পী আমাদের মধ্যে ছিলেন এবং যত দিন যাবে ততই তাঁকে আমরা পাবো, পেতেই থাকবো। তাঁর কাজ ও শিল্পজীবন আমাদের জন্যে অক্ষয় এক নন্দন-উৎস হয়ে থাকবে। \nSyed Shamsul Huque


শুভাশীষ সাহার ডায়েরি থেকে: সত্যিই কি প্রতিদিন একটি করে আপেল খেলে ডাক্তার থেকে দূরে থাকা যায়?\nসত্যিই কি প্রতিদিন একটি করে আপেল খেলে ডাক্তার থেকে দূরে থাকা যায়?\nPosted by শুভাশীষ সাহা - 10:51 - health_writeup, এমবিবিএস, মেডিকেল\nঅনেক দিনের একটি প্রচলিত প্রবাদ হল “an appleaday keeps the doctor away” । গবেষণায় জানা যায় ১৯১৩ সালে প্রথম এই প্রবাদ বাক্য এই রূপে আসলেও তারও অনেক আগে থেকে নানা রূপে এই প্রবাদ বাক্য মানুষের মাঝে প্রচলিত ছিল।\nসম্প্রতি মিশিগান স্কুল অফ নার্সিং এর গবেষকরা আমাদের পূর্ব পুরুষদের অভিজ্ঞতা লব্ধ এই তত্থ্যকে যাচাই করে দেখার উদ্যোগ নেন।এই বাক্যের সত্যটা আদৌ আছে কিনা তা দেখার জন্য গবেষক ম্যাথু ডেভিস ও তাঁর সহকর্মীরা প্রতিদিন যারা আপেল খায় এবং যারা খায় না তাদের মধ্যে ডাক্তারের কাছে যাবার হার নির্ণয় করেন।\nসত্যিই কি তবে আপেল ডাক্তার থেকে দূরে রাখতে পারে? না, প্রকৃতপক্ষে গবেষণাটিতে আপেল খাবার সাথে ডাক্তারের কাছে যাবার প্রয়োজনীয়তার কোন সম্পর্ক পাওয়া যায় নি। তবে হ্যাঁ, যা পাওয়া গিয়েছে তা হল আপেল ডাক্তার থেকে দূরে রাখতে না পারলেও ফার্মেসী থেকে দূরে রাখতে পারে।\nগবেষকরা প্রায় ৮৩৯৯ জন মানুষকে তাদের খাদ্যাভ্যাসে আপেল আছে কিনা জিজ্ঞাসা করেন এবং তাদের মধ্যে মাত্র ৭৫৩ জনকে খুঁজে পান যারা নিয়মিত আপেল খেতেন। গবেষণাটির জন্য ধরে নেওয়া নয় প্রতিদিন একটি আপেল মানে হল কমপক্ষে ৭ সেমি ব্যাসের বা প্রায় ১৪৯ গ্রাম আপেল। এছাড়াও আপেলের জুস বা সস খাবার পরিমাণকেও বাদ দেওয়া হয়। গবেষণাটিতে এটিও দেখা হয় যে যারা কম পরিমাণ আপেল খান তাদের সাথে যারা খান নি কিংবা ঠিক পরিমাণমত খেয়েছেন তাদের কোন পার্থক্য রয়েছে কিনা।\nসবশেষে করা বিশ্লেষণে দেখা যায় আপেল খাওয়া বা এর আপেল খাওয়ার পরিমাণের সাথে ডাক্তারের কাছে যাওয়া বা না যাওয়ার কোন সম্পর্ক নেই, তবে প্রেসক্রিপশন ভিত্তিক ওষুধ( যে গুলো কেনার জন্য প্রেসক্রিপশন থাকা বাধ্যতামূলক) ব্যবহারের সম্পর্ক আছে।\nদেখা যায় যারা নিয়মিত আপেল খান তাদের তুলনায় যারা খান না তাদের মধ্যে প্রেসক্রিপশন ভিত্তিক ওষুধ ব্যবহারের পরিমাণ প্রায় ৫.৯% কম।\nতাই বর্তমান প্রমাণ ভিত্তিক বৈজ্ঞানিক যুগে এসে তথ্য ও প্রমাণের ভিত্তিতে প্রবাদ বাক্য বদলে গিয়ে এখন হওয়া উচিত “An appleaday keeps the pharmacist away.”


প্রবল শ্বাসকষ্টের সমস্যা নিয়ে হাসপাতালে ভর্তি হলেন অভিনেতা দিলীপ কুমার, কেমন আছেন তিনি\nআবারও হাসপাতালে ভর্তি হলেন বলিউড খ্যাত অভিনেতা দিলীপ কুমার। গত কয়েক বছর ধরেই তার শরীরের অবস্থা ভালো নেই। বহুদিন ধরেই শ্বাসকষ্টের সমস্যায় ভুগছিলেন তিনি। শনিবার রাতে শ্বাসকষ্ট বাড়লে ৯৮ বছরের দীলিপ কুমারকে সকালে দিল্লির পিডি হিন্দুজা হাসপাতালে ভর্তি করা হয়েছে। আপাতত চিকিৎসকদের পর্যবেক্ষণে রয়েছেন বর্ষীয়ান এই অভিনেতা। সংবাদ মাধ্যম -কে এই খবর জানিয়েছেন দিলীপ কুমার জায়া তথা অভিনেত্রী সায়রা বানু।\nসায়রা বানু জানান, “দিলীপ কুমারের শ্বাস নিতে কষ্ট হচ্ছিল। এই কারণে আজ সকাল সাড়ে আটটার সময় তাঁকে পিডি হিন্দুজা হাসপাতালে ভর্তি করা হয়েছে। এই হাসপাতালটি একটি নন-কোভিড হাসপাতাল। বর্তমানে ডক্টর নিতিন গোখেলের পর্যবেক্ষণে রয়েছেন দিলীপ কুমার এবং যাবতীয় শারীরিক পরীক্ষা নিরীক্ষা করা হচ্ছে ও চিকিৎসা চলছে। যাতে দিলীপ কুমার দ্রুত সুস্থ হয়ে ওঠেন সেইজন্যে আপনারা সবাই প্রার্থনা করুন”।\nহিন্দি সিনেমা জগতের সুপারস্টার নাম দিলীপ কুমার। ১৯২২ সালের ১১ ডিসেম্বর বর্তমান পাকিস্তানের পেশোয়ারে জন্মগ্রহণ করেন মুহাম্মদ ইউসুফ খান ওরফে দিলীপ কুমারের। ১৯৪৪ সালে জোয়ার-ভাটা সিনেমার মাধ্যমে বলিউডে প্রবেশ করেছিলেন দিলীপ কুমার। এরপর নিজের সিনেমা কেরিয়ারে দীর্ঘ পাঁচ দশকে দর্শকদের উপহার দিয়েছেন একের পর এক জনপ্রিয় সিনেমা। দিলীপ কুমার অভিনীত উল্লেখযোগ্য কয়েকটি সিনেমার নাম দেবদাস , কোহিনূর, মুঘল-ই-আজম, নয়া দওর, মশাল , দুনিয়া , রাম আউর শ্যাম।\nপ্রসঙ্গত গত বছর করোনা মহামারী দেখা দেওয়ার পর থেকেই নিভৃতবাসে রয়েছেন অভিনেতা দিলীপ কুমার। কোভিডের হাত থেকে সুরক্ষিত থাকতে এই পদক্ষেপ। সেখান থেকেই টুইটারে অনুরাগীদের উদ্দেশে জানান , ‘আমার স্ত্রী সায়রা বাড়তি ঝুঁকি নিতে চায় না। তাই আমরা নিভৃতবাসে রয়েছি। আপনারাও ভীষণ প্রয়োজন ছাড়া বাড়ি থেকে বেরোবেন না’।\nHIV+ মহিলার দেহে ৩২ বার চরিত্র পাল্টে তৈরী নতুন করোনা ভাইরাস ! নয়া মারণ ভাইরাসের আশঙ্কায় বিশ্ব\nবয়স বাড়লে কম মেয়েদের যৌন উত্তেজনায় আসে ঘাটতি? জেনে নিন কি বলছে বিশেষজ্ঞরা?\nNews Desk June 22, 2021 June 22, 2021\nবিনিয়োগ করুন মাত্র ৭টাকা করে, প্রতি মাসে মিলবে ৫০০০ টাকা! কি প্রকল্পে জেনে নিন…\nউত্তরপ্রদেশ ও বিহারে ভাসিয়ে দেওয়া মৃতদেহ পৌঁছল মালদার গঙ্গা ঘাটে: সম্মানের সঙ্গে অন্ত্যেষ্টির ব্যবস্থা করা হবে, আশ্বাস প্রশাসনের


এক মাস সিয়াম সাধনা শেষে মুসলিমরা উদ্‌যাপন করেছেন তাদের সবচেয়ে বড় ধর্মীয় উৎসব ঈদুল ফিতর। করোনাকালীন ঈদ শেষে প্রায় দুই বছর পর মুসলমানরা ঈদ উৎসব পালন করেছেন। দীর্ঘ সিয়াম সাধনার পর স্বাভাবিকভাবেই এই উৎসবে সবার আগ্রহ বেশি। আর যেহেতু এই ঈদুল ফিতর আমাদের প্রধান ধর্মীয় উৎসব, ঈদ নিয়ে তাই তারুণ্যের উৎসাহ-উদ্দীপনাও বেশি। যার প্রভাব পড়েছে বিশ্ববিদ্যালয়পড়ুয়া শিক্ষার্থীদের আনন্দেও। নানা আয়োজন, কার্যক্রম ও ঘোরাঘুরির মধ্য দিয়ে কেটেছে দিনটি। শিক্ষার্থীদের আনন্দে কাটানো ঈদ উদ্‌যাপন তুলে ধরেছেন জগন্নাথ বিশ্ববিদ্যালয় প্রেস ক্লাবের প্রচার, প্রকাশনা ও দপ্তর সম্পাদক মেহেরাবুল ইসলাম সৌদিপ\nঈদটি ছিল আনন্দে ভরপুর\nমুসলিম সম্প্রদায়ের একটি গুরুত্বপূর্ণ ও পবিত্র উৎসব হচ্ছে ঈদুল ফিতর। সারা বছরের কর্মব্যস্ততার মাঝে একটু আনন্দের আমেজ সৃষ্টি করে এই পবিত্র ঈদ। সবাই তাদের পরিবারের সঙ্গে তৃপ্তির সঙ্গে সময় কাটানোর সুযোগ পায়। আমার ঈদটিও অনেক আনন্দের সঙ্গে কেটেছে। মায়ের হাতের মজার রান্না, বন্ধুবান্ধবদের সঙ্গে ঘোরাঘুরি করাসহ সব মিলিয়ে দিনটি অনেক উপভোগ করেছি। এ ছাড়াও দিনটি ছিল আত্মীয়স্বজনদের সঙ্গে মিলনমেলা; যা মনকে বহু গুণ সতেজ করে দিয়েছিল। এই সময় এত উপভোগ্য ছিল যে, মনে হয়েছিল এই কর্মব্যস্ত মরুভূমির মতো জীবনে পানির পরশ নিয়ে এসেছে।\nজগন্নাথ বিশ্ববিদ্যালয়, ঢাকা\nউৎফুল্লে কেটেছে ঈদ\nমুসলমানদের জন্য সবচেয়ে বড় ও আনন্দপূর্ণ হচ্ছে ঈদের দিন। করোনা-পরবর্তী দুই বছর পর এবারের ঈদে চিরচেনা রূপ ফিরেছে। জাঁকজমক ঈদ উদ্‌যাপন, সেই আগের মতো উদ্দীপনাও। দীর্ঘ বিরতিতে তাই পরিবারের সদস্যদের সঙ্গেই কেটেছে এবারের ঈদ। সবাইকে নিয়ে একসঙ্গে সেমাই খাওয়া, লুডু খেলা, বিকালে একটু সাজুগুজু কর, সবার সঙ্গে সেলফি তোলা, সবার সঙ্গে ফোনালাপ, সন্ধ্যায় হালকা নাশতার আড্ডা, রাতে পরিবারের সঙ্গে টেলিভিশন অনুষ্ঠান দেখার মধ্য দিয়েই ঈদের দিনটি কেটে গেছে। তথ্যপ্রযুক্তির এই যুগে যথারীতি সবার সঙ্গে দিনভর ভিডিওকলে আলাপন, আড্ডা। এই তো এভাবেই কেটে গেল ঈদের সময়টুকু। আমাদের এই সীমাবদ্ধতার মধ্যেই পরিবারের সঙ্গে আনন্দটা খুঁজে নিয়েছি। সব আতঙ্ক ও শঙ্কা পেছনে ফেলে রঙিন পৃথিবীতে প্রাণের মেলবন্ধনে আবদ্ধ হয়ে সব সময় উদ্‌যাপিত হোক সব ধর্মীয় উৎসব- এমনটাই কাম্য।\nশিক্ষার্থী, লোকপ্রশাসন বিভাগ\nফের পেয়েছি ঈদের আমেজ\nঈদ আনন্দ বলতে শৈশব-কৈশোরে ফেলা আসা সেই স্মৃতিমাখা সময়টাকেই বুঝি। সময়ের পরিক্রমায় প্রতি বছর ঈদ এলেও ফিরে আসে না ফেলে আসা সোনালি শৈশবের ঈদ। আমাদের চেনা জীবনের সঙ্গে সঙ্গে উৎসব উদ্‌যাপনের ধরনও পাল্টে গেছে। তবে এবার করোনাকালীন ঈদ থেকে শিক্ষা নিয়ে ফের ঈদের আমেজ ফিরে এসেছে আমাদের মাঝে। ঈদের দিন ঘরের কাজ, বাড়ির সবার সঙ্গে আনন্দ ভাগাভাগি আর দূরে থাকা প্রিয়জনদের সঙ্গে বিভিন্ন সামাজিক মাধ্যমে যোগাযোগ ও দূর থেকে শুভেচ্ছা বিনিময়ের মতো নানা আনন্দঘন ব্যস্ততার মধ্য দিয়ে কেটেছে। বন্ধুদের সঙ্গে ঈদের দিন ঘোরাঘুরি আর আত্মীয়দের বাসায় দাওয়াত খাওয়া সবই হয়েছে এবারের ঈদে। এভাবেই খুশি নিয়ে ঈদ আসুক প্রতিটি বছর। সব বিভেদ ভুলে প্রতিটি ঈদে সবাই ভ্রাতৃত্বের একই বন্ধনে আবদ্ধ থাকুক।\nইকরা ফুরকান ড্যাফোডিল\nসম্প্রীতি ও ভালোবাসার ঈদ\nশিশু-কিশোর থেকে শুরু করে বয়স্কদের আকাশেও উঁকি দেয় শাওয়ালের বাঁকা চাঁদ। ঈদের আনন্দ কিছুটা উপভোগ করতে যে যার মতো করে নিয়েছে এবারের ঈদ প্রস্তুতি। আমার বেলায়ও তার ব্যত্যয় ঘটেনি। করোনা পরবর্তী এবারের ঈদের পুরো সময়টা পরিবারের সঙ্গে কাটাব বলে মনস্থির করেছি। ঈদের দিন স্বল্প পরিসরে স্কুলবন্ধুদের নিয়ে আড্ডা জমেছে বেশ। এর বাইরে এলাকার আরো বন্ধু-বড় ভাই, আত্মীয়-পরিজন তো রয়েছেন; তাদের সবার সঙ্গে ভার্চুয়ালভাবে ঈদের আনন্দ ভাগ করে নিয়েছি। ঈদের এই আনন্দ ভাগ করে নেওয়ার মজাই আলাদা। সব বিভেদ ভুলে এই ঈদে সবাই ভ্রাতৃত্বের এক নতুন বন্ধনে আবদ্ধ হয়েছে। প্রতিটি ঈদ সবার জীবনে আনন্দ বয়ে আনুক- এমনটাই প্রত্যাশা।\nমীম আফরোজ রাই\nশিক্ষার্থী, উদ্ভিদবিজ্ঞান বিভাগ\nফিরে পেয়েছি অতীতের ঈদ আনন্দ\nঈদ মানে খুশি, ঈদ মানে আনন্দ। ধর্মপ্রাণ মুসলমানের জীবনে বছরে ঈদ আসে দুবার। এই ঈদে প্রতি মানুষের মাঝে বিরাজ করছে উৎসবমুখর আনন্দ। কারণ দীর্ঘ দুবছর করোনা\nমহামারিতে বিশ্বের সব কার্যক্রম বন্ধ ছিল। কিন্তু করোনাভাইরাসের সংক্রমণ কমে যাওয়ার ফলে সবাই বাঁধভাঙা উল্লাসে ঈদের আনন্দ ভাগাভাগি করেছে। দীর্ঘদিন পর পরিবারের সদস্যদের সঙ্গে ঈদের আনন্দ, বন্ধুদের সঙ্গে আড্ডা, কোলাকুলি ইত্যাদি ঈদের আনন্দ বাড়িয়ে দিয়েছে। যদিও ঈদের দিন বৃষ্টির কারণে অনেকের কাছে মলিন হয়ে গেছে। কিন্তু বৃষ্টি শেষে পরিবারের সদস্য ও বন্ধুবান্ধবদের নিয়ে ঘুরতে খুব ভালো লেগেছে। ফিরে পেয়েছে সবাই অতীতের ঈদ আনন্দ। দীর্ঘদিন পর এমন ঈদ আনন্দ প্রত্যেকটি মানুষের হৃদয় ছুঁয়েছে।\nমো. আবদুল্লাহ আল মামুন\nশিক্ষার্থী, সমাজবিজ্ঞান বিভাগ\nশান্তি সুখের ঈদ\nদীর্ঘ একটি মাস সিয়াম সাধনার পর মুসলিম উম্মাহর সবচেয়ে বড় ধর্মীয় উৎসব পবিত্র ঈদুল ফিতর পালিত হয়েছে সব বিভেদের রেখা মুছে দিয়ে সাম্যের ছবি আঁকার মধ্য দিয়ে। পবিত্র ঈদুল ফিতরের দিনে সবাই এক কাতারে হয়েছি শামিল, সৌহার্দ আর প্রীতির বাঁধনে সবার কাঁধে কাঁধে হলো মিল। এই দিনে সব মুসলিম খুঁজে পেল আসল মায়ার বাঁধন, ধনী-গরিব সব ভেদাভেদ ভুলে সবাই হয়েছে আপন। এই দিনে চোখের পানিতে ধুয়ে-মুছে গেছে সব গ্লানি, সব মুমিন মুসলমানের হৃদয়ে বৃদ্ধি পেয়েছে জোর ইমানি। মুমিন মুসলমানের হৃদয়ে আজ ভালোবাসায় একাকার, আজও আবার জয় হয়েছে বিশ্বমানবতার। তাই আসুন আমরা সব কিছুর ঊর্ধ্বে উঠে ঈদের পরবর্তী দিনগুলোকে উৎসবমুখর করে তুলি। ঈদের আনন্দ ভাগাভাগিতেই হোক আনন্দ, সবার মাঝে গড়ে উঠুক শান্তি, সুখ ও সম্প্রীতি- এই প্রত্যাশা রইল।\nফাতেমা তুজ জোহরা ইমু\nশিক্ষার্থী, পদার্থবিজ্ঞান বিভাগ\nজগন্নাথ বিশ্ববিদ্যালয়, ঢাকা।\nখুশির জোয়ারে ঈদ\nউৎসবমুখর পরিবেশ ঈদের আনন্দ আমাদের মনে নতুন আমেজের ঢেউ তুলে দেয়। করোনায় দীর্ঘ সময় অতিবাহিত হওয়ার পর এবারের ঈদ যেন খুশির বন্যা নিয়ে এসেছে। নতুন পোশাকে নিজেকে সাজানো, আনন্দণ্ডউৎসব সবকিছু মিলিয়ে যেন খুশির ঢেউ; যে ঢেউ আমাদের প্রাণে স্পন্দন জাগায়। হিংসা-বিদ্বেষ ভুলে একে অপরের সঙ্গে আনন্দ ভাগাভাগি এবং কুশল বিনিময়ের মধ্য দিয়ে দিনটি কেটে যায়। ছোট বাচ্চাদের হাতে মেহেদি লাগানো, বাবা-ভাইকে মিষ্টিমুখ করিয়ে ঈদের নামাজে পাঠানো, তারপর পরিবারের সবাই মিলেমিশে সুন্দর সুন্দর খাবার খাওয়া- এসবও আমাদের ধর্মীয় সংস্কৃতির বহিঃরূপ। এবারের ঈদ আনন্দ সম্পর্কের মধ্যে থাকা ব্যবধান অনেকাংশে কমিয়ে এনেছে। বাবা-মা, ভাই-বোনদের সঙ্গে অনেক আনন্দ করেছি। সবার মুখে হাসি ফোটানোর চেষ্টা করে এবার আমি সত্যিই সফল। বছর ঘুরে এই ঈদ আমাদের মাঝে আনন্দ নিয়ে আসুক- এই প্রার্থনা করি।\nশিক্ষার্থী, সমাজকর্ম বিভাগ\nউৎসবমুখর পরিবেশে ঈদ উদ্‌যাপন\nরোজা শেষে ঈদ যেন এসেছে বৃষ্টিমুখর হয়ে। ঈদের দিন সকালবেলাই ঘন কালো মেঘে চারদিকে আচ্ছন্ন হয়ে শুরু হয় বৃষ্টি। গুঁড়ি গুঁড়ি বৃষ্টির মাঝে মাঠের নামাজের প্রস্তুতি শুরু হলো। বৃষ্টির মাঝে দলবেঁধে ঈদগাহ মাঠের দিকে রওনা শুরু। গুঁড়ি গুঁড়ি বৃষ্টির মাঝেই ঈদগাহ মাঠে সবার উপস্থিতি যেন এক অন্যরকম পরিবেশ সৃষ্টি করে। ধনী-গরিব, ছোট-বড় সবার উদ্দেশ্য একই ঈদগাহে নামাজ আদায়। নামাজ শেষে কাকভেজা শরীরে কোলাকুলি। করোনা-পরবর্তী এ মাঠে নামাজ আদায় সবার জমায়েত এক অনন্য আনন্দমুখর পরিবেশ তৈরি হয়েছিল, যেটি করোনার জন্য দীর্ঘদিন বন্ধ ছিল। সকালে বৃষ্টি হলেও নামাজ শেষে রোদের আভাসে ঈদের পূর্ণতা ফিরে এলো। সবাই ঈদের আমেজে নতুন পোশাক পরিধান, ছোট ছেলেমেয়েদের দলবেঁধে ঘোরাঘুরি, ধনী-গরিব সবার পরিবারের ভালো খাবার রান্না- সব মিলিয়ে ঈদের প্রতিটি মুহূর্ত আনন্দে কেটে গেল।\nআবু সুফিয়ান সরকার শুভ\nগণ বিশ্ববিদ্যালয়ে ফল উৎসব\nঐতিহাসিক পলাশী দিবসের শিক্ষা\nশুরু হচ্ছে উন্মুক্ত ফুটসাল টুর্নামেন্ট\nগবিতে ক্লাস শুরু, নতুন ভর্তি পাঁচ শতাধিক\nসুশিক্ষা ও শিক্ষাব্যবস্থা নিয়ে শিক্ষার্থীদের ভাবনা\nকেন পড়ব গবির আইন বিভাগে?\nঢাবিতে কাজুকু ভূঁইয়া ল্যাঙ্গুয়েজ ল্যাব উদ্বোধন


'রোহিঙ্গা সংকটকে কেন্দ্র বাংলাদেশের সার্বভৌমত্ব হুমকির মুখে পড়তে পারে' | daily nayadiganta\n'রোহিঙ্গা সংকটকে কেন্দ্র বাংলাদেশের সার্বভৌমত্ব হুমকির মুখে পড়তে পারে'\nনিউ ইয়র্ক থেকে সংবাদদাতা ২০ নভেম্বর ২০১৭,সোমবার, ১৯:১১ আপডেট: ২০ নভেম্বর ২০১৭,সোমবার, ১৯:১১\nরোহিঙ্গা সংকট বাংলাদেশের জন্য একটি দীর্ঘস্থায়ী সংকট হিসেবে দেখা দিয়েছে। এ সংকট মোকাবেলায় সরকারকে দীর্ঘ মেয়াদি প্রস্তুতি নিতে হবে বলে মনে করেন বিশেষজ্ঞরা। রোহিঙ্গা সংকটকে কেন্দ্র বাংলাদেশের সার্বভৌমত্ব হুমকির মুখে পড়তে পারে বলে মনে করেন তারা। রোববার রোহিঙ্গা সংকট : সমস্যা ও সমাধানের ওপর হিউম্যান রাইটস ডেভেলপমেন্ট ফর বাংলাদেশ আয়োজিত সেমিনারে এসব কথা বলেন বক্তারা। অবিলম্বে রোহিঙ্গা মুসলিমদের বাংলাদেশ থেকে ফেরত নিতে জাতিসংঘ নিরাপত্তা পরিষদ ও যুক্তরাষ্ট্র সরকারের প্রতি দৃষ্টি আকর্ষণ করেন বক্তারা।\nএইচআরডিবি'র প্রেসিডেন্ট মাহতাব উদ্দিনের সভাপতিত্বে অনুষ্ঠিত সভায় প্যানালিস্ট হিসেবে বক্তব্য রাখেন ড. হাবীব সিদ্দিকী, বার্মিজ রোহিঙ্গা অ্যাসোশিয়েশন অফ নর্থ আমেরিকার পরিচালক রেজা উদ্দিন, বার্মা টাস্কফোর্সের পরিচালক অ্যাডাম ক্যারল, ডসন কলেজের অধ্যাপক ড. আবিদ বাহার। আমন্ত্রিত অতিথি হিসেবে বক্তব্য রাখেন- ড. নাকিবুর রহমান, সাউথ এশিয়ান সলিডারিটি ফাউন্ডেশনের এক্সিকিউটিভ ডিরেক্টর ইমরান আনসারী, কমিউনিটি এক্টিভিস্ট সুরেষ বড়ুয়া, সোলায়মান ভূইয়া, আবদুল্লাহ আল আরিফ প্রমূখ।\nড. হাবীব সিদ্দিকী বলেন, রোহিঙ্গাদের বাঙালি বলার কোনো সুযোগ নেই। তার হাজার বছর ধরে রাখাইন অঞ্চলে বসবাস করে। তিনি জোর দিয়ে বলেন, রোহিঙ্গাদের বিরুদ্ধে যা চলছে এটি জেনোসাইড। এই জেনোসাইডের বিরুদ্ধে বিশ্বব্যাপী জনমত গড়ে তুলতে হবে।\nরেজা উদ্দিন বলেন, রোহিঙ্গা জনগোষ্ঠীকে রক্ষায় কফি আনান কমিশনের সুপারিশগুলো অতি শিগগির বাস্তবায়ন করতে হবে। আমরা রোহিঙ্গা জনগোষ্ঠী মন্দের ভালো হিসেবে এ কমিশনের রিপোর্ট মেনে নিয়েছি। রোহিঙ্গাদের রক্ষায় বিশ্ব জনমত গড়ে তোলার পাশাপাশি তাদের প্রতি মানবিক সহযোগিতা অব্যাহত রাখার আহ্বান জানান তিনি।\nড. আবিদ বাহার বলেন, রোহিঙ্গা সংকট মোকাবেলায় বাংলাদেশের কোনো প্রস্তুতি ছিল না। বিষয়টিকে অত্যন্ত গুরুত্বের সাথে বিবেচনা করতে হবে। অন্যথায় এ ইস্যুকে কেন্দ্র করে বাংলাদেশের সার্বভৌমত্ব বিপন্ন হতে পারে। চট্টগ্রাম পর্যন্ত দখল করার পরিকল্পনা করছে মিয়ানমার সেনাবাহিনী। তিনি আরো বলেন, বার্মার সমর শক্তির দিকে বাংলাদেশকে অবশ্যই নজর দিতে হবে।\nতিনি আরো বলেন, রোহিঙ্গা জনগোষ্ঠী শুধুমাত্র মুসলিম না। তাদের মধ্যে হিন্দু সম্প্রদায়ের লোক আছে। রোহিঙ্গাদের বিরুদ্ধে চলা গণহত্যায় ধর্মীয় কারণের পাশাপাশি জাতিগত কারণও নিহিত রয়েছে। এখনই এটিকে বৈশ্বিকভাবে মোকাবেলা করতে হবে।\nএডম ক্যারল বলেন, মিয়ানমারের গণহত্যার পিছনে উগ্র বৌদ্ধগোষ্ঠী ইন্ধন যোগাচ্ছে। এর সাথে যোগ হয়েছে ভারত ও শ্রীলংকায় উদীয়মান ইসলামবিদ্বেষী মনোভাব।\nতিনি আরো বলেন, যুক্তরাষ্ট্র সরকারকে এ বিষয়ে মনোযোগী করতে আমাদের নির্বাচিত প্রতিনিধিদের দৃষ্টি আকর্ষণ করতে হবে।\nইমরান আনসারী বলেন, মিয়ানমারের রোহিঙ্গাদের বিরুদ্ধে চলা সহিংসতা দীর্ঘ দিনের হলেও সাম্প্রতিক সহিংসতার পিছনে চীন ও ভারতের বাণিজ্যিক স্বার্থ রয়েছে। যে কারণে জাতিসংঘে মিয়ানমারের সামরিক বাহিনীর পক্ষে অবস্থান নিয়েছে দেশ দুটি।\nতিনি আরো বলেন, রোহিঙ্গাদের শিগগিরই ফেরত না পাঠাতে পারলে এদের নিয়ে নানামূখী সংকট মোকাবেলা করতে হবে বাংলাদেশকে। এজন্য রোহিঙ্গা জনগোষ্ঠীকে নিয়ে দীর্ঘ মেয়াদি পরিকল্পনা হাতে নিতে হবে।\nকমিউনিটি এক্টিবিস্ট সুরেষ বড়ুয়া বলেন, গৌতম বুদ্ধের আদর্শের অনুসারীরা মানুষ হত্যায় মেতে উঠতে পারে না। রোহিঙ্গাদের হত্যার পিছনে আন্তর্জাতিক চক্রান্ত কাজ করছে। তিনি আরো বলেন গৌতম বুদ্ধের অনুসারী হয়ে থাকলে অবিলম্বে রোহিঙ্গা হত্যা বন্ধ করতে হবে।


নওগাঁয় মৎস্য কর্মকর্তার বিরুদ্ধে দুর্নীতির মামলা ! দুদক তদন্তে ধীর-গতি – দৈনিক জনতার কথা\nHome / Tag Archives: নওগাঁয় মৎস্য কর্মকর্তার বিরুদ্ধে দুর্নীতির মামলা ! দুদক তদন্তে ধীর-গতি\nTag Archives: নওগাঁয় মৎস্য কর্মকর্তার বিরুদ্ধে দুর্নীতির মামলা ! দুদক তদন্তে ধীর-গতি\nনওগাঁয় মৎস্য কর্মকর্তার বিরুদ্ধে দুর্নীতির মামলা ! দুদকের তদন্তে ধীরগতি\nJanuary 12, 2021\tজেলার সংবাদ088\nনওগাঁ প্রতিনিধি : নওগাঁয় গত ২০১৮ -২০১৯ অর্থ-বছরে সাবেক জেলা মৎস্য কর্মকর্তা ফিরোজ আহম্মেদ এর নামে মৎস্য অধিদপ্তরের আর,ডি প্রকল্পের আওতায় জলাশয় সংস্কার প্রকল্প সহ এন.টি.পি-২ (ঘ,অ,ঞ,চ-২) সি আই জি (ঈওএ) আর,ডি (জউ)নামক বিভিন্ন প্রকল্পে সীমাহীন দুর্নীতির মাধ্যমে সাধারণ জেলেদের ও খেটে খাওয়া হতদরিদ্র দিন মজুর জনগোষ্ঠীর হক পয়মাল, ক্ষমতার …\nJanuary 11, 2021\tঅপরাধ, জেলার সংবাদ078\nনওগাঁ প্রতিনিধি : গত ২০১৮ -২০১৯ অর্থ-বছরে সাবেক জেলা মৎস্য কর্মকর্তা ফিরোজ আহম্মেদ এর নামে মৎস্য অধিদপ্তরের আর,ডি প্রকল্পের আওতায় জলাশয় সংস্কার প্রকল্প সহ এন.টি.পি-২ (ঘঅঞচ-২) সি আই জি (ঈওএ) আর,ডি (জউ)নামক বিভিন্ন প্রকল্পে সীমাহীন দুর্নীতির মাধ্যমে সাধারণ জেলেদের ও খেটে খাওয়া হতদরিদ্র দিন মজুর জনগোষ্ঠীর হক পয়মাল, ক্ষমতার অপব্যবহার …\nগৃহবন্দী শিশু- কিশোরদের মনোবিকাশে মাতৃভূমির ভার্চুয়াল সাংস্কৃতিক প্রতিযোগিতা


Russian President Vladimir Putin may step down early 2021 as he has possible symptoms of Parkinson’s - Bengali Oneindia\n| Updated: Fri, Nov 6, 2020, 19:57 [IST]\n২০২১ সালেই রাশিয়ার রাষ্ট্রপতি পদ থেকে পদত্যাগ করতে পারেন ভ্লাদিমির পুতিন। জটিল রোগ পার্কিনসনসের যাবতীয় উপসর্গ তাঁর শরীরে দেখা গিয়েছে বলে জানা গিয়েছে। এর জেরেই আগামী বছরেই মসনদ ছাড়তে চলেছেন ভ্লাদিমির। যদিও এই বিষয়ে কোনও স্পষ্ট ইঙঅগিত মেলেনি রাশিয়ার তরফে। তবে এই নিয়ে জল্পনা তুঙ্গে।\nসম্প্রতি ভাইরাল হয় পুতিনের এক ভিডিও\nপুতিনের সরে দাঁড়ানোর জল্পনার নেপথ্যে রয়েছে সম্প্রতি ভাইরাল হওয়া এক ভিডিও। সেই ভিডিওতে দেখা যায়, পুতিন ক্রমশ দুর্বল হয়ে পড়ছেন। ভিডিওতে পুতিনের চোখ অস্থিরতা লক্ষ্য করা গিয়েছিল। তাছাড়া ফুটেজে দেখা যায়, একটি কাপ ধরার সময় রাশিয়ার রাষ্ট্রপতি পুতিনের হাতও কাঁপছিল। মনে করা হচ্ছে সেই কাপে সম্ভবত ওষুধ ছিল।\nপুতিনকে নিয়ে বাড়তে থাকে জল্পনা\nএরপরই জল্পনা শুরু হয় যে ২০২১ সালের জানুয়ারী মাসে রাষ্ট্রপতি পদ ত্যাগ করতে চলেছেন ভ্লাদিমির পুতিন। এরপরই বিভিন্ন সূত্র থেকে দাবি করা হয় যে ভ্লাদিমির পুতিন বেশ কয়েক দিন ধরেই পারকিনসন রোগে ভুগছেন। এবং ক্রমেই আরও গুরুতর অবস্থায় চলে যাচ্ছে তাঁর অসুস্থতা।\nরাশিয়ার রাজনীতিতে পুতিনের চ্যালেঞ্জার নেই\nতবে ভ্লাদিমির পুতিনের রাষ্ট্রপতিত্ব পদ ছাড়ার বিষয়টি এমন সময় প্রকাশ্যে এসেছে, যখন তাঁর সামনে প্রতিদ্বন্ধী কেউ নেই। রাশিয়াতে ইতিমধ্যে এমন আইন আনার প্রস্তাব করা হয়েছিল যা পাশ হলে পুতিনকে রাশিয়ার মসনদ থেকে কখনই সরানো যাবে না। কিন্তু এমন সময় শারীরিক অসুস্থতা তাঁকে কাবু করে দিয়েছে।\nকী এই পারকিনসনস রোগ?\nকী এই পারকিনসনস রোগ? এই রোগ হলে কী হয়? পারকিনসন রোগ হলে মস্তিষ্কের কোষ ভাঙতে শুরু করে। এর জেরে মস্তিস্ক সকল বার্তা গ্রহণ করতে পারে না, এবং কাজ করা বন্ধ করে দেয়। এই রোগের জেরে দেহে কাঁপুনি ও ভারসাম্যহীনতা লক্ষ্য করা যায়। এর জেরে রুগীর পক্ষে হাঁটা চলা করা খুব কঠিন হয়ে পড়ে। সত্যি যদি এই রোগ পুতিনের হয়ে থাকে সেই ক্ষেত্রে তিনি আর রাশিয়ার মসনদে বসে দেশ চালাতে পারবেন না।\nজয় ঘোষণা ডেমোক্র্যাট প্রার্থী জো বাইডেনের, মার্কিন মুলুকে চলছে 'অপেক্ষার খেলা'\nvladimir putin russia রাশিয়া ভ্লাদিমির পুতিন\nRussian President Vladimir Putin may step down early 2021 as he has possible symptoms of Parkinson’s


মেয়েদের সপ্নদোষ হয় কি , মেয়েদের বীর্যপাত হয় কি, মহিলাদের সপ্নদোষ, - Islam k janun, Best Bangla Islamic website in Bangladesh\nHome / মেয়েদের সপ্নদোষ / মেয়েদের সপ্নদোষ হয় কি , মেয়েদের বীর্যপাত হয় কি, মহিলাদের সপ্নদোষ,\nমেয়েদের সপ্নদোষ হয় কি , মেয়েদের বীর্যপাত হয় কি, মহিলাদের সপ্নদোষ,\nIslam k janun ১:৩১:০০ AM 0\nপুরুষের ন্যায় স্ত্রীলোক স্বপ্ন দেখলে স্ত্রীলোকের সপ্নদোষ হয় :\nযাইনাব ইবনু উম্মু সালামাহ হতে বর্ণিত যে, একবার উম্মু সুলায়ম বললেনঃ হে আল্লাহর রাসূল! আল্লাহ তো সত্য কথা বলতে লজ্জা করেন না। মেয়ে লোকের স্বপ্নদোষ হলে তাদেরও কি গোসল করতে হবে? তিনি বললেনঃ হাঁ। যদি সে পানি বীর্য) দেখতে পায়। তখন উম্মু সালামাহ হেসে দিলেন এবং জিজ্ঞেস করলেনঃ মেয়ে লোকেরও কি স্বপ্নদোষ হয়? নাবী সাল্লাল্লাহু আলাইহি ওয়াসাল্লাম বললেনঃ তা না হলে, সন্তানের সঙ্গে সাদৃশ্য হয় কীভাবে?\nউম্মু সালামাহ (রাযি.) হতে বর্ণিত। তিনি বলেন, আল্লাহর রাসূল সাল্লাল্লাহু আলাইহি ওয়াসাল্লাম -এর নিকট উম্মু সুলায়ম (রাযি.) এসে বললেনঃ হে আল্লাহর রাসূল! আল্লাহ্ হক কথা প্রকাশ করতে লজ্জাবোধ করেন না। মহিলাদের স্বপ্নদোষ হলে কি গোসল করতে হবে? নাবী সাল্লাল্লাহু আলাইহি ওয়াসাল্লাম বললেনঃ ‘হ্যাঁ, যখন সে বীর্য দেখতে পাবে।’ তখন উম্মু সালামাহ (লজ্জায়) তার মুখ ঢেকে নিয়ে বললেন, ‘হে আল্লাহর রাসূল! মহিলাদেরও স্বপ্নদোষ হয় কি?’ তিনি বললেন, ‘হ্যাঁ, তোমার ডান হাতে মাটি পড়ুক! (তা না হলে) তাদের সন্তান তাদের আকৃতি পায় কীভাবে?\nইউসুফ ইবনু সাঈদ (রহঃ) - খাওলা বিনতে হাকীম (রাঃ) থেকে বর্ণিত। তিনি বলেনঃ আমি রাসুলুল্লাহ সাল্লাল্লাহু আলাইহি ওয়াসাল্লাম কে এমন নারীর কথা জিজ্ঞাসা করলাম যার স্বপ্নদোষ হয়। তিনি বললেনঃ যখন সে বীর্য দেখবে, তখন গোসল করবে।\nউম্মু সালামাহ হতে বর্ণিত। তিনি বলেনঃ একদিন উম্মু সুলায়ম রাসূলুল্লাহ সাল্লাল্লাহু আলাইহি ওয়াসাল্লাম -এর নিকট এসে বললেনঃ হে আল্লাহর রাসূল! আল্লাহ তো সত্য বলার ক্ষেত্রে লজ্জা করতে নির্দেশ দেন না। সুতরাং মেয়ে লোকের স্বপ্নদোষ হলে কি তার উপরও গোসল করা ফার্য (ফরয)? তিনি বললেন, হাঁ, যদি সে পানি, বীর্য দেখতে পায়। \nদাউদ ইবনু রুশায়দ (রহঃ) ... আনাস ইবনু মালিক (রাঃ) থেকে বর্ণিত। তিনি বলেন, এক মহিলা রাসুলুল্লাহ সাল্লাল্লাহু আলাইহি ওয়াসাল্লাম কে সেই মেয়েলোক সম্পর্কে জিজ্ঞাসা করলেন, যে পুরুষ ঘূমের মধ্যে যা দেখতে পায় তাই দেখে। তখন রাসুলুল্লাহ সাল্লাল্লাহু আলাইহি ওয়াসাল্লাম বললেন, পুরুষের যা হয় (স্বপ্নদোষ) মেয়েলোকেরও তাই হলে সে গোসল করবে।\nআহমাদ ............. আয়িশা (রাঃ) হতে বর্ণিত। তিনি বলেন, একদা আনাস ইবনু মালেক (রাঃ) -এর মাতা উম্মে সুলাইম (রাঃ) যিনি আনসারী মহিলা ছিলেন, রাসূলুল্লাহ্ সাল্লাল্লাহু আলাইহি ওয়া সাল্লামকে বলেন, ইয়া রাসূলুল্লাহ্! আল্লাহ্ তা’আলা সত্য প্রকাশে লজ্জাবোধ করেন না। এ ব্যাপারে আপনার অভিমত কি- কোন মহিলার পুরুষের ন্যায় স্বপ্নদোষ হলে সে গোসল করবে কি না? আয়িশা (রাঃ) বলেন, জবাবে নাবী সাল্লাল্লাহু আলাইহি ওয়া সাল্লাম ইরশাদ করেনঃ হ্যাঁ, তাকে গোসল করতে হবে, যদি সে বীর্যের চিহ্ন দেখতে পায়। . আয়িশা (রাঃ) বলেন, আমি উম্মে সুলাইম (রাঃ) -কে লক্ষ্য করে বলি, আপনার জন্য দুঃখ হয়, - মহিলারা কি এরূপ দেখে থাকে (অর্থাৎ তাদের কি স্বপ্নদোষ হয়)? তখন রাসূলুল্লাহ সাল্লাল্লাহু আলাইহি ওয়া সাল্লাম আমার নিকট এসে বলেনঃ হে আয়িশা। তোমার ডান হাত ধূলায় ধূসরিত হোক। স্ত্রীলোকদের বীর্য না থাকলে সন্তান কিরূপে মাতার আকৃতি প্রাপ্ত হয়? -(মুসলিম, তিরমিযী)।\nকাসির ইবনু উবায়দ (রহঃ) উরওয়া (রহঃ) থেকে বর্ণিত। আয়িশা (রাঃ) তাঁকে সংবাদ দিলেন যে, উম্মু সুলায়মান রাসুলুল্লাহ সাল্লাল্লাহু আলাইহি ওয়াসাল্লাম এর সঙ্গে কথা বলেছিলেন তখন আয়িশা (রাঃ) উপবিষ্ট ছিলেন। উম্মে সুলায়মান বলেঃ ইয়া রাসুলুল্লাহ! আল্লাহ সত্যের ব্যাপারে লজ্জা করেন না, আমাকে বলুন, কোন নারী যদি স্বপ্নে এমন কিছু দেখে যা পুরুষ দেখে থাকে, এতে কি তারও গোসল করতে হবে? রাসুলুল্লাহ সাল্লাল্লাহু আলাইহি ওয়াসাল্লাম তাকে বললেনঃ হ্যাঁ। আয়িশা (রাঃ) বলেনঃ আমি তাঁকে বললাম, ধিক তোমায়! নারীও কি তা দেখে? তখন রাসুলুল্লাহ সাল্লাল্লাহু আলাইহি ওয়াসাল্লাম আমার দিকে লক্ষ্য করে বললেনঃ তোমার হাত ধুলো-মলিন হোক, তা না হলে সন্তান মাতার মত হয় কি করে?\n সহীহ বুখারী (তাওহীদ), ৬০৯১, ১৩০] আধুনিক প্রকাশনী- ৫৬৫২, ইসলামিক ফাউন্ডেশন- ৫৫৪৮)\n ( সহীহ বুখারী (তাওহীদ), ১৩০, ২৮২, ৩৩২৮, ৬০৯১, ৬১২১; মুসলিম ৩/৭, হাঃ ৩১৩, আহমাদ ২৬৬৭৫) (আধুনিক প্রকাশনীঃ ১২৭, ইসলামী ফাউন্ডেশনঃ ১৩২)\n সহীহ বুখারী (তাওহীদ), ৬১২১, ১৩০,আধুনিক প্রকাশনী- ৫৬৮১, ইসলামিক ফাউন্ডেশন- ৫৫৭৮)\nসূনান নাসাঈ, ১৯৮\nসহিহ, ইবনু মাজাহ হাঃ ৬০২\nসহীহ মুসলিম (ইফাঃ), ৬০৪\nসূনান আবু দাউদ (ইফাঃ), ২৩৭\nসূনান নাসাঈ ১৯৭


সর্ব-শেষ হাল-নাগাদ: ২৯ ডিসেম্বর ২০১৫\nতথ্যবিবরণী নম্বর : ৩৮৬০\nজনগণ ও সরকারকে সার্বক্ষণিক যুক্ত রাখবে ই-ফাইল পদ্ধতি\nতথ্যমন্ত্রী হাসানুল হক ইনু বলেছেন, ই-ফাইল পদ্ধতি প্রবর্তন ২০০৮ সালের নির্বাচনে প্রধানমন্ত্রী শেখ হাসিনার প্রতিশ্রুত ডিজিটাল বাংলাদেশ গড়ার একটি তাৎপর্যপূর্ণ ধাপ এবং জনগণ ও সরকারকে সার্বক্ষণিক যুক্ত রাখার প্রক্রিয়া।\nমন্ত্রী আজ তথ্য মন্ত্রণালয়ের সভাকক্ষে মন্ত্রণালয়ের কর্মকর্তা-কর্মচারীদের ই-ফাইলিং প্রশিক্ষণ কোর্সের দ্বিতীয় পর্বের উদ্বোধনকালে প্রধান অতিথির বক্তৃতায় একথা বলেন।\nমন্ত্রী বলেন, নথি ব্যবস্থাপনায় কাগজমুক্ত এ পদ্ধতি যেমন সময় ও খরচ বাঁচাবে তেমনই নথিগুলো নিরাপদভাবে সংরক্ষণের নিশ্চয়তা দেবে। তবে এ পদ্ধতির সফলতার জন্য বিদ্যুৎ ও ইন্টারনেট সংযোগ এবং ব্যাক-আপ রাখার বিকল্প নেই।\nপ্রধানমন্ত্রীর কার্যালয়ের একসেস টু ইনফরমেশন (এটুআই) প্রকল্পের সহায়তায় মন্ত্রণালয়ের এ কোর্স উদ্বোধনে সভাপতিত্ব করেন তথ্য সচিব মরতুজা আহমদ।\nতথ্য সচিব বলেন, ডিজিটাল বাংলাদেশ গড়ার লক্ষ্য অর্জনে ই-ফাইলিং অত্যন্ত গুরুত্বপূর্ণ একটি ধাপ। সচিবালয় নির্দেশিকার গত সংস্করণে ই-ফাইলিং পদ্ধতি ব্যবহার অন্তর্ভুক্ত হয়েছে উল্লে¬খ করে মরতুজা আহমদ বলেন, আমরা যেখানেই অবস্থান করি, ই-ফাইলে কাজ করা সম্ভব।\nতথ্য মন্ত্রণালয়ের অতিরিক্ত সচিব এ এস এম মাহবুবুল আলম, এস এম হারুন- অর-রশীদ ও শাহজাদী আঞ্জুমান আরাসহ মন্ত্রণালয়ের কর্মকর্তা কর্মচারীবৃন্দ ৩ দিনব্যাপী এ প্রশিক্ষণে অংশ নিচ্ছেন।\nতথ্যবিবরণী নম্বর : ৩৮৫৯\nযুদ্ধাপরাধ অস্বীকারকারীরা ইতিহাস হত্যাচেষ্টার অপরাধী\nযুদ্ধাপরাধ অস্বীকারকারীদের ইতিহাস হত্যাচেষ্টার অপরাধী বলে উল্লেখ করেছেন তথ্যমন্ত্রী হাসানুল হক ইনু।\nআজ তথ্য মন্ত্রণালয়ে নিজ দপ্তরে ইতিহাস গবেষক মুস্তফা চৌধুরী সংকলিত ‘৭১-এর যুদ্ধশিশু-অবিদিত ইতিহাস’ গ্রন্থের মোড়ক উন্মোচনকালে মন্ত্রী বলেন, বহুদিন পরে হলেও মহান মুক্তিযুদ্ধে পাকবাহিনী ও রাজকারদের নারী নির্যাতন ও যুদ্ধপরাধের বিচার চলছে। যুদ্ধশিশুদের ওপর গবেষণালব্ধ এ গ্রন্থটি সেই নির্যাতন ও যুদ্ধাপরাধের সাক্ষ্য বহন করছে। যারা সে নির্যাতন ও অপরাধ অস্বীকার করছে, তারা যুদ্ধাপরাধীদের বাঁচানো এবং ইতিহাস অস্বীকার করা-এ দুই অপরাধের দায়ে অভিযুক্ত।\nযুদ্ধশিশুদের লালনপালনে জাতির পিতা বঙ্গবন্ধু শেখ মুজিবুর রহমান ঐতিহাসিক ‘পরিত্যক্ত শিশু আইন’ প্রণয়ন করে মানবতার প্রোজ্জ্বল দৃষ্টান্ত স্থাপন করেছেন উলে¬øখ করে তথ্যমন্ত্রী বলেন, বেশকিছু কানাডিয় পরিবার যুদ্ধশিশুদের দত্তক হিসেবে লালন পালন করে মহানুভবতার পরিচয় দিয়েছেন।\nঢাকার ‘একাডেমিক প্রেস এন্ড পাবলিশার্স লাইব্রেরি’ থেকে গ্রন্থটি প্রকাশিত হয়েছে।\nতথ্যবিবরণী নম্বর : ৩৮৫৮\nজনপ্রশাসনে নিয়োগ ও\nপ্রশিক্ষণ : সমস্যা ও সম্ভাবনা শীর্ষক মতবিনিময়সভা অনুষ্ঠিত\nবাংলাদেশ সরকারি কর্মকমিশন (পিএসসি) এর উদ্যোগে আজ ঢাকায় কমিশন ভবনে ‘বাংলাদেশের জনপ্রশাসনে নিয়োগ ও প্রশিক্ষণ : সমস্যা ও সম্ভাবনা’ শীর্ষক এক মতবিনিময়সভা অনুষ্ঠিত হয়।\nমতবিনিময়সভায় শিক্ষামন্ত্রী নুরুল ইসলাম নাহিদ প্রধান অতিথি হিসেবে উপস্থিত ছিলেন। বিশেষ অতিথি হিসেবে উপস্থিত ছিলেন মন্ত্রিপরিষদ সচিব মোহাম্মদ শফিউল আলম ও জনপ্রশাসন মন্ত্রণালয়ের সিনিয়র সচিব ড. কামাল আবদুল নাসের চৌধুরী। সভায় সভাপতিত্ব করেন পিএসসি’র চেয়ারম্যান ইকরাম আহমেদ।\nবিভিন্ন পাবলিক বিশ্ববিদ্যালয়ের উপাচার্যগণ, কমিশনের সদস্যবৃন্দ, কমিশন সচিবালয়ের সচিব, বিভিন্ন ট্রেনিং ইনস্টিটিউটের প্রধানগণ এবং এসোসিয়েশন অভ্ ননগভর্নমেন্ট ইউনিভার্সিটি বাংলাদেশের চেয়ারম্যান সভায় উপস্থিত ছিলেন।\nবিষয়বস্তুর ওপর মূলপ্রবন্ধ উপস্থাপন করেন কর্মকমিশনের সদস্য প্রফেসর ড. এম আবুল কাশেম মজুমদার। সভায় সাংবিধানিক অনুশাসনের আওতায় প্রজাতন্ত্রের কর্মে উপযুক্ত কর্মকর্তা নিয়োগের উদ্দেশ্যে যাচাই প্রক্রিয়া, পরীক্ষা পরিচালনা এবং নিয়োগ পরবর্তী প্রশিক্ষণ কর্মসূচি বিষয়ে বিস্তারিত আলোচনা হয়।\nসভায় ঢাকা বিশ্ববিদ্যালয়ের উপাচার্য অধ্যাপক ড. আ আ ম স আরেফিন সিদ্দিক পিএসসি পরীক্ষায় স¦চ্ছতা এবং মুক্তিযুদ্ধের চেতনায় বিশ্বাসী কর্মকর্তা নিয়োগের বিষয়ে গুরুত্বারোপ করেন। এছাড়া, আপ-টু-ডেট সিলেবাসের ভিত্তিতে পরীক্ষা নেয়ার সুবিধার্থে বিশ্ববিদ্যালয় ও পিএসসি’র মধ্যে যোগাযোগ বৃদ্ধি করা দরকার বলে তিনি মত প্রকাশ করেন।\nতথ্যবিবরণী নম্বর: ৩৮৫৭\nসত্যিকারের ইসলামে সন্ত্রাসবাদের কোনো জায়গা নেই\nরাজশাহী, ১৫ পৌষ (২৯ ডিসেম্বর) :\nপররাষ্ট্র প্রতিমন্ত্রী মো. শাহ্রিয়ার আলম বলেছেন, ইসলাম শান্তির ধর্ম। সত্যিকারের ইসলামে সন্ত্রাসবাদের কোনো জায়গা নেই। তিনি বলেন, বিভ্রান্তি সৃষ্টিকারী কিছু মানুষের জন্য ইসলামের প্রকৃত আদর্শ থেকে আমরা পিছিয়ে পড়েছি।\nপ্রতিমন্ত্রী আজ রাজশাহী মেডিকেল কলেজ অডিটোরিয়ামে অনুষ্ঠিত রাজশাহী বিভাগীয় খতিব ও গণশিক্ষার শিক্ষক সম্মেলনে প্রধান অতিথির বক্তৃতায় একথা বলেন।\nপ্রতিমন্ত্রী বলেন, ধর্মীয় নীতির অপব্যাখ্যা-ব্যক্তিস্বার্থ-ক্ষমতার লোভ এবং বিভিন্ন ষড়যন্ত্রে আমরা ইসলামের মূল দীক্ষা থেকে সরে এসেছি। সারাবিশে^র মুসলিম সম্প্রদায় অশান্তি ও হানাহানিপূর্ণ এক দুর্যোগময় মুহুর্ত পার করছে। নিজেদের মধ্যে কোন্দলের কারণে মুসলিম সম্প্রদায় আজ সন্ত্রাসী হিসেবে পরিচিত হচ্ছে। তিনি বলেন, মুসলিম সম্প্রদায়কে এ অবস্থা থেকে বেরিয়ে আসতে হবে। এ লক্ষ্যে কাজ করার জন্য তিনি খতিবদের অগ্রণী ভূমিকা পালন করার আহ্বান জানান।\nশাহ্রিয়ার আলম বলেন, স্বাধীনতা পরবর্তীকালে জাতির পিতা বঙ্গবন্ধু শেখ মুজিবুর রহমান ইসলামি শিক্ষার প্রসারে আলিয়া মাদ্রাসা সম্প্রসারণ করেছিলেন। তিনি ইসলামিক ফাউন্ডেশন প্রতিষ্ঠা করেছিলেন। তাঁর সুযোগ্য কন্যা বর্তমান প্রধানমন্ত্রী শেখ হাসিনা দ্বীনি শিক্ষার প্রসারে অত্যন্ত আন্তরিক। তাঁর সরকার সংবিধানে ‘বিসমিল্লাহির রাহমানির রাহিম’ পুনঃসংযোজন করেছে এবং ইসলামিক ফাউন্ডেশনকে আরো শক্তিশালী করার লক্ষ্যে কাজ করছে।\nঅনুষ্ঠানে রাজশাহী বিভাগের সাতটি জেলা, চুয়াডাঙ্গা ও কুষ্টিয়া জেলার ৭৪০ জন খতিব এবং ইসলামিক ফাউন্ডেশন কর্মকর্তা-কর্মচারীসহ প্রায় এক হাজার ৬৩০ জন উপস্থিত ছিলেন।\nঅতিরিক্ত বিভাগীয় কমিশনার মোহাম্মদ মুনির হোসেনের সভাপতিত্বে অনুষ্ঠানে ইসলামিক ফাউন্ডেশনের মহাপরিচালক সামীম মোহাম্মদ আফজাল এবং রাজশাহী জামে মসজিদের খতিব মাওলানা মো. মাকসুদুল্লাহ বক্তব্য রাখেন।\nপরে প্রতিমন্ত্রী চারঘাট উপজেলার বনকিশোর ফুটবল মাঠে শেখ রাসেল স্মৃতি ফুটবল টুর্নামেন্টের ফাইনাল খেলার পুরস্কার বিতরণ করেন।\nতথ্যবিবরণী নম্বর : ৩৮৫৬\nকুষ্টিয়া মেডিকেল কলেজে\nকুষ্টিয়া, ১৫ পৌষ (২৯ ডিসেম্বর) :\nকুষ্টিয়া মেডিকেল কলেজে ২০১৫-১৬ শিক্ষাবর্ষে প্রথম বর্ষ এমবিবিএস কোর্সে ভর্তিকৃত নবাগত ছাত্রছাত্রীদের পরিচিতিমূলক ক্লাস আগামী বছরের ১০ জানুয়ারি রোববার সকাল ১০টায় কলেজের অস্থায়ী ক্যাম্পাস, ম্যাট্স কুষ্টিয়ার দুই নং লেকচার গ্যালারিতে অনুষ্ঠিত হবে। একই দিন থেকে তাদের ক্লাস রুটিন মোতাবেক শুরু হবে ।\nনবাগত সকল ছাত্রছাত্রীকে তাদের অভিভাবকসহ যথাসময়ে উপস্থিত থাকার জন্য আমন্ত্রণ জানানো হয়েছে।\nতথ্যবিবরণী নম্বর : ৩৮৫৩\nঢাকা ১৫ পৌষ (২৯ ডিসেম্বর) :\nপর্যটন বর্ষ-২০১৬ কে সামনে রেখে ৩১ ডিসেম্বর পর্যটন নগরী কক্সবাজারে শুরু হচ্ছে তিনদিনব্যাপী মেগা বিচ কার্নিভ্যাল। আনুষ্ঠানটি উদ্বোধন করবেন অর্থমন্ত্রী আবুল মাল আবদুল মুহিত গত ১৯ ডিসেম্বর ঢাকা বিশ্ববিদ্যালয়ের রাজু ভাস্কর্যপ্রাঙ্গণে এবং কক্সবাজারের লাবণী পয়েন্টের উন্মুক্ত মঞ্চে জমকালো অনুষ্ঠানের মধ্য দিয়ে শুরু হয় কার্নিভ্যালের ক্ষণগণনা।\nকাউন্ট ডাউন ঘোষণা করে বেসামরিক বিমান পরিবহন ও পর্যটন মন্ত্রী রাশেদ খান মেনন বলেন, প্রধানমন্ত্রী শেখ হাসিনা ২০১৬ সালকে পর্যটন বর্ষ হিসেবে ঘোষণা করেছেন। কক্সবাজার তথা বাংলাদেশকে পৃথিবীর সামনে তুলে ধরতে এ আয়োজন। পর্যটন বাংলাদেশের অমিত সম্ভাবনার দুয়ার খুলে দেবে। পৃথিবীর নানাপ্রান্ত থেকে পর্যটকরা বাংলাদেশে তাদের ঠিকানা খুঁজে নেবে। তিনি আরও বলেন, পর্যটনশিল্পের বিকাশে সরকার একটি সমন্বিত পরিকল্পনা প্রণয়ন করেছে এর বাস্তবায়ন হলে ভিন্ন এক বাংলাদেশের ছবি ফুটে উঠবে।\n৩১ ডিসেম্বর-২০১৫ থেকে ২ জানুয়ারি-২০১৬ পর্যন্ত তিনদিনব্যাপী এ কার্নিভ্যালকে সামনে রেখে পৃথিবীর দীর্ঘ সমুদ্রসৈকত বর্ণিলভাবে সাজবে। প্রতিদিন সুর্যোদয় থেকে সুর্যাস্ত পর্যন্ত দেশের সেরাশিল্পীদের গান, স্থানীয় ক্ষুদ্র নৃগোষ্ঠির মনোমুগ্ধকর সাংস্কৃতিক আয়োজন, নৃত্যপরিবেশনা, আতশবাজিসহ নানা আয়োজন থাকবে। মেলার বিভিন্ন অনুষঙ্গের মধ্যে থাকছে রকমারি খাবারের প্রদর্শনী, লোকশিল্পের প্রসার, সারাদেশের পর্যটন আকর্ষণীয় স্থানসমূহকে তুলে ধরার আলাদা আয়োজন যেমন- ঘুড়িউৎসব, প্রদর্শনী, বিচ ক্রিকেট টুর্ণামেন্ট, সার্ফিং, বালুর ভাস্কর্য তৈরি, আলোকচিত্র প্রদর্শনীসহ ৬৯টি ইভেন্ট। সেই সাথে সমুদ্রসৈকতকে পরিচ্ছন্ন রাখার জন্য সচেতনামূলক বিভিন্ন আয়োজনও থাকছে।\nএ উপলক্ষে প্রায় ১০ লাখ পর্যটকের সমাগম ঘটবে বলে আশা করা হচ্ছে। কক্সবাজারের ভাটার সময় যেন পর্যটকরা সাগরে নামতে না পারেন সেজন্যে লাইফগার্ড ও পুলিশকে নির্দেশনা দেয়া হয়েছে। দর্শনীয় স্থান ও বিপণি বিতানগুলোতে পুলিশিটহল জোরদার করা হয়েছে। এছাড়া চুরি-ছিনতাই এবং ইভটিজিং ঠেকাতে সাদাপোশাকে পুলিশ সতর্কাবস্থায় রয়েছে।\nবিচ কার্নিভ্যালের আয়োজক বেসামরিক বিমান পরিবহণ ও পর্যটন মন্ত্রণালয় ও এর অধীন সংস্থা বাংলাদেশ ট্যুারিজম বোর্ড (বিটিবি), বাংলাদেশ পর্যটন কর্পোরেশন (বিপিসি) এবং কক্সবাজার জেলা প্রশাসন।\nতথ্যবিবরণী নম্বর : ৩৮৫২\nসাবেক সংসদ সদস্য ডা. কামরুন নেছা নীলু-এর নামাজে জানাজা আজ সংসদে অনুষ্ঠিত\n১৯৮৬ সালে তৃতীয় জাতীয় সংসদে সংরক্ষিত মহিলা আসন-২৩ শরীয়তপুর থেকে জাতীয় পার্টির মনোনীত সাবেক সংসদ সদস্য ডা. কামরুন নেছা নীলু-এর নামাজে জানাজা আজ জাতীয় সংসদের দক্ষিণ প্লাজায় অনুষ্ঠিত হয়।\nজাতীয় সংসদের চিফ হুইপ আ স ম ফিরোজ এমপি, পল্লী উন্নয়ন ও সমবায় বিভাগের প্রতিমন্ত্রী মো. মসিউর রহমান রাঙ্গা এমপি, শ্রম ও কর্মসংস্থান মন্ত্রণালয়ের প্রতিমন্ত্রী মো. মুজিবুল হক (চুন্নু) এমপি, জাতীয় সংসদের বিরোধীদলীয় চিফ হুইপ মো. তাজুল ইসলাম চৌধুরী এমপি, সংসদসদস্যবৃন্দ, জাতীয় সংসদের সিনিয়র সচিব মো. আশরাফুল মকবুল, সংসদসচিবালয়ের কর্মকর্তা/কর্মচারীবৃন্দসহ গণ্যমান্য ব্যক্তিবর্গ ও অসংখ্য গুণগ্রাহী জানাজায় শরিক হন।\nজানাজাশেষে স্পিকার ড. শিরীন শারমিন চৌধুরীর পক্ষে চিফ হুইপ আ স ম ফিরোজ এমপি, জাতীয় সংসদের বিরোধীদলীয় নেতা বেগম রওশন এরশাদ এবং চিফ হুইপ আ স ম ফিরোজ এমপি মরহুমের কফিনে পুষ্পস্তবক অর্পণ করেন।\nএর আগে মরহুমের রাজনৈতিক সহকর্মীবৃন্দ এবং পরিবারের সদস্যবৃন্দ তার কর্মময় জীবনের বিভিন্ন দিক নিয়ে স্মৃতিচারণ করেন। পরে মরহুমের আত্মার মাগফিরাত কামনা করে মোনাজাত করা হয়।\nউল্লেখ্য, ডা. কামরুন নেছা নীলু গত ২৫ ডিসেম্বর, ২০১৫ মৃত্যুবরণ করেন। মুত্যুকালে তিনি স্বামীসহ তিনকন্যাসন্তান রেখে গেছেন।


ফেনীর সেই মাদ্রাসা পরিদর্শনে বোর্ড চেয়ারম্যান - নতুন কাগজ : নতুন কাগজ\nফেনীর সেই মাদ্রাসা পরিদর্শনে বোর্ড চেয়ারম্যান\nকোনো শিক্ষকের বিরুদ্ধে শিক্ষার্থীদের নিপীড়নের প্রমাণ পাওয়া গেলে কঠোর শাস্তিমূলক ব্যবস্থা গ্রহণ করা হবে বলে জানিয়েছেন মাদ্রাসা শিক্ষা বোর্ডের চেয়ারম্যান প্রফেসর একেএম সাইফ উল্যাহ।\nরোববার দুপুরে ফেনীর সোনাগাজী ইসলামিয়া সিনিয়র ফাজিল মাদ্রাসা কেন্দ্র পরিদর্শনে এসে এ কথা বলেন তিনি।\nতিনি বলেন, “সারা দেশের মাদ্রাসা পরিচালনা কমিটিতে যে নৈরাজ্য চলছে তা দূর করার এখনই মোক্ষম সময়। মেধাবী ছাত্রী নুসরাত জাহান রাফি হত্যাকাণ্ডের মধ্য দিয়ে সেটি আরও সুস্পষ্ট হলো। ভবিষ্যতে মাদ্রাসা পরিচালনা কমিটিতে কোনো অশিক্ষিত অযোগ্য লোকের ঠাঁই হবে না বলেও উল্লেখ করেন তিনি।\nএকেএম সাইফ উল্যাহ বলেন, “আমরা ইতোমধ্যে সারা দেশে ৫ সদস্য বিশিষ্ট যৌন হয়রানি প্রতিরোধ কমিটি গঠনের কাজ শুরু করেছি। সিরাজ উদ দৌলার মতো এ চরিত্রের শিক্ষকের ব্যাপারেও আমরা খোঁজখবর নিচ্ছি।”\nতিনি আরও বলেন, “নুসরাতের উপর বর্বরতার ঘটনায় অধ্যক্ষ সিরাজ উদ দৌলা ও ইংরেজি শিক্ষক আবছার উদ্দিনের এমপিও স্থগিত করা হয়েছে।”\nএসময় জেলা প্রাথমিক শিক্ষা কর্মকর্তা কাজী সলিমুল্লাহ, উপজেলা মাধ্যমিক শিক্ষা কর্মকর্তা মো. নূরুল আমিন, পরীক্ষা কেন্দ্রের সচিব নূরুল আফছার ফারুকী ও মাদ্রাসা ভারপ্রাপ্ত অধ্যক্ষ মাওলানা মো. হোসাইন প্রমুখ উপস্থিত ছিলেন।\nউল্লেখ্য, চলতি বছরের ২৭ মার্চ সোনাগাজী ইসলামিয়া দাখিল মাদ্রাসার আলিম পরীক্ষার্থী নুসরাত জাহান রাফিকে যৌন নিপীড়নের দায়ে ওই মাদ্রাসা অধ্যক্ষ সিরাজ উদ দৌলাকে আটক করে পুলিশ। পরে ৬ এপ্রিল ওই মাদ্রাসা কেন্দ্রের সাইক্লোন শেল্টারের ছাদে নিয়ে অধ্যক্ষের সহযোগীরা তার শরীরে আগুন ধরিয়ে দেয়। টানা ৫ দিন মৃত্যুর সাথে পাঞ্জা লড়ে মারা যান নুসরাত জাহান রাফি।\nএ ঘটনায় তার বড় ভাই মাহমুদুল হাসান নোমান বাদী হয়ে অধ্যক্ষ সিরাজ উদ দৌলাসহ ৮ জনের নাম উল্লেখ করে সোনাগাজী মডেল থানায় মামলা দায়ের করেন। মামলার এজাহারভুক্ত ৮ আসামিসহ এখন পর্যন্ত ২১জনকে গ্রেপ্তার করেছে পুলিশ ও পিবিআই।\nনিরাপদ ক্যাম্পাসের দাবিতে ইবিতে মানববন্ধন\nপ্রস্তুতি ম্যাচকেও গুরুত্বের সঙ্গে নিচ্ছে বাংলাদেশ দল\nদেশের ৪০ তারকাশিল্পীকে হুমকি\nএইচএসসি ও সমমান পরীক্ষার ফল প্রকাশ, পাশের হার ৭৩.৯৩ শতাংশ\nশিক্ষামন্ত্রীর আশ্বাসে মাদরাসা শিক্ষকদের আন্দোলন স্থগিত


SSC Selection Posts Phase IX 2021: কেন্দ্রীয় সরকারি চাকরিতে একাধিক নিয়োগ, রইল আবেদনের পদ্ধতি-শেষদিন - ssc selection posts phase ix 2021 registration for 3261 posts begins know last date fees how to apply check direct link here sus - Aaj Tak Bangla\nSSC Selection Posts Phase IX 2021: কেন্দ্রীয় সরকারি চাকরিতে একাধিক নিয়োগ, রইল আবেদনের পদ্ধতি-শেষদিন\nসরকারি চাকরি প্রার্থীদের জন্য সুখবর। পশ্চিমবঙ্গ-সহ দেশে কেন্দ্রীয় সরকারের স্টাফ সিলেকশন কমিশন কর্মী নিয়োগ করতে চলেছে। MTS, ড্রাইভার,সাইন্টিফিক অ্যাসিস্টেন্ট, হিসাবরক্ষক, হেড ক্লার্ক, সংরক্ষণ সহকারী টেকনিক্যাল সহ মোট ৩২৬১ টি শূন্যপদে এই নিয়োগ প্রক্রিয়া চালান হবে।\nএকাধিক পদে কেন্দ্রীয় সরকারি চাকরিতে নিয়োগ\n(Updated 27 Sep 2021, 3:12 PM IST)\nজানুন আবেদনের শেষদিন থেকে পদ্ধতি\nআবেদন ফির বিস্তারিত জানান হল\nকারা আবেদন করতে পাড়বেন\nস্টাফ সিলেকশন কমিশন (Staff Slection Commissin) এই কর্মী নিয়োগ প্রক্রিয়া পরিচালনা করবে। ওই বিজ্ঞপ্তি অনুযায়ী এই পদগুলিতে মাধ্যমিক, উচ্চ মাধ্যমিক, এবং স্নাতক পাস প্রার্থীরা আবেদন করতে পারবেন। যে কোনও ভারতীয় নাগরিক এই পদগুলিতে আবেদন করতে পারবেন। এই স্টাফ সিলেকশন কমিশনের ফেজ-IX ২০২১ বিজ্ঞপ্তির মাধ্যমে এই নিয়োগ করা হবে। যেসব প্রার্থীরা আবেদন করতে ইচ্ছুক তারা অনলাইনে অফিসিয়াল ওয়েবসাইট ssc.nic.in- এ পদের জন্য আবেদন জানাতে পারেন।\nআবেদনকারী প্রার্থীদের বয়স ১৮-৩০ বছরের মধ্যে হতে হবে। তবে ওবিসি, এসটি, এসসি, পিডব্লিউডি পরীক্ষার্থীদের জন্য বয়সের ক্ষেত্রে ছাড় রয়েছে।\nআরও পড়ুন: দশম পাসেই কেন্দ্রীয় সরকারি চাকরি! থাকল আবেদনের বিস্তারিত...\nদশম শ্রেণী থেকে স্নাতক সকলেই নির্দিষ্ট পদে আবেদন করতে পারবেন। এরই সাথে কম্পিউটার সংক্রান্ত জ্ঞান থাকা আবশ্যক। শিক্ষাগত যোগ্যতা সম্পর্কে বিস্তারিত জানতে অফিসিয়াল নোটিফিকেশনটি দেখে নিতে পারেন। সেই জন্য ক্লিক করুন https://ssc.nic.in/SSCFileServer/PortalManagement/UploadedFiles/notice_rhq_24092021.pdf এই লিঙ্কে।\nMTS, ড্রাইভার,সাইন্টিফিক অ্যাসিস্টেন্ট, হিসাবরক্ষক, হেড ক্লার্ক, সংরক্ষণ সহকারী টেকনিক্যাল সহ মোট ৩২৬১ টি শূন্যপদে প্রার্থীদের নিয়োগ করতে চলেছে স্টাফ সিলেকশন কমিশন। এর মধ্যে এসসি(SC)-৪৭৭টি, এসটি(ST)-২৪৯টি, ওবিসি(OBC)-৭৮৮টি, ইউআর (UR)-১৩৬৬টি, ইএসএম (ESM)-১৩৩টি, ইডব্লিউএস (EWS) -৩৮১টি পদ সংরক্ষিত রাখা হয়েছে।\nSSC Selection Post Phase 9-এর অধীনে আবেদন করতে ইচ্ছুক প্রার্থীরা অফিসিয়াল ওয়েবসাইটে ২৫ অক্টোবর ২০২১ পর্যন্ত আবেদন করতে পারবেন। যেসব প্রার্থীরা একাধিক পদের জন্য আবেদন করতে ইচ্ছুক তাদের প্রতিটি বিভাগের পদের জন্য আলাদাভাবে আবেদন করতে হবে। প্রার্থীরা ২৮ অক্টোবর পর্যন্ত অনলাইনে নির্ধারিত আবেদন ফি জমা করতে পারবেন, অন্যদিকে চালানের মাধ্যমে ফি জমা দেওয়ার শেষ তারিখ পয়লা নভেম্বর ২০২১। নিয়োগের জন্য প্রার্থীদের ২০২২ সালের জানুয়ারী/ফেব্রুয়ারিতে একটি অনলাইন পরীক্ষার জন্য আমন্ত্রণ জানানো হবে।\nআবেদনকারীদের এই পদগুলির জন্য অনলাইনে আবেদন করতে হবে। এই আবেদন স্টাফ সিলেকশন কমিশনের অফিসিয়াল সাইটে গিয়ে করতে হবে। আবেদনকারীদের প্রথমে সাইটে রেজিস্ট্রেশন করতে হবে, এরপর রেজিস্ট্রেশন নাম্বার এবং পাসওয়ার্ড দিয়ে লগইন করে আবেদন করতে হবে। ইতিমধ্যেই যাদের রেজিস্ট্রেশন করা আছে তাদের আর নতুন করে রেজিস্ট্রেশন করার প্রয়োজন নেই। আগামী ২৫ অক্টোবর ২০২১-এর মধ্যে এই আবেদন করতে হবে।\nএই শূন্যপদ গুলিতে আবেদনের জন্য ১০০ টাকা আবেদন ফি জমা দিতে হবে পরীক্ষার্থীদের। এক্ষেত্রে অনলাইনে আবেদন ফি জমা দেবার শেষ তারিখ ২৮ অক্টোবর ২০২১। অন্যদিকে চালানের মাধ্যমে আবেদন ফি জমা দিলে শেষ তারিখ ১ নভেম্বর ২০২১। আবেদন ফি জমা দেওয়া যাবে BHIM UPI, Net Banking, VISA Card, Master Card, Debit Card, Credit Card বা State Bank of India -র ব্যাঙ্ক চালানের মাধ্যমে। মহিলা প্রার্থী, তপশিলি জাতি, তপশিলি উপজাতি, এক্স সার্ভিসম্যান ও শারীরিক প্রতিবন্ধী প্রার্থীদের কোনরূপ আবেদন ফি জমা দিতে হবে না।\nআরও পড়ুন: ৪ দিনে ৩ বার বাড়ল ডিজেল, পেট্রোলের কী হাল? জানুন আজকের দর\nবিজ্ঞপ্তি অনুযায়ী, জানুয়ারি অথবা ফেব্রুয়ারি মাসে অনলাইনেই নির্বাচনী পরীক্ষা নেবে সংস্থা। তারপর যোগ্যতা অনুসারে পরবর্তী পর্যায়ের জন্য প্রার্থীদের নির্বাচন করা হবে। প্রসঙ্গত উল্লেখ্য যে সকল প্রার্থী একাধিক পদে আবেদন করতে ইচ্ছুক তারাও আলাদা আলাদা ভাবে আবেদন করতে পারবেন।\nকী থাকবে সিলেবাসে\nবিজ্ঞপ্তিতে বলা হয়েছে এই নিয়োগ করা হবে কম্পিউটার ভিত্তিক অনলাইন পরীক্ষার মাধ্যমে। মোট ২০০ নম্বরের কম্পিউটার ভিত্তিক অনলাইন পরীক্ষা হবে। ১০০টি প্রশ্ন থাকবে। প্রতিটি প্রশ্নের মান ২। পরীক্ষার সময়সীমা ১ ঘন্টা। এছাড়াও রয়েছে নেগেটিভ মার্কিং। যেসব বিষয়ে প্রশ্ন আসবে সেগুলি হল – জেনারেল ইন্টেলিজেন্স -৫০ নম্বর, জেনারেল অ্যাওয়ারনেস – ৫০ নম্বর, কোয়ান্টিটিভ অ্যাপ্টিটিউড -৫০ নম্বর এবং ইংরেজি ভাষা – ৫০ নম্বর। বিভিন্ন পদে নিয়োগের ব্যাপারে যেহেতু শিক্ষাগত যোগ্যতা আলাদা ফলে আলাদা আলাদা পদ অনুযায়ী প্রশ্নপত্রের মানও হবে ভিন্ন।\nssc 3261 posts


রাজনীতির পরিচয়ে সন্ত্রাসী চাঁদাবাজকে আওয়ামী লীগ প্রশয় দেয় না : ড. মহীউদ্দীন খান আলমগীর রাজনীতির পরিচয়ে সন্ত্রাসী চাঁদাবাজকে আওয়ামী লীগ প্রশয় দেয় না : ড. মহীউদ্দীন খান আলমগীর – .:: কচুয়া বার্তা ::.\nরাজনীতির পরিচয়ে সন্ত্রাসী চাঁদাবাজকে আওয়ামী লীগ প্রশয় দেয় না : ড. মহীউদ্দীন খান আলমগীর\nআপডেট : বৃহস্পতিবার, ২০ আগস্ট, ২০১৫\nকচুয়ায় ভুইয়ারা উচ্চ বিদ্যালয়ে মতবিনিময়\nসাবেক স্বরাষ্ট্রমন্ত্রী ড. মহীউদ্দীন খান আলমগীর এমপি বলেছেন, আওয়ামী লীগ বিশ্বাস করে রাজনীতির সাথে সস্ত্রাসের সংশ্লিষ্টতা নেই। সন্ত্রাস রাজনীতিকে কুলষিত করে,সমাজকে ধ্বংস করে। রাজনীতির পরিচয়ে সন্ত্রাসী চাঁদাবাজকে আওয়ামী লীগ সরকার প্রশ্রয় দেয় না। শিক্ষাঙ্গনে সন্ত্রাসী কার্যক্রম সৃষ্টি করে কোমলমতি শিক্ষার্থীদের উপর হামলার ঘটনা ঘৃন্য কাজ।শিক্ষার সমাজ উন্ন্য়নের সিড়ি বলেই বর্তমান সরকার শিক্ষাকে সর্বাধিক গুরুত্ব প্রদান করেছে।\nইতিমধ্যে শিক্ষার্থীর উপর হামলার ঘটনায় দোষাীদের গ্রেফতার করা হয়েছে এবং সাক্ষ্য প্রমানের ভিত্তিতে দোষাীদের দৃষ্টান্ত শাস্তি দেওয়া হবে, যাতে ভবিষ্যতে শিক্ষাঙ্গনে কোন সন্ত্রাসী এ ধরনের ঘৃন্যতম কাজ করার সাহস না পায়। এ জন্য স্ব-স্ব এলাকায় সন্ত্রাসী কর্মকান্ডের বিরুদ্বে জনমত গড়ে তুলতে হবে। তিনি আরো বলেন ১৪ আহস্ট ঘটনার সুত্রপাত ঘটলেও বিদ্যালয়ের পক্ষে থেকে তাৎক্ষনিক বিষয়টি ব্যাাপারে সহযোগীতা চাইলে এধরনের ঘটনা ঘটতো না। তিনি ১৯ আগস্ট বুধবার উপজেলার ভূঁইয়ারা উচ্চ বিদ্যালয়ে শিক্ষক-শিক্ষার্থীদের সাথে মতবিনিময় সভায় উপরোক্ত কথা বলেন। বিদ্যালয়ের পরিচালান পর্র্ষদের সভাপতি আঃ মুবিনের সভাপতিত্বে এসময় বক্তব্য রাখেন -উপজেলা চেয়ারম্যান ও বাংলাদেশ আওয়ামী লীগের উপকমিটির সহ-সম্পাদক মো: শাহাজাহান শিশির, উপজেলা আওয়ামী লীগের সাধারন সম্পাদক সোহরাব হোসেন চৌধুরী সোহাগ,মহিলা ভাইস চেয়ারম্যান সালমা সহিদ,বিদ্যালয়ের প্রধান শিক্ষক দুলাল চন্দ্র সরকার। এসময় উপস্থিত ছিলেন নির্বাহী কর্মকর্তা মুহম্মদ আশরাফ হোসেন,উপজেলা আওয়ামী লীগের সহ-সভাপতি আমির হোসেন চেয়ারম্যান,শহিদ দর্জি,সাংগঠনিক সম্পাদক জিয়াউর রহমান হাতেম,ইউনিয়ন আওয়ামী লীগের সভাপতি ঈমাম হোসেন সোহাগ,সাধারন সম্পাদক ওমর ফারুক, উপজেলা স্বেচ্ছা সেবক লীগের সাধারন সম্পাদক মোফাচ্ছেল হোসেন মায়া, উপজেলা ছাত্রলীগের সভাপতি সৈয়দ রবিউল ইসলাম রাসেল,সাধারন সম্পাদক হাবীব মজুমদার জয়।\nকচুয়া: সন্ত্রাসীদের হামলায় আহত শিক্ষার্থীদের সান্তনা দিচ্ছেন – সাবেক স্বরাষ্ট্রমন্ত্রী ড.মহীউদ্দীন খান আলমগীর এমপি।


May 25, 2020 - Ctgvoice TV\nচট্টগ্রামের চন্দনাইশে দুইপক্ষের সংঘর্ষে ৩ জন গুলিবিদ্ধসহ ৭ জনের অধিক আহত!\nসিটিজি ভয়েস টিভি ডেস্ক: চট্টগ্রামের চন্দনাইশে দুইপক্ষের সংঘর্ষে ৩ জন গুলিবিদ্ধসহ ৭ জনের অধিক আহত হয়েছে। আজ সোমবার ( ২৫ মে ) সকাল ১১ টায় ঈদের নামাজের পর বৈলতলী জাফরাবাদ এলাকায় দু’দফা সংঘর্ষে গোলাগুলির ঘটনা ঘটে। এ সময় মো.হানিফ (২৮), আকাশ কবির তুষার (২৭) ও শহীদুল ইসলাম মিনার (২৫) নামের তিন যুবক গুলিবিদ্ধ হয়েছে। এছাড়া পক্ষদ্বয়ের মধ্যে সংঘর্ষে মো.জাবেদ (৩০), ...\nচট্টগ্রামে ঈদ জামাত শেষে বাড়ি ফেরার পথে ইউপি সদস্যকে গুলি করে হত্যা\nসিটিজি ভয়েস টিভি ডেস্ক: চট্টগ্রামের ফটিকছড়িতে ঈদের নামাজ শেষে বাড়ি ফেরারপ ফটিকছড়ি উপজেলার খিরামে মো. জব্বার (৪২) নামে এক ইউপি সদস্যকে গুলি করে হত্যা করেছে দুর্বৃত্তরা। আজ সোমবার (২৫ মে) সকাল ১০টার দিকে উপজেলার খিরাম ইউনিয়নের চৌমুহনী বাজারে এই ঘটনা ঘটেছে। নিহত মো. জব্বার খিরাম ইউনিয়ন পরিষদের ৫ নং ওয়ার্ডের নির্বাচিত সদস্য। খিরাম ইউনিয়ন পরিষদ নির্বাচনের পর থেকে বিবাদমান দুই ...\nঈদ জামায়াতে সিজদাহরত অবস্থায় ইমামের মৃত্যু\nসিটিজি ভয়েস টিভি ডেস্ক: সিরাজগঞ্জের শাহজাদপুর উপজেলার রুপবাটী ইউনিয়ের শেলাচাপরী গ্রামের মধ্যপাড়া জামে মসজিদে পবিত্র ঈদ উল ফিতরের নামাজের ইমাম আইউব আলী(৭০) সিজদাহরত অবস্থায় মৃত্যু হয়েছে। আইউব আলী শেলাচাপরীর মৃত দেরাজ আলী মুন্সির ছেলে। আজ সোমবার(২৫ মে) সকালে উপজেলার শেলাচাপরী মধ্যপাড়া জামে মসজিদে পবিত্র ঈদ উল ফিতরের নামাজের ১ম জামাত এর ইমাম আইউব আলীর সিজাদাবস্থায় মৃত্যু হয়। উপজেলার শেলাচাপরী মধ্যপাড়া ...\nহাটু পানিতে ঈদের জামাত, কয়রার মানুষ এখন ত্রাণ চায় না, বাঁধ নির্মাণ চায়!\nসিটিজি ভয়েস টিভি ডেস্ক: সুপার সাইক্লোন আম্ফানের আঘাতে বিধ্বস্ত বেড়িবাঁধের ওপর হাঁটু পানিতে দাঁড়িয়ে পবিত্র ঈদুল ফিতরের নামাজ আদায় করেছেন কয়েক হাজার মানুষ। নামাজ শেষে দুঃখ ভারাক্রান্ত মন নিয়ে তারা আবার বাঁধ মেরামত শুরু করেন। সোমবার খুলনার সুন্দরবন সংলগ্ন কয়রার ৫ হাজার মানুষ ঈদের নামাজ আদায় করেন। দুপুরে জোয়ারের আগ পর্যন্ত আংশিক বাঁধ মেরামত শেষে ক্ষুধার্ত মানুষরা খিচুড়ি খেয়ে বাড়ি ...\nঈদুল ফিতরের দিনেও ২১জনের মৃত্যু\nসিটিজি ভয়েস টিভি ডেস্ক: পবিত্র ঈদুল ফিতরের দিনেও দেশে ১ হাজার ৯৭৫ জনের শরীরে করোনাভাইরাসের উপস্থিতি পাওয়ার কথা জানিয়েছে স্বাস্থ্য অধিদপ্তর। এছাড়া গেল ২৪ ঘণ্টায় দেশে আরও ২১ জন মারা গেছেন বলেও জানিয়েছে সংস্থাটি। করোনাভাইরাস নিয়ে অধিদপ্তরের নিয়মিত অনলাইন বুলেটিনে সোমবার (২৫ মে) এ তথ্য জানানো হয়েছে। বুলেটিনে অধিদপ্তরের ভারপ্রাপ্ত মহাপরিচালক অধ্যাপক ডা. নাসিমা সুলতানা বলেন, দেশে নতুন আরও একটি ...\nস্বেচ্ছায় ক্ষমা চাইলেন নোবেল, র‌্যাব কার্যালয়ে গিয়ে!\nসিটিজি ভয়েস টিভি ডেস্ক: বিগত কয়েক দিন যাবত মাইনুল আহসান নোবেলের অফিসিয়াল ফেসবুক ফ্যান পেজ থেকে নানা বিতর্কিত মন্তব্য করা হয়েছে। সিনিয়র শিল্পীদের হেয় করে মন্তব্য করেছেন। আবার ভিডিওতে এসে বলেছেন তার পেজ হ্যাকড হয়নি। তিনি নিজেই এটি করেছেন। এবার নিজের এই আচরণের জন্য ক্ষমা চাইলেন নোবেল। তবে এমনি এমনি ক্ষমা চাননি তিনি। পুলিশের কাউন্টার টেররিজম অ্যান্ড ট্রান্সন্যাশনাল ক্রাইম ইউনিটের ...


জানুয়ারী 2, 2019 বাইনারি বিকল্পের সিক্রেটস লেখক লোপা বন্দ্যোপাধ্যায় 83569 দর্শকরা\nঃ আর মুসলমানরা কিধরনের বিশ্ববিদ্যালয় চালি করে? আমার বিশ্বাস মন্জু ভাইয়ের পোস্টেরও মূল বক্তব্য এডিই।\nআপনার একটি দালাল খুঁজছি যখন প্রয়োজন-থেকে-আছে প্রয়োজনীয়তা বর্ণনা করুন চলমান প্রতিষ্ঠানের অনুমান\nআরেকটি প্রবণতা নির্দেশক মুভিং গড় (এমএ)। মূল্যগুলি সূচকের উপরে থাকলে, একটি বুলিশ প্রবণতা থাকে, যত তাড়াতাড়ি দাম এমএ অতিক্রম করে, প্রবণতা নিম্নগামী হয়, তাই আপনি লম্বা অবস্থানের ক্ষেত্রে এমএ লাইনের নিচে স্টপ হ্রাস করতে পারেন এবং একটি ছোট ক্ষেত্রে ক্ষেত্রে উচ্চতর। রাজার বিজ্ঞাপন সহ প্যারিস হিলটন এবং মারিয়া শারাপোভা\nহায় ঈশ্বর! বলেছেন: . প্রাথমিকভাবে এইটুকুই বলে যাচ্ছি যে শেখ মুজিবুর রহমানের জীবনে পলায়নের কোনো উদাহরণ নেই। দীর্ঘ রাজনৈতিক জীবনে অনেকবার তিনি গ্রেপ্তার বরণ করেছেন। সেরাতে তাকে বাড়ি ছেড়ে আত্মগোপনে যাওয়ার অনুরোধ তো কম মানুষ করেননি। চাইলে তিনি তা পারতেনও। কিন্তু করেননি। কেনো করবেন? ওইযে শুরুতে বললাম, পলায়ন শব্দটা তার অভিধানেই ছিলো না কোনোদিন। কেনো আপনি ফ্রিল্যান্সিং শিখে রাখবেন?\nএকটি সময় সংঘটিত সময় কর্ম গ্রহণ দ্বারা প্রতিরোধ করা একটি দালাল খুঁজছি যখন যেতে পারে। নীচে আমরা অন্যান্য, আরো অর্থপূর্ণ শর্তাদির একটি সংজ্ঞা, যা প্রতি খনিজীবী পড়তে হবে দেব।\nইতিমধ্যে ১৯৫০ থেকে আমেরিকা যুক্তরাষ্ট্র ম্যাকার্থিজম (Mecarthyism)-এর জ্বরে একটি দালাল খুঁজছি যখন আক্রান্ত হয়েছিল। ম্যাকার্থিজমের জনক ছিলেন রিপাবলিকান দলীয় সিনেটর জোসেফ ম্যাকার্থি (Joseph Mecarthy)। আমেরিকায় কমিউনিজমকে রুখে দাড়ানোর জন্য এবং বিদেশে কমিউনিস্ট রাষ্ট্র সভিয়েট ইউনিয়নকে মোকাবিলার জন্য সিনেটর ম্যাকার্থি সোচ্চার হয়েছিলেন। বর্তমান বছরের মূল্যের পণ্যদ্রব্যের পণ্য থেকে বিক্রি এবং মূল বছরে মূল্যের রিপোর্টিং বছরের বিক্রয় থেকে পার্থক্য গণনা করুন। উপরের উদাহরণে, এটি সমান


উইকিভ্রমণ:সামনে এগোনো - উইকিভ্রমণ\nএই পাতাটির মূল বক্তব্য: নিখুঁত হচ্ছে কি না বা ভুল করার সম্পর্কে চিন্তা করবেন না। কিছু একটা করতে হবে প্রয়োজন মনে করলেই, তা করুন। ঝাঁপ দিন এবং নিবন্ধসমূহে প্রয়োজনীয় সম্পাদনা করুন।\nএকজন ভ্রমণকারী হওয়ার জন্যে সাহস, আত্মবিশ্বাস, আবেগ এবং অধ্যবসায়ের প্রয়োজন। একজন উইকিভ্রমণচারী হিসেবেও এইসব গুণাবলী থাকা প্রয়োজন। আমরা আশা করি আপনি উইকিভ্রমণে লেখা, সম্পাদনা, এবং নিবন্ধগুলি সজ্জিত করার কাজে অগ্রসর হবেন। আপনি উইকিভ্রমণে যে কোনো নিবন্ধ সম্পাদনা করতে পারেন (এমনকি এই নিবন্ধটিও!), এবং আমরা আশা করি আপনি এতে আগ্রহী হয়ে উঠবেন। আপনার জ্ঞান, আপনার অভিজ্ঞতা, আপনার প্রতিভা, এবং আপনার মনোযোগ আমাদের প্রয়োজন।\nসামনে এগোনো মানে:\nজেদি হওয়া। আপনার জ্ঞান এবং অভিজ্ঞতা গণনা! কতিপয় (যদি থাকে)"ভ্রমণ বিশেষজ্ঞ" উইকিভ্রমণে কাজ করছেন (যদি তারা কোথাও বিদ্যমান থেকে থাকেন), তাই যথেষ্ট ভালো হচ্ছে না এমন ভাববেন না। আমরা আপনার সাহায্যই চাই।\nপরীক্ষা-নিরীক্ষা। আপনার উইকিভ্রমণে এমন কোনো স্থায়ী ক্ষতি করার সুযোগ নেই। যদি কোনো বিষয়ের পাতা সত্যিই আপনার দ্বারা ভেঙ্গে থাকে বা আপনার বোধগম্য না হয়, সেক্ষেত্রে অন্যান্য উইকিভ্রমণচারী তা ঠিক করে দেবেন।\nকী ঠিক আছে তা এখনই করুন। আপনাকে শুরুতেই একবারে একটি নিখুঁত, সম্পূর্ণরূপে গঠিত নিবন্ধ তৈরি করতে হবে না। শুধু একটি দ্রুত অবদান বা আপনার প্রিয় শহর সম্পর্কে যদি ইতোমধ্যে কোনো নিবন্ধ বিদ্যমান না থাকে তাহলে শুধুমাত্র সে সম্পর্কে মৌলিক রূপরেখা যোগ করুন। এবং অন্যদের তা প্রসারিত করবার সুযোগ দিন। এভাবেই একটি উইকি কাজ করে!\nতাই সামনে এগোন! আপনি এটি উপভোগ করবেন!\nউইকিভ্রমণের শৈলী পরিবর্তন।\nউচ্চ প্রদর্শিত নিবন্ধের পরিবর্তন।\nআঞ্চলিক প্রতিষ্ঠানের পরিবর্তন।\n...কিন্তু বেপরোয়া হবেন না!!সম্পাদনা\n'https://bn.wikivoyage.org/w/index.php?title=উইকিভ্রমণ:সামনে_এগোনো&oldid=12562' থেকে আনীত\n১৬:৩৬, ৭ ফেব্রুয়ারি ২০১৯ তারিখে সর্বশেষ সম্পাদিত\nউইকিভ্রমণ ব্যবহারকারী Moheen কর্তৃক ১৬:৩৬, ৭ ফেব্রুয়ারি ২০১৯ তারিখে এই পাতাটি শেষ সম্পাদিত হয়েছিল।


ইউনিয়নে অচেনা মানুষ প্রবেশ করলেই কানাঘুষা, আতঙ্ক | প্রথম আলো\nইউনিয়নে অচেনা মানুষ প্রবেশ করলেই কানাঘুষা, আতঙ্ক\nপ্রকাশ: ০২ জানুয়ারি ২০২২, ১৯: ১৮\nঅচেনা কোনো মানুষ ঝিনাইদহের শৈলকুপা উপজেলার সারুটিয়া ইউনিয়নে প্রবেশ করলেই স্থানীয় বাসিন্দাদের মধ্যে কানাঘুষা শুরু হয়ে যাচ্ছে। প্রশ্ন করা হচ্ছে, আপনারা কারা? কোথা থেকে এসেছেন? কাতলাগাড়ি বাজারে যাওয়ার পর এমনই পরিস্থিতি দেখা গেল।\nসাংবাদিক পরিচয় শোনার পর স্থানীয় ভোটাররা জানান, ইউনিয়নের সাধারণ ভোটাররা পাল্টাপাল্টি হামলার আশঙ্কায় আছেন। নতুন কারও প্রাণহানি হয় কি না, সেই শঙ্কা আছে। দুই দিন পরই সারুটিয়া ইউনিয়ন পরিষদের (ইউপি) ভোট গ্রহণ। এরই মধ্যে নির্বাচনী সহিংসতায় নৌকার দুই সমর্থক নিহত হওয়ার ঘটনায় পরিস্থিতি অস্বাভাবিক হয়ে পড়েছে।\nভোটারদের ভাষ্য, ইউনিয়ন পরিষদের চেয়ারম্যান পদ পাওয়ার জন্য দুই নেতার লড়াই এই পরিস্থিতির সৃষ্টি করেছে। এর খেসারত দিচ্ছে সাধারণ মানুষ। ইতিমধ্যে সারুটিয়া ইউনিয়নের নাদপাড়া গ্রামের হারান বিশ্বাস ও ভাটবাড়িয়া গ্রামের জসিম উদ্দিন নিহত হয়েছেন।\nস্থানীয় সূত্রে জানা যায়, গতবার সারুটিয়া ইউপি নির্বাচনে ইউনিয়ন আওয়ামী লীগের সাধারণ সম্পাদক ও বর্তমান চেয়ারম্যান মাহমুদুল হাসানের কাছে পরাজিত হন ইউনিয়ন আওয়ামী লীগের সহসভাপতি (সদ্য বহিষ্কৃত) জুলফিকার হায়দার। তখন থেকেই দুজনের মধ্যে দ্বন্দ্ব। এবার ইউপি নির্বাচনে দুজনেই দলীয় প্রতীক দাবি করেন। শেষ পর্যন্ত নৌকার প্রার্থী হয়েছেন মাহমুদুল হাসান। তাঁকে সংবর্ধনা দিতে গত ৭ ডিসেম্বর প্রায় ৩০০ মোটরসাইকেলে করে তাঁর কর্মী-সমর্থকেরা শৈলকুপা শহরে যান। এতে বিদ্রোহী প্রার্থী জুলফিকার হায়দারের লোকজন ক্ষুব্ধ হন। ওই দিনই হামলায় ছয় থেকে সাতটি মোটরসাইকেল ভাঙচুর ও লুটপাট করা হয়েছে।\nসেখান থেকেই এবারের নির্বাচনী উত্তেজনা ছড়ায়। চলতে থাকে দুই প্রার্থীর কর্মী-সমর্থকদের মধ্যে পাল্টাপাল্টি হামলা। ইউনিয়নের কৃষ্ণনগর, বড় মৌকুড়ি, ভাটবাড়িয়া ও কাতলাগাড়ি বাজার ও বাড়িঘরে হামলার ঘটনা ঘটে। সর্বশেষ শুক্রবার সন্ধ্যায় কাতলাগাড়ি বাজারে নৌকার নির্বাচনী ক্যাম্পে হামলায় হারান আলী বিশ্বাস নিহত হন। গতকাল শনিবার বিকেলে ছুরিকাঘাতে নৌকার সমর্থক জসিম উদ্দিন মারা যান। দুটি ঘটনায় আহত হন ১৩ জন, যাঁদের মধ্যে তিনজন গুরুতর আহত অবস্থায় ফরিদপুর ও কুষ্টিয়া মেডিকেল কলেজ হাসপাতালে চিকিৎসাধীন।\nভাটবাড়িয়া গ্রামের ভোটার রনি বিশ্বাস বলেন, বর্তমান চেয়ারম্যান মাহমুদুল হাসানের সঙ্গে জুলফিকার হায়দারের এই নির্বাচনী প্রতিযোগিতা অনেক দিনের। মাহমুদুল চেয়ারম্যানের বাবা মৃত রায়হান উদ্দিন একসময় এই ইউনিয়নের চেয়ারম্যান ছিলেন। সেই সময় থেকে জুলফিকার প্রতিদ্বন্দ্বিতা করছেন।\nমাহমুদুল হাসান বলেন, নির্বাচনে প্রতিদ্বন্দ্বিতা হবে, এটাই স্বাভাবিক। কিন্তু এভাবে একের পর এক হত্যাকাণ্ড ঘটবে, এটা হতে পারে না। প্রতিপক্ষ দুই দিনে তাঁদের দুই কর্মীকে হত্যা করেছে। এটা নির্বাচনের পরিবেশ নষ্ট করার চক্রান্ত।\nএ বিষয়ে বিদ্রোহী প্রার্থী জুলফিকার হায়দার বলেন, দুটি ঘটনার সঙ্গে তাঁর কোনো কর্মী জড়িত ছিলেন না। কিন্তু নিরীহ মানুষের নামে মামলা দিয়ে তাঁদের বাড়িছাড়া করা হচ্ছে। এতে নিরপেক্ষ নির্বাচন নিয়ে সংশয় আছে।\nদুজন নিহতের ঘটনায় দলীয়ভাবে দুঃখ প্রকাশ করা হয়েছে বলে জানিয়েছেন জেলা আওয়ামী লীগের সাংগঠনিক সম্পাদক এম আবদুল হাকিম। তিনি বলেন, হত্যাকাণ্ডের ঘটনায় যাঁরা দায়ী, তাঁদের আইনের আওতায় আনতে প্রশাসনের প্রতি আহ্বান জানানো হয়েছে। নির্বাচন যাতে সুষ্ঠু হয়, সে জন্য দলের নেতা-কর্মীদের সজাগ থাকতে বলা হয়েছে।\nশৈলকুপা থানার ভারপ্রাপ্ত কর্মকর্তা (ওসি) মো. রফিকুল ইসলাম বলেন, দুটি ঘটনায় শরিফুল ইসলাম ওরফে শরিফ নামের একজনকে আটক করা হয়েছে। দুটি ঘটনার একটিতেও এখনো মামলা হয়নি। বর্তমানে এলাকা শান্ত। পরিস্থিতি স্বাভাবিক রাখতে এলাকায় পুলিশ মোতায়েন করা হয়েছে।


ঢাকা কেরানীগঞ্জে ৮ ইটভাটায় পরিবেশ অধিদপ্তরের অভিযান\nপ্রকাশের সময়: December, 9, 2019, 6:02 pm\nকেরানীগঞ্জে ইটভাটা বন্ধের জন্য অভিযান পরিচালনা করেছে পরিবেশ অধিদপ্তর ভ্রাম্যমাণ আদালত। আজ সোমবার (৯ ডিসেম্বর) দক্ষিণ কেরানীগঞ্জের তেঘরিয়া ইউনিয়নের বাঘৈর ও বাঘৈর রাজহালট এলাকায় ৮টি ইটভাটায় এ অভিযান পরিচালনা করা হয়।\nএদের মধ্যে পাঁচটি ইটভাটা হাইকোর্টে রিট থাকার কারণে ছেড়ে দেওয়া হয়। বাকী তিনটি ইটভাটায় পরিবেশের ছাড়পত্র না থাকার অপরাধে আর্থিক জরিমানা ও ইটভাটা ভেঙে দেওয়া হয়েছে।\nঅভিযানের নেতৃত্ব দেন পরিবেশ অধিদপ্তরের নির্বাহী ম্যাজিস্ট্রেট মো. মাকসুদুল ইসলাম। এ সময় তার সাথে ছিলেন পরিবেশ অধিদপ্তরের সহকারী পরিচালক মাহবুবুর রহমান খান, পরিবেশ অধিদপ্তরের পরিদর্শক মাহমুদা খাতুন ও পরিবেশ অধিদপ্তরের ঢাকা জেলার সহকারী পরিচালক শরীফুল ইসলাম।\nফায়ার সার্ভিসের একটি ইউনিট, র‌্যাব-১০ এর একটি টিম ও দক্ষিণ বেরানীগঞ্জ থানা পুলিশ। সোমবার বেলা ১২টায় এ অভিযান শুরু হয়ে একটানা বিকেল সাড়ে তিনটা পর্যন্ত চলে।\nউপজেলা কেরানীগঞ্জের তেঘরিয়া ইউনিয়নের বাঘৈর এলাকায় তেঘরিয়া ইউনিয়ন পরিষদের চেয়ারম্যান হাজী লাট মিয়ার মৈসার্স ইমরান ব্রিকস ও নাজির ব্রিকসকে অভিযান পরিচালনা করে ভ্রাম্যমাণ আদালত। অভিযানে পরিবেশ অধিদপ্তরের ছাড়পত্রের নাবায়ন না থাকায় এবং ব্রিকস ফিল্ডের এক কিলোমিটারের মধ্যে বসতবাড়ি-স্কুল কলেজ থাকার অপরাধে দুটি ব্রিকস ফিল্ডকে নগদ পাঁচ লক্ষ টাকা করে জরিমানা করা হয় পাশাপাশি ব্রিকস ফিল্ড যাতে চালু না করতে পারে সে জন্য ব্রিকস ফিল্ড ভেঙে দেওয়া হয়।\nএরপর ভ্রাম্যমাণ আদালত একইস্থানে আরো পাঁচটি ব্রিকস ফিল্ডে অভিযান পরিচালনা করলে সেখানে মালিক পক্ষ থেকে হাইকোর্টেও রিট আবেদন দেখালে তাদের বিরুদ্ধে আইনগত ব্যবস্থা নেওয়া থেকে বিরত থাকেন ভ্রাম্যমাণ আদালত।\nনির্বাহী ম্যাজিস্ট্রেট মো. মাকসুদুল ইসলাম বলেন, পরিবেশের ছাড়পত্রের মেয়াদ না থাকা এবং ব্রিকস ফিল্ডের এক কিলোমিটারের মধ্যে বসত বাড়ি, স্কুল কলেজসহ শিক্ষা প্রতিষ্ঠান থাকার অপরাধে আমরা তিনটি ব্রিকস ফিল্ডকে পাঁচ লাখ টাকা করে জরিমানা এবং পরবর্তিতে যের ব্রিকস ফিল্ড চালু করতে না পারে সে জন্য ভেঙে দেওয়া হয়েছে। ব্রিকস ফিল্ডগুরোর প্রতি আমাদের মনিটরিং থাকবে। যদি কেউ আমাদের এই আদেশ অমান্য করে ভাটা চালু করে তাহলে পরবর্তিতে কঠোর সাজার ব্যবস্থা করা হবে।


অস্তিত্বের লড়াইয়ে কিন্ডারগার্টেন\nআগামী নিউজ | নিজস্ব প্রতিবেদক প্রকাশিত: জুন ৯, ২০২১, ১০:০৯ এএম\nঢাকাঃ ঢাকার বাসাবো বালুর মাঠের পাশেই রাজধানী পাইলট কিন্ডারগার্টেন এন্ড হাই স্কুল। ২০১৬ সালে এই কিন্ডারগার্টেনের দ্বিতীয় শাখার কার্যক্রম বাসাবোতে শুরু হয়। অপর শাখা রাজধানীর ভাটারায়। কর্তৃপক্ষ জানায়, ২০২০ সালে ২৫০ জন শিক্ষার্থী ভর্তি হয়েছিলো, তবে করোনার কারণে ক্লাশ-পরীক্ষা না হওয়ায় শিক্ষা প্রতিষ্ঠানটির সেই সব শিক্ষার্থীর আর খোঁজ নেই। এ বছর মাত্র ৭০ জন শিক্ষার্থী ভর্তি হয়েছে। এদের নিয়েই চলছে কিন্ডারগার্টেনটির কার্যক্রম। তবে অনলাইন ক্লাশ কার্যক্রমে শিক্ষার্থী ও অভিভাবকদের অনিহা থাকায় এসব শিক্ষার্থীর থেকে বেতন আদায়ও সম্ভব হচ্ছে না। ফলে শ্রম দেয়ার পরও শিক্ষকরা বেতন পাচ্ছেন না। শুধু বাসাবোর এই শিক্ষা প্রতিষ্ঠানই নয়, দেশের ৪৫ হাজার কিন্ডারগার্টেন স্কুলগুলো এভাবেই অস্তিত্বের লড়াই করছে।\nকিন্ডারগার্টেন স্কুলগুলোর একাধিক সংগঠনের কথা বলে জানা যায়, করোনার আগে দেশে কিন্ডারগার্টেন ভিত্তিক শিক্ষা প্রতিষ্ঠানের সংখ্যা ছিলো ৬০ হাজার।শিক্ষক-কর্মচারী ছিলেন প্রায় ১২ লাখ। মহামারি দীর্ঘায়িত হওয়ায় এরই মধ্যে দেশের প্রায় ১৫ হাজার প্রতিষ্ঠান স্থায়ীভাবে বন্ধ হয়ে গেছে। প্রচণ্ড আর্থিক অনটনের কারণে একাধিক শিক্ষক-কর্মচারীর আত্মহননের খবর গণমাধ্যমে প্রকাশিত হয়েছে। পেশাবদল করেছেন হাজারো শিক্ষক। অনেক প্রতিষ্ঠানের শিক্ষক-কর্মচারী স্বাস্থ্যবিধি মেনে কিন্ডারগার্টেন স্কুল খুলে দেয়ার দাবিতে আন্দোলন করছেন।\nবিনা বেতনে কাজ করছেন শিক্ষকরা: দেশে কিন্ডারগার্টেনগুলোর ৬০-৭০ ভাগই নারী শিক্ষক। সরেজমিন একটি কিন্ডারগার্টেনে দেখা যায়, সেখানে ৭ জন শিক্ষিকা কর্মরত আছেন। নাম প্রকাশ না করার শর্তে তারা বলেন, ক্লাশ বন্ধ থাকলেও আমরা প্রতিদিন বিদ্যালয় খুলে বসে আছি। তবে দীর্ঘ ১৪ মাসেও কোনো বেতন পাননি তারা।\nসংশ্লিষ্টরা বলেন, বেতন যে একেবারেই পাওয়া যাচ্ছে না তা কিন্তু নয়। ৩০ ভাগ শিক্ষার্থীর থেকে বেতন পাওয়া যাচ্ছে। তবে তা দিয়েই বিদ্যালয় ভাড়া, বিদ্যুৎ বিল পরিশোধ করা হচ্ছে।\nঅনলাইন ক্লাশে নেই শিক্ষার্থী উপস্থিতি: করোনাকালীন সময় বেশ কিছু স্কুল অনলাইনে পাঠ কার্যক্রম শুরু করলেও তা বন্ধ হয়ে গেছে। এ বিষয়ে শিক্ষকরা বলছেন, অনলাইনে শিক্ষার্থীরা ক্লাসে মনোযোগী নয়। অনেক অভিভাবক বাচ্চাদের হাতে মোবাইল দিতে চান না। এছাড়াও আরো একটি সমস্যা আছে সেটি হলো শিক্ষকের সম্মানী। শিক্ষক একটি ক্লাশ করালেই তাকে সম্মানী দিতে হয়। এই অবস্থায় সেটি সম্ভব না হওয়ায় অনলাইন পাঠ কার্যক্রম বন্ধ হয়েছে।\nকিন্ডারগার্টেন ঐক্য পরিষদের সভাপতি মো. আহসান সিদ্দিকী বলেন, ‘এমন অবস্থা চলতে থাকলে ৮০ ভাগ প্রতিষ্ঠান বন্ধ হয়ে যাবে। পরিচালকরা পথে বসবে। কয়েক লাখ শিক্ষক-কর্মচারী বেকার হয়ে যাবে’ বলে আশঙ্কা প্রকাশ করেন তিনি।\nএদিকে শিক্ষা সংশ্লিষ্টরা বলছেন, করোনার প্রভাবে দেশের শিক্ষা ব্যবস্থা মারাত্মকভাবে ক্ষতিগ্রস্ত হয়েছে। তবে, সবচেয়ে বেশি ক্ষতিগ্রস্ত হয়েছে দেশের কিন্ডারগার্টেন বিদ্যালয়গুলো। এর জন্য তারা দায়ি করছেন, সরকারের সহযোগিতার অভাব এবং সরকারি-বেসরকারি বিদ্যালয়ের মধ্যে বৈষম্যকে।\nনামপ্রকাশে অনিচ্ছুক কিন্ডারগার্টেন সংশ্লিষ্ট এক ব্যক্তি বলেন, ‘প্রাথমিক শিক্ষা ব্যবস্থার সঙ্গে প্যারালালভাবে শিক্ষার্থীদের শিক্ষিত করে তুলছি আমরা। অথচ সরকার আমাদের সঙ্গে বিমাতা সুলভ আচরণ করছে। তিনি অভিযোগ করে বলেন, ‘গত বছরের ৬ জানুয়ারি মন্ত্রিপরিষদ থেকে ঘোষণা এলো- সরকারি প্রাথমিক বিদ্যালয়ের শিক্ষকদের সন্তানরা কিন্ডারগার্টেন স্কুলে পড়তে পারবে না! এটাতো শিক্ষানীতির পরিপন্থী।’\nপ্রতিষ্ঠান না খুললে ঘুরে দাঁড়ানো অসম্ভব: কিন্ডারগার্টেন স্কুল যারা পরিচালনা করেন এমন একাধিক ব্যক্তি জানান, স্কুলগুলো যেভাবে সংকটে রয়েছে তাতে ঘুরে দাঁড়ানোর কোনো সুযোগই আপাতভাবে দেখা যাচ্ছে না। তবে যদি সরকার শিক্ষা প্রতিষ্ঠান খুলে দেয়, তবেই বিদ্যালয়গুলো ঘুরে দাঁড়াতে পারবে। আবারো আগের মতো দেশের শিক্ষা ব্যবস্থায় ভূমিকা পালন করতে পারবে।\nএ বিষয়ে কিন্ডারগার্টেন ও সমমান স্কুল রক্ষা জাতীয় কমিটির প্রধান সমন্বয়কারী মোহাম্মদ আবদুল অদুদ বলেন, ‘সংবিধানের ১৭ অনুচ্ছেদে নিরক্ষরমুক্ত দেশ ও সার্বজনীন শিক্ষা নিশ্চিত করার কথা বলা আছে। এ কারণে আমরা কিন্ডারগার্টেন বিদ্যালয়গুলোর দৈন্যতা নিরসনে সরকারের কাছে ১০ হাজার কোটি টাকা আর্থিক সহায়তা চেয়েছি। এটা আমাদের সাংবিধানিক অধিকার।’ ‘এ সমস্যা নিরসনে প্রধানমন্ত্রীর কাছে স্মারকলিপি দেয়া হয়েছে। এছাড়াও মন্ত্রীপরিষদের বৈঠকে আমাদের প্রস্তাব তোলা হয়েছে ও বিশেষজ্ঞ কমিটিও গঠন করা হয়েছে। তবে আমারা এ বিষয়ে এখনো কোনো সরকারি আশ্বাস পাইনি।\nদেশে করোনা শনাক্ত হয় গত বছরের ৮ মার্চ। ভাইরাসের বিস্তার রোধে গত বছরের ১৭ মার্চ থেকে দেশের সব শিক্ষাপ্রতিষ্ঠান বন্ধ ঘোষণা করে সরকার। টানা প্রায় এক বছর তিন মাস বন্ধ থাকার পর পরিস্থিতি অনুকূলে এলে ১৩ জুন থেকেই স্কুল-কলেজ খোলার ঘোষণা দিয়েছিল সরকার। কিন্তু করোনা সংক্রমণ বেড়ে যাওয়ায় শিক্ষা মন্ত্রণালয় ওইদিন শিক্ষা প্রতিষ্ঠান খোলার সিদ্ধান্ত থেকে সরে এসেছে।


ন্যাশনাল ইন্স্যুরেন্সের আইপিওর স্থগিতাদেশ প্রত্যাহার | bdipo Blog\nন্যাশনাল ইন্স্যুরেন্সের আইপিওর স্থগিতাদেশ প্রত্যাহার\nসাড়ে ৬ মাস পর বাংলাদেশ ন্যাশনাল ইন্স্যুরেন্সের প্রাথমিক গণপ্রস্তাবের (আইপিও) ওপর থেকে স্থগিতাদেশ প্রত্যাহার করে নিয়েছে বাংলাদেশ সিকিউরিটিজ এ্যান্ড এক্সচেঞ্জ কমিশন (বিএসইসি)। সোমবার কমিশন বৈঠকে স্থগিতাদেশ প্রত্যাহারের বিষয়ে সিদ্ধান্ত নেওয়া হেয়েছে। কমিশনের নির্বাহী পরিচালক ও দায়িত্বপ্রাপ্ত মুখপাত্র সাইফুর রহমান স্বাক্ষরিত এক বিজ্ঞপ্তিতে এ তথ্য জানানো হয়েছে। বিজ্ঞপ্তিতে বলা হয়েছে, আগামী ১৭ ফেব্রুয়ারি থেকে ২৫ ফেব্রুয়ারি পর্যন্ত কোম্পানিটি আইপিওর মাধ্যমে শেয়ারবাজার থেকে অর্থ সংগ্রহ করবে। কোম্পানিটি ১০ টাকা অভিহিত মূল্যে ১ কোটি ৭৭ লাখ শেয়ার ছেড়ে বাজার থেকে ১৭ কোটি ৭০ লাখ টাকা সংগ্রহ করবে। ১২ মে অনুষ্ঠিত কমিশনের ৫৪৩তম সভায় কোম্পানিটির আইপিও অনুমোদন দিয়েছিল বিএসইসি। তবে বিএসইসির এ অনুমোদনের বিষয়ে বীমা নিয়ন্ত্রক সংস্থা আইডিআরএ’র পক্ষ থেকে আপত্তি জানানো হয়। আইডিআরএ’র পক্ষ থেকে বলা হয়েছে, বীমা কোম্পানির মূলধন বৃদ্ধি করতে হলে আইডিআরএ’র অনুমোদন নিয়ে কোম্পানির বিশেষ সাধারণ সভায় (ইজিএম) কোম্পানির সংঘ স্মারক ও সংঘবিধি পরিবর্তন করতে হয়। কিন্তু বাংলাদেশ ন্যাশনাল ইন্স্যুরেন্স আইডিআরএ’র অনুমোদন ছাড়াই ইজিএম করে কোম্পানির অনুমোদিত মূলধন, পরিশোধিত মূলধনের উদ্যোক্তা ও জনগণের শেয়ার ধারণের অনুপাত পরিবর্তন করে। আইডিআরএ’র অনুমোদন ছাড়াই আইপিওর মাধ্যমে মূলধন বৃদ্ধির বিষয়টি ১৭ জুন বিএসইসিকে লিখিতভাবে অবহিত করা হয়। আইডিআরএ’র চিঠির প্রেক্ষিতে বিএসইসির পক্ষ থেকে জানানো হয়েছিল, ‘আইনগত সকল বাধ্যবধকতা পূরণ করায় বাংলাদেশ ন্যাশনাল ইন্স্যুরেন্সকে আইপওর মাধ্যমে অর্থ উত্তোলনের অনুমতি দেওয়া হয়েছে।’\n২৫ জুন আইডিআরএকে দেওয়া এ বক্তব্যের ৪ দিনের মাথায় ২৯ জুন কোম্পানিটির আইপিও স্থগিত করে বিএসইসি। এ বিষয়ে বিএসইসির বিজ্ঞপ্তিতে বলা হয়, ‘অনিবার্য কারণে বাংলাদেশ ন্যাশনালের আইপিওর চাঁদা গ্রহণ আপাতত স্থগিত করা হলো।’ ৩০ জুন থেকে কোম্পানিটির আইপিওর মাধ্যমে অর্থ সংগ্রহ করার কথা ছিল। পরবর্তী সময়ে আইপিও বাতিলের পর তা (আইপিও) ফিরে পেতে গত ৬ ডিসেম্বর বাংলাদেশ ন্যাশনালকে কয়েকটি শর্ত দেয় আইডিআরএ। এ শর্তের মধ্যে ছিল পরিচালনা পর্ষদের প্রত্যেক সদস্যকে ব্যক্তিগতভাবে ৫০ হাজার টাকা জরিমানা দিতে হবে। একই সঙ্গে কোম্পানির মুখ্য নির্বাহী কর্মকর্তা (সিইও) মো. সানা উল্লাহকে ৪ মাসের জন্য দায়িত্ব থেকে অপসারণ করতে হবে। আর কোম্পানি সচিব মো. মাসুদ রানা ও প্রধান অর্থ কর্মকর্তা (সিএফও) মো. ফিরোজুল ইসলামকে বিভাগীয় শাস্তি দিতে হবে। গত ১০ ডিসেম্বর বাংলাদেশ ন্যাশনাল ইন্স্যুরেন্স থেকে শর্তপালনের বিষয়ে আইডিআরএকে চিঠি দিয়ে শর্ত পূরণের বিষয়টি জানানো হয়। এতে আইডিআরএ’র পক্ষ থেকে আইপিওর মাধ্যমে অর্থ সংগ্রহের ছাড়পত্র দেওয়া হয়।\nছাড়পত্রের এ বিষয়টি জানানোর পর আইপিওর ওপর থেকে স্থগিতাদেশ প্রত্যাহার করে নিয়েছে নিয়ন্ত্রক সংস্থা বিএসইসি।\n(দ্য রিপোর্ট/এমকে/সা/জানুয়ারি ১৮, ২০১৬)\nThis entry was posted in ipo news on 18 Jan by bdipo Team.\n← ১৭ জানুয়ারি ড্রাগন সোয়েটারের আইপিও শুরু সামিট অ্যালায়েন্সের রাইট শেয়ার অনুমোদন →


পিজি কন্ট্রোল বৈদ্যুতিন সংকেতের মেরু বদল উচ্চ ভোল্টেজের IPE200 প্রকৌশল ট্রান্সমিশন ফ্রিকোয়েন্সি\nপরিচিতিমুলক নাম: INVT\nModel Number: IPE200\n3AC 660/690V (±15%)\n±0.5% of the Max. speed (Vector control without PG\n150% of the rated current: 60s;180% of the rated current:10s; 200% of the rated current:1s\nIPE200 সিরিজ interver INVT উচ্চ কার্যকারিতা ইঞ্জিনিয়ারিং ট্রান্সমিশন পণ্য গবেষণা এবং তার নিজের উপর INVT দ্বারা বিকশিত, প্রকৌশল আবেদন, INVT ইনভার্টারের প্রয়োজনীয়তা মিশ্রন হয় IPE200 সিরিজ ছোট ভলিউম, শক্তিশালী ফাংশন, নমনীয় কনফিগারেশন এবং সুবিধাজনক রক্ষণাবেক্ষণ সহ ব্যাপক-পরিসীমা সুবিধা আছে; ব্যবহারকারীদের প্রয়োজনীয়তা অনুযায়ী, এটি সিঙ্গল ট্রান্সমিশন ফ্রিকোয়েন্সি বৈদ্যুতিন সংকেতের মেরু বদল পণ্য এবং মাল্টি-সংক্রমণ ফ্রিকোয়েন্সি বৈদ্যুতিন সংকেতের মেরু বদল পণ্য সরবরাহ করতে পারে.\n3AC 400V ± 15% 1.5 ~ 1500KW\n3AC 690V ± 15% 5.5 ~ 1900KW\nনিয়ন্ত্রণ কর্মক্ষমতা 1.Strong: আমদানিকৃত কোর নিয়ামক ব্যবহার এবং তার ফ্রিকোয়েন্সি বৈদ্যুতিন সংকেতের মেরু বদল নিয়ন্ত্রণ ফাংশন সম্পূর্ণ আদায় নিশ্চিত করুন;\n2. ওয়াইড আবেদন পরিসীমা: ফ্রিকোয়েন্সি বৈদ্যুতিন সংকেতের মেরু বদল কর্মক্ষমতা শক্তিশালী, যা কাজ অবস্থা বিভিন্ন ব্যবহারের সন্তুষ্ট করতে পারেন;\n3. ছোট ভলিউম: গঠন নকশা, যা উল্লেখযোগ্যভাবে ফ্রিকোয়েন্সি বৈদ্যুতিন সংকেতের মেরু বদল একই ধরনের আর মাপে হয় modularized;\n4. সুবিধাজনক রক্ষণাবেক্ষণ: শক্তি ইউনিট হাতে ঠেলাগাড়ি শৈলী ইনস্টল মন্ত্রিসভা গঠন, যা খুলে ফেলা এবং কিস্তি জন্য সুবিধাজনক ব্যবহার করে, এবং এটি পরিচালনার সরঞ্জাম সঙ্গে কনফিগার বিছানা করতে পারেন, এবং রক্ষণাবেক্ষণ সময় উল্লেখযোগ্যভাবে কমান; 5. স্ট্রং বিরোধী, EMC ধারণক্ষমতা: শক্তি ইউনিট এবং নিয়ন্ত্রণ ইউনিট খণ্ডনীয় হয়, এবং এটি সুবিধাজনক ফ্রিকোয়েন্সি বৈদ্যুতিন সংকেতের মেরু বদল মন্ত্রিসভা এবং বিরোধী হস্তক্ষেপ গঠনের ক্ষমতা শক্তিশালী;\n6. স্ট্রং তাপ অপচয় ক্ষমতা: নীচে শীতল কেন্দ্রাতিগ টারবাইন হাপর, তামা বোর্ড রেডিয়েটর গঠন পদ্ধতি ফুঁ, এবং ঠান্ডা দক্ষতা বেশী ব্যবহার;\n7. নমনীয় শক্তি ইউনিট কনফিগারেশন: এটা শক্তি ইউনিট সঙ্গে সমান্তরাল মধ্যে বড় ক্ষমতা আউটপুট বুঝতে পারেন, এবং সম্পত্তি interchanging সরঞ্জাম উন্নত, এবং খুচরা যন্ত্রাংশ কম হয়;\n8. ডিভাইস অপারেশন প্যানেল কনফিগার, এবং চীনা ইন্টারফেস, যা সহজে সংক্রমণ মন্ত্রিসভা দরজা মধ্যে ইনস্টল করা যাবে সমর্থন করা হয়;\n9. ফ্রিকোয়েন্সি বৈদ্যুতিন সংকেতের মেরু বদল শুদ্ধি মডিউল এবং বৈদ্যুতিন সংকেতের মেরু বদল, যা প্রতিস্থাপন জন্য সহজ এবং রক্ষণাবেক্ষণের জন্য সুবিধাজনক এর আরোপন হয়.\nIPE200 প্রকৌশল ড্রাইভ বৈদ্যুতিন সংকেতের মেরু বদল\nIPE200 সিরিজের একটি উচ্চ ক্ষমতা সম্পন্ন ড্রাইভিং ডিভাইস যে INVT স্বাধীনভাবে ইঞ্জিনিয়ারিং চাহিদা পূরণের উন্নত হয়. IPE200 সিরিজ ছোট আকারের, চমৎকার ফাংশন, নমনীয় কনফিগারেশন এবং সহজ রক্ষণাবেক্ষণ অতিরিক্ত বৈশিষ্ট্যগুলিও উপস্থিত রয়েছে; ব্যবহারকারী চাহিদা, IPE200 সিরিজ মতে, এটি একক ড্রাইভ ইনভার্টারের এবং মাল্টি ড্রাইভ ইনভার্টারের প্রদান করতে পারেন.\n1. স্ট্রং নিয়ন্ত্রণ: কোর নিয়ন্ত্রণ বিদেশে যা এই বৈদ্যুতিন সংকেতের মেরু বদল নিশ্চিত থেকে আমদানি করা হয় ভাল নিয়ন্ত্রণ কর্মক্ষমতা রয়েছে;\n2. ব্যাপক অ্যাপ্লিকেশন: এই বৈদ্যুতিন সংকেতের মেরু বদল বিভিন্ন কর্মপরিবেশের ব্যবহার করা যেতে পারে;\n3. ছোট আকারের: মডুলার নকশা উপর নির্ভর করে, এই বৈদ্যুতিন সংকেতের মেরু বদল অনুরূপ পণ্যের সঙ্গে তুলনা ছোট আকারের হয়;\n4. সহজ বজায় রাখার জন্য: শক্তি ইউনিট হাতে ঠেলাগাড়ি-টাইপ চ্যাসি গঠন গ্রহণ, তাই, এটা নামাতে এবং ইনস্টল করা সহজ. এটি রক্ষণাবেক্ষণ সময় কমান যখন পরিচালনার সরঞ্জাম সঙ্গে কাজ করতে সাহায্য করে.\n5. স্ট্রং, EMC প্রতিরোধের: শক্তি ইউনিট এবং নিয়ন্ত্রণ ইউনিট বিভক্ত করা হয়; অতএব, বৈদ্যুতিন সংকেতের মেরু বদল দূর্গ করা সহজ এবং শক্তিশালী বিরোধী হস্তক্ষেপ করার ক্ষমতা রয়েছে;\n6. গ্রেট তাপ অপচয় সম্ভাব্য: এই বৈদ্যুতিন সংকেতের মেরু বদল ফুঁ নীচে এবং ঠান্ডা জন্য কেন্দ্রাতিগ Turbo হাপর গ্রহণ এবং উচ্চ শীতল দক্ষতা অর্জন করতে Cooper প্লেট তাপ dissipater হয়েছে;\n7. ক্ষমতা ইউনিটের নমনীয় কনফিগারেশন: শক্তি ইউনিট সমান্তরাল, উচ্চ ক্ষমতা আউটপুট অর্জন বৃদ্ধি সরঞ্জাম interchangeability এবং খুচরা যন্ত্রাংশ সংরক্ষণ করার জন্য সংযুক্ত করা যাবে.\n8. অপারেশন প্যানেল সমর্থন চীনা প্রদর্শন এবং সহজে মন্ত্রিসভা দরজা ইনস্টল করা যাবে.\n9. IPE200 সিরিজ সংশোধনকারী মডিউল বৈদ্যুতিন সংকেতের মেরু বদল অংশ আটকানোয় হয়েছে, অতএব, এটা বজায় রাখা এবং প্রতিস্থাপন করা সহজ হয়.\nপাওয়ার ট্রান্সমিশন যন্ত্রাংশ,\nস্বয়ংক্রিয় ট্রান্সমিশন উপাদান,\nস্পষ্টতা ট্রান্সমিশন যন্ত্রাংশ